ദേശീയ ജൂനിയര് അത‌്‌ലറ്റിക് മീറ്റ്; കേരളത്തിന് മൂന്ന് സ്വര്‍ണം\nYou are at:Home»Sports»ദേശീയ ജൂനിയര് അത‌്‌ലറ്റിക് മീറ്റ്; കേരളത്തിന് മൂന്ന് സ്വര്‍ണം\nറാഞ്ചി: ദേശീയ ജൂനിയര് അത‌്‌ലറ്റിക‌്സില് കേരളത്തിൻ്റെ തുടക്കം മൂന്ന‌് സ്വര്‍ണത്തോടെ. റാഞ്ചിയില് നടക്കുന്ന മീറ്റിന്റെ ആദ്യദിനം മൂന്ന‌് സ്വര്‍ണവും ഒരു വെള്ളിയും രണ്ട‌് വെങ്കലവുമാണ് കേരളം നേടിയത്.\nഅണ്ടര് 18 പെണ്‍കുട്ടികളുടെ ലോങ‌് ജംപിൽ ആന്‍സി സോജനും അണ്ടര് 20 ആണ്‍കുട്ടികളുടെ ലോങ‌് ജംപിൽ നിര്‍മല് സാബുവുമാണ‌് സ്വര്‍ണം നേടിയത്. അണ്ടര് 20 പെണ്‍കുട്ടികളുടെ പോള്‍വോള്‍ട്ടില് വാശിയേറിയ മത്സരത്തിനൊടുവില് ദിവ്യ മോഹന് പൊന്നണിഞ്ഞു.\nഅണ്ടര് 18 പെണ്‍കുട്ടികളുടെ പോള്‍വോള്‍ട്ടില് കേരളത്തിൻ്റെ ബ്ലെസി കുഞ്ഞുമോന് വെള്ളി നേടി. തമിഴ‌്നാടിൻ്റെ പവിത്രയ‌്ക്കാണ‌് സ്വര്‍ണം. അണ്ടര് 20 പെണ്‍കുട്ടികളുടെ ഷോട്ട‌്പുട്ടില് മേഘ മറിയം മാത്യു വെങ്കലം നേടി. ഉത്തര്‍പ്രദേശിൻ്റെ അനാമിക ദാസാണ‌് സ്വര്‍ണം നേടിയത‌്.\nഅണ്ടര് 20 ആണ്‍കുട്ടികളുടെ കേരളത്തിൻ്റെ മുഹമ്മദ‌് ഫായിസും സാബിന് ടി സത്യനും ഫൈനലില് കടന്നു. പെണ്‍കുട്ടികളുടെ 100 മീറ്റില് മൃദുല മരിയ ബാബു, അണ്ടര് 18 പെണ്‍കുട്ടികളുടെ 100 മീറ്ററില് അപര്‍ണ റോയ‌് എന്നിവരും ഫൈനലിലേക്ക‌് മുന്നേറി. ഇന്ന‌് 40 ഫൈനലുകള് അരങ്ങേറും.\nPrevious Articleകേരളത്തില് യുഡിഎഫിന് വന് മുന്നേറ്റമെന്ന് സര്‍വേ ഫലം\nNext Article സൗജന്യ മെഡിക്കൽ ക്യാമ്പ്


cpm | ചിന്താ ജെറോമും ഫസീലയും പികെ ശ്രീമതിയും സിപിഎമ്മിന്റെ പെൺകരുത്താകാൻ സാധ്യതാ പട്ടികയിൽ; പ്രതിഭ്ക്ക് വീണ്ടും സീറ്റ് കിട്ടുന്നതിൽ അനിശ്ചിതത്വം; അയിഷാ പോറ്റിയും മത്സരിക്കാൻ ഇടയില്ല; സിപിഐ വനിതകളെ കൂടുതലായി മത്സരിപ്പിക്കും; പെൺകരുത്തിൽ ജയിക്കാൻ ഇടതുപക്ഷം - MarunadanMalayalee.com\nJanuary 19, 202109:36 AM IST Permalink\nതിരുവനന്തപുരം: കൂടുതൽ സ്ത്രീകൾക്ക് മത്സരിക്കാൻ അവസരമൊരുക്കാൻ സിപിഎം. യുവജന സംഘടനാരംഗത്ത് സജീവമായുള്ള ചിന്ത ജെറോം, ഫസീല എന്നിവർക്ക് ഇത്തവണ സീറ്റ് കിട്ടാൻ സാധ്യത ഏറെയാണ്. കോൺഗ്രസും സ്ത്രീ മുഖങ്ങൾക്ക് കൂടുതൽ അവസരം നൽകും. ബിജെപിയിലും കൂടുതൽ സീറ്റ് വനിതകൾക്കായി മാറ്റി വയ്ക്കും.\nഎട്ട് വനിതാകളാണ് കഴിഞ്ഞ തവണ നിയമസഭാ തെരഞ്ഞെടുപ്പ് കഴിഞ്ഞപ്പോൾ ജയിച്ചത്. എല്ലാവരും ഇടതുപക്ഷക്കാർ. അരൂർ ഉപതിരഞ്ഞെടുപ്പിൽ ഷാനിമോൾ ഉസ്മാൻ ജയിച്ചപ്പോഴാണ് ആ കുറവുപരിഹരിക്കാൻ യു.ഡി.എഫിനായത്. അതിന് മുമ്പത്തെ തവണയും യുഡിഎഫിന് സ്ത്രീകളെ അധികമായി വിജയിപ്പിക്കാനായില്ല. കോൺഗ്രസിൽ നിന്ന് ജയിച്ചത് പികെ ജയലക്ഷ്മി മാത്രമായിരുന്നു. അവർ ഉമ്മൻ ചാണ്ടി മന്ത്രിസഭയിൽ അംഗമായതും ചരിത്രം.\nകഴിഞ്ഞതവണ 17 വനിതകൾ ഇടതുപക്ഷത്തുനിന്ന് പോരിനിറങ്ങിയപ്പോൾ, എട്ടുപേർ ജയിച്ചുകയറി. ഇത്തവണ കൂടുതൽ പേർ മത്സരിക്കും. 12 വനിതകളാണ് കഴിഞ്ഞതവണ സിപിഎമ്മിനുവേണ്ടി മത്സരിച്ചത്. ഇതിൽ, കെ.കെ. ശൈലജ, ജെ. മേഴ്സിക്കുട്ടിയമ്മ, യു. പ്രതിഭ, വീണാ ജോർജ്, അയിഷ പോറ്റി എന്നിവർ ജയിച്ചു. കുറ്റ്യാടിയിൽ കെ.കെ. ലതികയ്ക്ക് അപ്രതീക്ഷിത പരാജയം നേരിട്ടു. ഇതിൽ പ്രതിഭയ്ക്കും അയിഷാ പോറ്റിക്കും സീറ്റ് കിട്ടുമോ എന്ന് ഉറപ്പില്ല.\nരണ്ടുതവണ മത്സരിച്ചവരെ മാറ്റിനിർത്താമെന്ന നിബന്ധന സിപിഎം. കൈക്കൊണ്ടാൽ വീണയും പ്രതിഭയും യോഗ്യത നേടും. എന്നാൽ കായംകുളത്തെ സിപിഎം പ്രാദേശിക നേതൃത്വം പ്രതിഭയ്ക്ക് എതിരാണ്. കെ.കെ. ശൈലജ, മേഴ്സിക്കുട്ടിയമ്മ എന്നിവർക്ക് വീണ്ടും അവസരം നൽകിയേക്കും. സംസ്ഥാന സെക്രട്ടേറിയറ്റ് അംഗമായ പി.കെ. ശ്രീമതിയെ നിയമസഭയിലേക്ക് മത്സരിപ്പിച്ചേക്കുമെന്ന് സൂചനയുണ്ട്.\nകെ.കെ. ശൈലജയും പി.കെ. ശ്രീമതിയും കണ്ണൂരിൽനിന്ന് മത്സരിക്കാനുള്ള സാധ്യത കുറവാണ്. ശൈലജ മണ്ഡലം മാറിയാലും മത്സരത്തിൽനിന്ന് മാറാനിടയില്ല. നാലു വനിതകളെ മത്സരിപ്പിച്ച് മൂന്നുപേരെയും സിപിഐ കഴിഞ്ഞ തവണ ജയിപ്പിച്ചെടുത്തു. ഇ.എസ്. ബിജിമോൾ, ഗീതാ ഗോപി, സി.കെ. ആശ എന്നിവരാണ് നിലവിലെ എംഎ‍ൽഎമാർ. ഇതിൽ സി.കെ. ആശയ്ക്കുമാത്രമാണ് വീണ്ടും സാധ്യതയുള്ളത്.\nമഹിളാസംഘം നേതാക്കളായ ചിഞ്ചുറാണി, പി. വസന്തം, വനിതാകമ്മിഷൻ അംഗമായ എം.എസ്. താര എന്നിവരാണ് സാധ്യതാപട്ടികയിലുള്ള പുതുമുഖങ്ങൾ. ഇടുക്കിയിലെ ഒരു വനിതാനേതാവിനെ ബിജിമോൾക്ക് പകരമിറക്കാനും സാധ്യതയുണ്ട്. ജനതാദൾ(എസ്) ആണ് കഴിഞ്ഞതവണ വനിതയെ മത്സരത്തിനിറക്കിയ ഇടതുമുന്നണിയിലെ മറ്റൊരു ഘടകകക്ഷി. എന്നാൽ കോവളത്ത് മത്സരിച്ച ജമീല പ്രകാശം പരാജയപ്പെട്ടു. ഇത്തവണയും ജമീല പാർട്ടിക്കുവേണ്ടി കോവളത്ത് മത്സരത്തിനിറങ്ങുമെന്നാണ് സൂചന.\nസെൻട്രൽ ജയിലിലെ യഥാർത്ഥ വില്ലൻ ഇപ്പോഴും മറയ്ക്കുള്ളിൽ\nഡിവൈഎഫ്‌ഐയുടെ ദേശീയ കമ്മിറ്റിയിലേക്ക് അഞ്ച് മലയാളികൾ കൂടി\nഒൻപതുകാരനായ മകനെ കഴുത്ത് ഞെരിച്ചു കൊന്ന ശേഷം തൂങ്ങി മരിച്ച പിതാവ് മൂന്ന് വിവാഹിതൻ


മഞ്ഞു കാലങ്ങളിൽ മിക്കവരും നേരിടുന്ന ഒരു പ്രശ്നമാണ് ഉപ്പൂറ്റി വിണ്ടു കീറൽ അല്ലെങ്കിൽ കാൽ വിണ്ടു കീറുന്നത്. നമ്മുടെ കാലുകളിലെ ഉപ്പൂറ്റിയുടെ തൊലിക്ക് കട്ടി കൂടി വരികയും അതിനുശേഷം അത് വിണ്ടു കീറുകയും നല്ലവേദനയും അഭംഗിയും ആകുകയും ചെയ്യുന്നു. സംഭവം ചെറിയൊരു പ്രശ്നമാണെങ്കിലും പലർക്കും ഇത് വലിയ രീതിയിൽ ബുദ്ധിമുട്ടുകൾ ഉണ്ടാക്കുന്നുണ്ട്. എന്തൊക്കെ കാരണങ്ങൾ കൊണ്ടാണ് ഉപ്പൂറ്റി വിണ്ടു കീറുന്നത്\nഎന്ന് നിങ്ങൾക്ക് അറിയാമോ.? നമ്മുടെ ശരീരം താങ്ങി നിറുത്തുന്നത് നമ്മുടെ കാലുകളിലെ ഉപ്പൂറ്റിയാണല്ലോ. ശരീര ഭാരം കൂടിക്കഴിഞ്ഞാൽ ഭാരത്തിന്റെ പ്രഷർ ഏറ്റവും കൂടുതൽ അനുഭവിക്കുന്നത് നമ്മുടെ പാദങ്ങളാണ്. ഈ പ്രഷർ കാരണവും ഉപ്പൂറ്റി വിണ്ടുകീറാം. നമ്മൾ ഉപയോഗിക്കുന്ന ചെരുപ്പുകൾ നല്ലതല്ലെങ്കിൽ അവിടെയും ഉപ്പുറ്റികൾ വിണ്ടുകീറാൻ സാധ്യതയുണ്ട്. കൂടുതൽ സമയം നിന്നുകൊണ്ട് ജോലി\nചെയ്യുന്നവരിൽ ഉപ്പൂറ്റി വിണ്ടുകീറുന്നത് ഉണ്ടാകാറുണ്ട്. ഉപ്പൂറ്റി വിണ്ടു കീറുന്നതിനുള്ള പരിഹാരങ്ങൾ എന്തൊക്കെയാണ് എന്ന് നോക്കാം. നമ്മൾ ഉപയോഗിക്കുന്ന പാദരക്ഷകൾ നമ്മുടെ കാലിന് പാകത്തിനുള്ളത് ആയിരിക്കണം. ഷൂസ് ഉപയോഗിക്കുന്നവർ അതിനായി ഇടുന്ന സോക്സിന്റെ വൃത്തിയെ കുറിച്ച് പലരും ശ്രദ്ധിക്കാറില്ല. ചെറിയ ഒരു മുറിവോ വിള്ളലോ വന്നു കഴിഞ്ഞാൽ പിന്നെ\nഅത് ഇൻഫെക്ഷൻ ആകുകയും ചെയ്യാറുണ്ട്. അതുകൊണ്ട് ഉപയോഗിക്കുന്ന പാദരക്ഷകളുടെ കാര്യത്തിൽ നമുക്ക് ശ്രദ്ധവേണം. ഉപ്പൂറ്റി വിണ്ടു കീറുന്നതിന്റെ പരിഹാരങ്ങൾ Dr. Mini Syam വീഡിയോയിലൂടെ പറഞ്ഞു തരുന്നുണ്ട്. Treatment and prevention of Cracked heels. Video credit : Asia Live TV


Crickter Venkatesh Iyer And Taxiwala Fame Priyanka Jawalka Dating? Latest Buzz From Tollywood - Malayalam Filmibeat\nNews കേരളം കാത്തിരുന്ന വിധി: വിസ്മയ കേസില് കിരണ് കുമാർ കുറ്റക്കാരന്, മകള്‍ക്ക് നീതി ലഭിച്ചെന്ന് പിതാവ്\nLifestyle കഠിന ശനിദോഷ ഫലം നീക്കാന് ഈ ദിനത്തിലെ ആരാധന ഫലം നല്‍കും\nTechnology iQOO നിയോ65ജി സ്മാർട്ട്ഫോൺ മെയ് 31ന് ഇന്ത്യയിലെത്തും; പ്രതീക്ഷിക്കുന്ന വിലയും സവിശേഷതകളും\nക്രിക്കറ്റ് താരം വെങ്കിടേഷ് അയ്യരും വിജയ് ദേവരകൊണ്ടയുടെ മുന് കാമുകിയും തമ്മില് പ്രണയത്തിലോ?\n| Updated: Wednesday, April 27, 2022, 16:45 [IST]\nക്രിക്കറ്റ് താരം വെങ്കിടേഷ് അയ്യരും തെലുങ്ക് സിനിമാതാരം പ്രിയങ്ക ജവാല്‍ക്കറും തമ്മില് പ്രണയത്തിലെന്ന് റിപ്പോര്‍ട്ടുകള്. സൂപ്പര് താരം വിജയ് ദേവരക്കൊണ്ടയുടെ കാമുകിയായി ടാക്‌സിവാല എന്ന ചിത്രത്തില് അഭിനയിച്ച നായികയാണ് പ്രിയങ്ക ജവാല്‍ക്കര്. പ്രിയങ്ക ഇന്‍സ്റ്റഗ്രാമില് പങ്കുവെച്ച ചിത്രങ്ങള്‍ക്ക് വെങ്കിടേഷ് നല്‍കിയ കമന്റുകളാണ് ഇരുവരും തമ്മില് പ്രണയത്തിലാണോ എന്ന് സംശയം ജനിപ്പിക്കാന് കാരണം.\nഈ വര്‍ഷം ക്രിക്കറ്റില് വേണ്ടത്ര തിളങ്ങാതിരുന്ന താരത്തിന്റെ ഇന്‍സ്റ്റഗ്രാമിലെ മികച്ച പങ്കാളിത്തത്തെ പാപ്പരാസികള് സംശയദൃഷ്ടിയോടെയാണ് വീക്ഷിക്കുന്നത്.\nഅടുത്തിടെ പ്രിയങ്ക ജവാല്‍ക്കറിന്റെ ഒരു ഇന്‍സ്റ്റഗ്രാം പോസ്റ്റിന് വെങ്കിടേഷ് നല്‍കിയ കമന്റ് ഏവരും ശ്രദ്ധിച്ചിരുന്നു. അപ്പോള് മുതലാണ് ആരാധകര് ഇരുവര്‍ക്കുമിടയില് പ്രണയം ഉണ്ടോ എന്നു സംശയിച്ചു തുടങ്ങിയത്. ഇരുവരും തമ്മില് നേരത്തെ തന്നെ പരിചയമുള്ളവരായിരുന്നുവോ എന്നും അന്വേഷിക്കുന്നവരുണ്ട്.\nഒരു കര്‍ട്ടന് പിന്നില് മറഞ്ഞിരിക്കുന്ന പ്രിയങ്കയുടെ ചിത്രത്തിന് ബൂ എന്ന് നല്‍കിയ കമന്റിലാണ് തുടക്കം. ക്യൂട്ട് എന്ന് ചിത്രത്തിന് വീണ്ടും കമന്റ് നല്‍കി വെങ്കിടേഷ് പ്രിയങ്കയുടെ ശ്രദ്ധയാകര്‍ഷിച്ചു. എന്നാല് നീയാര് എന്ന ചോദ്യത്തോടെയായിരുന്നു പ്രിയങ്കയുടെ പ്രതികരണം.\nഈ സംഭവത്തെ നിസാരമായി തള്ളിക്കളയുന്നില്ല പാപ്പരാസികള്. ഇരുവരും ആരാധകര്‍ക്ക് മുന്നില് നാടകം കളിക്കുകയാണോ എന്നാണ് ഏവരും നെറ്റി ചുളിക്കുന്നത്. ഇക്കാര്യം സംബന്ധിച്ച് നിരവധി ആരാധകരാണ് ഇരുവരുടെയും ഇന്‍സ്റ്റഗ്രാമില് ചോദ്യമുന്നയിച്ചിരിക്കുന്നത്. വരും ദിവസങ്ങളില് മറുപടി ലഭിക്കുമെന്നു തന്നെയാണ് ആരാധകരുടെ പ്രതീക്ഷ. അങ്ങനെയെങ്കില് കെ.എല്.രാഹുല്-അതിയ ഷെട്ടി വിവാഹത്തിനു പിന്നാലെ വെങ്കിടേഷ്-പ്രിയങ്ക വിവാഹവും നടക്കുമെന്നാണ് ഗോസിപ്പ് കോളങ്ങള് പറയുന്നത്.\nവിജയ് ദേവരക്കൊണ്ടയ്‌ക്കൊപ്പം 2018-ല് പുറത്തിറങ്ങിയ ഹൊറര് ത്രില്ലറായിരുന്ന ടാക്‌സിവാലയില് നായികയായിരുന്നു പ്രിയങ്ക. പ്രിയങ്കയുടെയും വിജയുടെയും ആദ്യകാല ചിത്രങ്ങളിലൊന്നായിരുന്ന ടാക്‌സിവാല മികച്ച വിജയം നേടിയിരുന്നു. തുടര്‍ന്ന് തെലുങ്കിലെ മുന്‍നിര താരങ്ങള്‍ക്കൊപ്പം നിരവധി ചിത്രങ്ങളില് പ്രിയങ്ക അഭിനയിച്ചിട്ടുണ്ട്.\n2017-ല് കല വാരം ആയേ എന്ന ചിത്രത്തിലൂടെയാണ് പ്രിയങ്ക തെലുങ്ക് സിനിമയിലേക്കെത്തുന്നത്. തിമ്മരസു, എസ്.ആര്.കല്യാണമണ്ഡപം തുടങ്ങിയ നിരവധി ചിത്രങ്ങളില് അഭിനയിച്ചിട്ടുണ്ട്. ഗമനം എന്ന ചിത്രത്തിലാണ് ഒടുവില് നടി അഭിനയിച്ചത്. സുജനാ റാവു സംവിധാനം ചെയ്യുന്ന ചിത്രം രമേശ് കാരുടൂരിയാണ് നിര്‍മ്മിച്ചിരിക്കുന്നത്. ശ്രിയ ശരണും നിത്യ മേനോനുമാണ് ചിത്രത്തിലെ മറ്റ് താരങ്ങള്.\nമമ്മൂക്കക്കൊപ്പം CBI6ഉണ്ടാകുമോ ? SN സ്വാമിയുടെ പ്രതികരണം\nആഭ്യന്തര ക്രിക്കറ്റിലൂടെയാണ് വെങ്കിടേഷ് അയ്യര് ഇന്ത്യന് ക്രിക്കറ്റ് ടീമിലെത്തിയത്. ഇന്‍ഡോറില് തമിഴ് അയ്യര് കുടുംബത്തില് ജനിച്ച വെങ്കിടേഷ് മധ്യപ്രദേശിനു വേണ്ടിയാണ് കളിച്ചു തുടങ്ങിയത്. പിന്നീട് ഐ.പി.എല്ലില് കൊല്‍ക്കത്ത നൈറ്റ് റൈഡേഴ്‌സിനു വേണ്ടി കളിക്കാനിറങ്ങിയിട്ടുണ്ട്. 2021 മുതല് ഇന്ത്യന് ക്രിക്കറ്റ് ടീമിലും കളിക്കുന്നുണ്ട്.\nഹിഷാം മതി, കാരണം...വിജയ് ദേവരകൊണ്ട ചിത്രത്തിലൂടെ തെലുങ്കിലേയ്ക്ക്\n'എല്ലാ സന്തോഷങ്ങളിലും ഒപ്പമുണ്ട്'; രശ്മികയും വിജയ് ദേവരകൊണ്ടയും പ്രണയത്തിലാണെന്ന് ഉറപ്പിച്ച് ആരാധകർ!\nCrickter Venkatesh Iyer And Taxiwala Fame Priyanka Jawalka Dating? Latest Buzz From Tollywood\nഭര്‍ത്താവ് തന്ന ഏറ്റവും വലിയ സമ്മാനം; സന്തോഷം പങ്കുവെച്ച് നടി സ്‌നേഹ ശ്രീകുമാര്


'സുകുമാരനെ കൈയ്യിലെടുത്ത് ഓമനിച്ച് അന്ന ബെന്; എലിപ്പനി പിടിക്കും കൊച്ചേയെന്ന് ആരാധകര്.! - OMF Media Live\nGossips ‘സുകുമാരനെ കൈയ്യിലെടുത്ത് ഓമനിച്ച് അന്ന ബെന്; എലിപ്പനി പിടിക്കും കൊച്ചേയെന്ന് ആരാധകര്.!\n‘സുകുമാരനെ കൈയ്യിലെടുത്ത് ഓമനിച്ച് അന്ന ബെന്; എലിപ്പനി പിടിക്കും കൊച്ചേയെന്ന് ആരാധകര്.!\nആദ്യ സിനിമയില് ലഭിക്കുന്ന കെെയ്യടികളും ജനപ്രീതിയുമെല്ലാം പല താരങ്ങളും രണ്ടാമത്തെ സിനിമയോടെ നഷ്ടപ്പെടുത്തതിന് നമ്മള് സാക്ഷ്യം വഹിച്ചിട്ടുണ്ട്. പക്ഷെ അവിടെയാണ് അന്ന ബെന് വിജയിക്കുന്നത്. കുമ്പളങ്ങി നെെറ്റ്സിലെ ബേബി മോളായി വന്ന അന്ന പിന്നാലെ അഭിനയിച്ചത് ഹെലനിലായിരുന്നു. ഒരു സിനിമയെ മൊത്തം സ്വന്തം തോളിലേറ്റുകയായിരുന്നു അന്ന. ഇതോടെ തനിക്ക് ലഭിച്ച സ്നേഹവും കെെയ്യടികളും ഊട്ടിയുറപ്പിക്കുകയും ചെയ്തു അന്ന. അന്ന പങ്കുവച്ച പുതിയ ചിത്രങ്ങള് സോഷ്യല് മീഡിയയില് വെെറലായി മാറിയിരിക്കുകയാണ്. അന്നയുടെ കൂടെ ചിത്രത്തിലുള്ളയാളാണ് ചിത്രങ്ങളിലെ താരം.\nസുകുമാരന് എന്ന എലിയാണ് അന്നയുടെ ഓപ്പം ചിത്രങ്ങളിലുള്ളത്. ഹെലനില് പ്രധാനപ്പെട്ട രംഗങ്ങളില് എലിയുമുണ്ട്. സുകുമാരന്, കുറുപ്പ് എന്ന് പേരിട്ടിരിക്കുന്ന രണ്ട് എലികളായിരുന്നു ഈ രംഗങ്ങളില് ഉണ്ടായിരുന്നു. ഇതിലെ സുകുമാരനെയാണ് അന്ന കെെകളിലെടുത്തിരിക്കുന്നത്. സുകുമാരനുമായി അടുക്കുന്നതിന്റെ വിവിധ ഘട്ടങ്ങളാണ് അന്ന പങ്കുവച്ചിരിക്കുന്നത്. ഇതേസമയം കുറുപ്പ് ഉറങ്ങുകയായിരുന്നുവെന്നും അന്ന പറയുന്നു. ഇപ്പോള് അവരെ താന് മിസ് ചെയ്യുന്നുവെന്നും അന്ന പറയുന്നു. തന്റെ സിനിമയുടെ സംവിധായകന് സുകുമാരനെന്ന സുകുവിന് പിന്നാലെ ഫ്രീസറിനുള്ളില് മണിക്കൂറുകള് ഓടുന്നത് കണ്ടിരുന്നുവെന്നും അന്ന പോസ്റ്റില് ഓര്‍ക്കുന്നു. രസകരമായ ചിത്രങ്ങളാണ് താരം പങ്കുവച്ചിരിക്കുന്നത്.\nആറ് ഘട്ടങ്ങളിലായാണ് അന്നയും സുകുവും അടുക്കുന്നത്. ഈ ഓര്‍ഡറിലാണ് ചിത്രവും പങ്കുവച്ചിരിക്കുന്നത്. ആദ്യത്തേത് ദ ജോയി ആണ്. പിന്നാലെ ദ ടച്ച്, ദ ഫീഡിങ്, ദ കന്‍ഡംപ്ലേറ്റിങ് പൂപ്പിങ് പാര്‍ട്ട്, ദ ബിറ്റ് വീന്‍സ്, ആറാമതായി ദ നാപ്പ് എന്നിങ്ങനെയാണ് ആ ഘട്ടങ്ങളില്. സിനിമയില് ഫ്രീസറില് കുടുങ്ങി പോകുന്ന ഹെലന് കൂട്ടായി ഒരുഘട്ടത്തില് എലി എത്തുന്നത്. ഈ രംഗം ഷൂട്ട് ചെയ്തത് രണ്ട് എലികളെ ഉപയോഗിച്ചാണെന്ന് സംവിധായകന് നേരത്തെ അറിയിച്ചിരുന്നു. ചിത്രത്തിലെ അന്നയുടെ അഭിനയം എറെ പ്രശംസ നേടുകയും താരത്തെ തേടി പുരസ്കാരങ്ങളുമെത്തിയിരുന്നു.\nDifferent stages of me falling in love with Sugumaran. – To those who have watched Helen, you might already know this little guy. So the truth is we had two of these adorable little guys, the one I'm holding is Sugumaran aka Sugu and the other who was sleeping at the moment is Kurup. We had such fun them especially me because I saw my director running behind Sugu for hours in the freezer. They are currently livingahappy life as pets and I miss them sometimes. 1. The joy ( of holding him for the first time) 2. The touch 3. The feeding 4. The contemplating pooping part 5. The in-betweens 6. And finally the nap.\nA post shared by Anna Ben ? (@benanna_love) on Apr 21, 2020 at 8:12am PDT\nPrevious articleമിനിസ്ക്രീൻ പ്രേഷകരുടെ ഇഷ്ടതാരം ജാനിക്കുട്ടിയെ ഇപ്പോൾ കണ്ടോ; താരത്തിന്റെ പുതിയ ചിത്രങ്ങൾ\nNext article‘ഈ വേഷത്തിൽ എന്നെ കണ്ട് പിടിക്കുമെന്ന് ഞാൻ കരുതിയില്ല; പക്ഷെ മേക്ക്അപ്പിലും അവൻ എന്നെ തിരിച്ചറിഞ്ഞു’.! അമ്മ വെറും രൂപമല്ല.! ആര്യ ബാലകൃഷ്‌ണൻ.


England Cricket Board started investigation on player tweets - ട്വിറ്ററിലെ തമാശകള് കാര്യമായി; പുലിവാലു പിടിച്ച് ഇംഗ്ലണ്ട് താരങ്ങള്\nഇംഗ്ലണ്ട് നായകൻ ഇയോൺ മോർഗനും, ജോസ് ബട്‌ലറുമാണ് കുരുക്കിലായിരിക്കുന്നത്\nUpdated: June 10, 2021 1:12:27 pm\nകൊല്‍ക്കത്ത: വംശീയ അധിക്ഷേപവും പിന്നാലെ ഒലി റോബിന്‍സണ്‍ന്റെ സസ്പെന്‍ഷനും പുതിയ വഴിത്തിരിവിലേക്ക് എത്തിച്ചിരിക്കുകയാണ് ഇംഗ്ലണ്ട് ക്രിക്കറ്റിനെ. ബോര്‍ഡിന്റെ ഉന്നതതല സമിതി ഇപ്പോള് നായകന് ഇയോണ് മോര്‍ഗന്റെയും വിക്കറ്റ് കീപ്പര് ജോസ് ബട്‌ലറിന്റെയും ട്വീറ്റുകളില് അന്വേഷണം നടത്തുകയാണ്. 2017,2018 വര്‍ഷങ്ങളില് ഇന്ത്യക്കാരുടെ ഇംഗ്ലീഷിനെ അനുകരിച്ച് ഇരുവരും ട്വീറ്റ് ചെയ്തതാണിപ്പോള് വിവാദത്തിലേക്ക് എത്തിയിരിക്കുന്നത്.\nമോര്‍ഗന് ഇംഗ്ലണ്ടിന്റെ ലിമിറ്റഡ് ഓവര് ഫോര്‍മാറ്റിലേയും, ഐപിഎല്ലില് കൊല്‍ക്കത്ത നൈറ്റ് റൈഡേഴ്സിന്റെയും നായകനാണ്. ബട്‌ലറാവട്ടെ രാജ്യത്തിന്റെ ഏറ്റവും മികച്ച വിക്കറ്റ് കീപ്പര് ബാറ്റ്സ്മാന്. രാജസ്ഥാന് റോയല്‍സിന്റെ പ്രധാന താരവുമാണ് ബട്‌ലര്. ഇരുവര്‍ക്കും പുറമെ മുന് ന്യൂസിലന്‍ഡ് ബാറ്റ്സ്മാനും കൊല്‍ക്കത്തയുടെ പരിശീലകനുമായ ബ്രണ്ടണ് മക്കല്ലവും ഇവര്‍ക്കൊപ്പമുണ്ട്. ബട്‌ലറിന് മക്കല്ലം ട്വിറ്ററിലൂടെ അന്ന് മറുപടി നല്‍കിയിരുന്നു.\nബട്‌ലറിന്റേയും മോര്‍ഗന്റേയും ട്വീറ്റുകള്\nസര് എന്ന പ്രയോഗം ഉപയോഗിച്ച് ഇന്ത്യക്കാരെ അനുകരിക്കാന് ശ്രമിച്ചതായി തോന്നിയ ബട്‌ലറിന്റേയും മോര്‍ഗന്റെയും ട്വീറ്റുകളില് ഇംഗ്ലണ്ട് ക്രിക്കറ്റ് ബോര്‍ഡ് അന്വേഷണം ആരംഭിച്ചതായാണ് ദി ടെലിഗ്രാഫ് റിപ്പോര്‍ട്ട് ചെയ്യുന്നത്. 2017 ഓഗസ്റ്റ് മാസത്തിലാണ് സംഭവം. ബട്‌ലര്, മോര്‍ഗന്, മക്കല്ലം എന്നിവരുടെ ട്വീറ്റുകളിലെല്ലാം സര് എന്ന പ്രയോഗമുണ്ടായിരുന്നു.\nജോസ് ബട്ലറുടെ ട്വീറ്റുകള്. ഫൊട്ടോ: ട്വിറ്റര്/ജോസ് ബട്ലര്\nAlso Read: ഗവാസ്കറുടെയും കൂട്ടരുടേയും വിദ്യ ഫലം കണ്ടു; ബാറ്റിങ് മെച്ചപ്പെട്ടതിനെക്കുറിച്ച് സേവാഗ്\nഎട്ട്, ഒന്‍പത് വര്‍ഷങ്ങള്‍ക്ക് മുന്‍പുള്ള വംശീയ അധിക്ഷേപ ട്വീറ്റിന്റെ പേരില് റോബിണ്‍സണെ സസ്പെന്‍ഡ് ചെയ്തിരിക്കുകയാണ്. അന്വേഷണം പൂര്‍ത്തിയായിട്ടില്ല. താരങ്ങളുടെ സമൂഹ മാധ്യമങ്ങളിലെ പോസ്റ്റുകള് ക്രിക്കറ്റ് ബോര്‍ഡ് അന്വേഷിക്കുന്നുണ്ട്. മോര്‍ഗന്റെയും, ബട്‌ലറിന്റേയും കാര്യത്തില് നടപടിയെടുക്കേണ്ട സാഹചര്യം ഉണ്ടായാല് സ്വീകരിക്കുമെന്നാണ് ബോര്‍ഡിന്റെ പക്ഷം.\n2010 ലെ ആൻഡേഴ്സൺന്റെ ഒരു ട്വീറ്റിന്റെ സ്ക്രീൻ ഷോട്ടുകൾ ഇപ്പോള് സമൂഹ മാധ്യമങ്ങളില് പ്രചരിക്കുന്നുണ്ട്. ഇംഗ്ലീഷ് ടീമിൽ സഹതാരമായ സ്റ്റുവർട്ട് ബ്രോഡിനെ ലെസ്ബിയൻ എന്നു വിളിക്കുന്നതായിരുന്നു ആ ട്വീറ്റ്. ബ്രോഡിന്റെ പുതിയ ഹെയർ സ്റ്റൈലിനെ പരിഹസിച്ച് ’15 വയസ്സുള്ള ലെസ്ബിയനെപ്പോലുണ്ട്’ എന്നാണ് ആൻഡേഴ്സൺ ട്വീറ്റ് ചെയ്തതിരുന്നത്. എന്നാല് ട്വീറ്റ് പിന്നീട് താരം പിന്‍വലിക്കുകയും ചെയ്തു. ഇങ്ങനെയുള്ള കാര്യങ്ങള് പറയുന്നതിലെ പ്രശ്നം മനസിലാക്കുന്നെന്ന് ആന്‍ഡേഴ്സണ് വ്യക്തമാക്കി.\nEngland Cricket TeamEoin Morgan\nWeb Title: England cricket board started investigation on player tweets


പാരാലിംപിക്‌സില് ഇന്ത്യയ്ക്ക് ഒരു മെഡൽ നഷ്ടം – Kairali News | Kairali News Live l Latest Malayalam News\nപാരാലിംപിക്‌സില് ഇന്ത്യയ്ക്ക് ഒരു മെഡൽ നഷ്ടം\nമത്സരത്തില് പങ്കെടുക്കാനാവശ്യമായ ശാരീരിക അവശതകള് താരത്തിനില്ല\nപാരാലിംപിക്‌സില് ഇന്ന് രാവിലെ നാലു മെഡലുകള് സ്വന്തമാക്കിയതിന്റെ ആഹ്ലാദം മായുമുമ്പ് ഇന്ത്യക്കു വന് ഷോക്ക്. ടോക്യോ പാരാലിംപിക്‌സില് ഡിസ്‌കസ് ത്രോയില് വെങ്കലം നേടിയ വിനോദ് കുമാറിനാണ് മെഡല് നഷ്ടമായത്. മത്സരത്തില് പങ്കെടുക്കാനാവശ്യമായ ശാരീരിക അവശതകള് താരത്തിനില്ല എന്ന് ചൂണ്ടിക്കാട്ടിയാണ് മെഡല് തിരിച്ചെടുത്തത്. മറ്റ് മത്സരാര്‍ത്ഥികളുടെ പരാതിയുടെ അടിസ്ഥാനത്തിലായിരുന്നു ഒളിംപിക് കമ്മറ്റിയുടെ നടപടി.\n42 കാരനായ വിനോദ് കുമാര് 19.91 മീറ്റര് എറിഞ്ഞായിരുന്നു വെങ്കലം കരസ്ഥമാക്കിയത്. ഈയിനത്തിലെ ഏഷ്യന് റെക്കോര്‍ഡ് തകര്‍ത്തായിരുന്നു താരത്തിന്റെ മെഡല് നേട്ടം. അഞ്ചാമത്തെ ത്രേയിലായിരുന്നു മെഡലുറപ്പാക്കിയ അദ്ദേഹത്തിന്റെ പ്രകടനം. പക്ഷെ ഫൈനലിനു ശേഷം മറ്റു ചില രാജ്യങ്ങള് ഇതിനെതിരേ പ്രതിഷേധിച്ചിരുന്നു.എഫ്52 എന്ന ഇനത്തിൽ മല്‍സരിക്കാന് വിനോദിന് അര്‍ഹതയില്ലെന്നായിരുന്നു ഇവര് ചൂണ്ടിക്കാട്ടിയത്. ഇതേ തുടര്‍ന്നു മല്‍സരഫലം തല്‍ക്കാലത്തേക്കു മരവിപ്പിക്കുകയും ഇതേക്കുറിച്ച് പുനപ്പരിശോധിക്കുകയുമായിരുന്നു.\nഎഫ്52 വിഭാഗത്തിന് പകരം സി എന് സി (ക്ലാസിഫിക്കേഷന് നോട്ട് കംപ്ലീറ്റഡ്) കാറ്റഗറിയിലായിരുന്നു താരം മത്സരിക്കേണ്ടിയിരുന്നത് എന്നാണ് വിദഗ്ധ പാനലിന്റെ കണ്ടെത്തല്. ശാരീരിക വെല്ലുവിളിയുടെ അടിസ്ഥാനത്തിലാണ് താരങ്ങളുടെ കാറ്റഗറി നിര്‍ണയിക്കുന്നത്.\nപേശികളുടെ ബലക്കുറവ്, നിയന്ത്രിത ചലനശേഷി, കൈകാലുകളുടെ കുറവ് അല്ലെങ്കില് കാലിന്റെ നീളവ്യത്യാസം എന്നിവയെ അടിസ്ഥാനപ്പെടുത്തിയാണ് എഫ്52 കാറ്റഗറി നിര്‍ണയിക്കുന്നത്.\nഅതേസമയം, വിനോദിന്റേതടക്കം മൂന്ന് മെഡലുകളാണ് ഞായറാഴ്ച ഇന്ത്യ നേടിയിരുന്നത്. വനിതകളുടെ ടേബിള് ടെന്നീസില് ഭവിനയും പുരുഷ വിഭാഗം ഹൈജംപില് നിഷാദ് കുമാറുമാണ് ഇന്ത്യയ്ക്കായി ഇന്നലെ മെഡല് നേടിയത്. ഇന്ന് വനിതകളുടെ ഷൂട്ടിംഗില് സ്വര്‍ണവും പുരുഷ വിഭാഗം ജാവലിനില് വെള്ളിയും വെങ്കലവും ഇന്ത്യ നേടിയിരുന്നു.\n10 മീറ്റര് എയര് റൈഫിളില് അവനി ലേഖര ലോക റെക്കോര്‍ഡോടെ സ്വര്‍ണം നേടിയപ്പോള് എഫ്46 കാറ്റഗറിയില് ജാവലിന് ത്രോയില് ദേവേന്ദ്ര ജജാരിയ വെള്ളിയും സുന്ദര് സിംഗ് ഗുര്‍ജാര് വെങ്കലവും സ്വന്തമാക്കി.


Thiruvananthapuram Citizen News-നാണയങ്ങളുടെയും സ്റ്റാമ്പിന്റെയും അപൂര്‍വ ശേഖരവുമായി ഓട്ടോഡ്രൈവര്- Mathrubhumi\nനാണയങ്ങളുടെയും സ്റ്റാമ്പിന്റെയും അപൂര്‍വ ശേഖരവുമായി ഓട്ടോഡ്രൈവര്\nവര്‍ക്കല: ചരിത്രത്തിന്റെ തിരുശേഷിപ്പുക്കളായ നാണയങ്ങളുടെയും സ്റ്റാമ്പിന്റെയും പുരാവസ്തുക്കളുടെയും അപൂര്‍വ ശേഖരവുമായി ഒരു ഓട്ടോഡ്രൈവര്. വര്‍ക്കല കിളിത്തട്ട്മുക്കില് പാര്‍വതിമന്ദിരത്തില് അതുല് അരവിന്ദാ(രാഹുല്)ണ് ചരിത്രകാരന്മാര്‍ക്ക് പ്രയോജനപ്പെട്ടേക്കാവുന്ന ശേഖരത്തിന് കാവലാളാകുന്നത്. 25 വര്‍ഷമായി പുരാവസ്തുശേഖരം നടത്തുന്ന അതുലിന്റെ മുറിനിറയെ ചരിത്രരേഖകളാണ്.\nമുഗള്‍ചക്രവര്‍ത്തിമാരുടെ കാലത്തെ നാണയം, തിരുവിതാംകൂറിലെ പഴയ നാണയങ്ങള്, 60 വര്‍ഷം മുമ്പ് ഗള്‍ഫ് രാജ്യങ്ങളില് പ്രചാരത്തിലുണ്ടായിരുന്ന നാണയങ്ങളും കറന്‍സികളും എന്നിവ അപൂര്‍വശേഖരത്തിലുണ്ട്.\nനാസികളുടെ കാലത്ത് പ്രചാരത്തിലുണ്ടായിരുന്ന ജര്‍മ്മന് വെള്ളിനാണയങ്ങളാണ് ശേഖരത്തില് ഒടുവിലെത്തിയത്. അലുമിനിയം നാണയമടക്കം പതിനായിരത്തിലധികം വ്യത്യസ്ത നാണയങ്ങള് ശേഖരത്തിലുണ്ട്. വിവിധരാജ്യങ്ങളിലെ വര്‍ഷങ്ങള് പഴക്കമുള്ള സ്റ്റാമ്പുകള്, തിരുവിതാംകൂറിലെ അഞ്ചല്‍സ്റ്റാമ്പ്, ഇന്ത്യ, ശ്രീലങ്ക സര്‍ക്കാരുകള് പുറത്തിറക്കിയ ശ്രീനാരായണഗുരുവിന്റെ ചിത്രമുള്ള സ്റ്റാമ്പുകള് എന്നിവയും ശേഖരത്തിലുള്‍പ്പെടുന്നു.\nനാണയശേഖരത്തിനൊപ്പം വിശേഷ സംഭവങ്ങളടങ്ങിയ പഴയപത്രങ്ങളുടെ കട്ടിങ്ങുകളും ബൈന്റ് ചെയ്ത് സൂക്ഷിച്ചിട്ടുണ്ട്. 35ഓളം ബൈന്റ് ചെയ്ത വാല്യങ്ങള് അതുലിന്റെ സമ്പാദ്യത്തിലുണ്ട്. പ്രമുഖരുടെ മരണവാര്‍ത്തയടങ്ങിയ പത്രങ്ങള് പ്രത്യേകം സൂക്ഷിച്ചിട്ടുണ്ട്.\nവിവിധ കാലഘട്ടങ്ങളെ ഓര്‍മ്മിപ്പിക്കുന്ന മുപ്പതിലധികം ടൈംപീസുകള് അതുലിന്റെ പക്കലുണ്ട്. 85 വര്‍ഷത്തിലധികം പഴക്കമുള്ള എനീഗര്, വെസ്റ്റ് എന്‍ഡ് വാച്ചുകളും ഫേവര്‍ലൂബ, ബിഗ്ബാങ് എന്നിങ്ങനെ വിവിധ ബ്രാന്‍ഡുകളിലുള്ള വാച്ചുകളും ശേഖരത്തിന്റെ മാറ്റ് കൂട്ടുന്നു. തടി ഉരല്, ചീനഭരണി, അരിപ്പെട്ടി, ഇടികല്ല്, കളിമണ്ണിലുള്ള മഷിക്കുപ്പി എന്നിങ്ങനെ പുരാവസ്തുക്കളുടെ നീണ്ടനിരയുമുണ്ട്.\nഅഞ്ചാം ക്ലാസ് മുതലാണ് അതുല് അരവിന്ദ് നാണയങ്ങള് ശേഖരിക്കാന് തുടങ്ങിയത്. സ്‌കൂള് പഠനം കഴിഞ്ഞ് വിവിധ ജോലികളില് ഏര്‍പ്പെട്ടപ്പോഴും കൗതുകം ഉപേക്ഷിച്ചില്ല. മറ്റുള്ളവര് വിലയില്ലാതെ വലിച്ചെറിയുന്ന പഴയ നാണയങ്ങളിലെ കൗതുകം ഏഴുവര്‍ഷം മുമ്പാണ് ഗൗരവമായി എടുത്തത്. അതിന്‌ശേഷം പഴയ നാണയങ്ങളും പുരാവസ്തുക്കളും എവിടെയുണ്ടെങ്കിലും അതുല് അവിടെയെത്തും. വര്‍ക്കല ജനാര്‍ദ്ദനസ്വാമി ക്ഷേത്രക്കുളത്തില് നിന്നും നിരവധി അമൂല്യനാണയങ്ങള് അതുലിന് കിട്ടിയിട്ടുണ്ട്. പാപനാശം ബീച്ചില് ഓട്ടോസവാരിക്കിടെ പരിചയപ്പെടുന്ന വിദേശികളും അവരുടെ രാജ്യങ്ങളിലെ നാണയങ്ങളും കറന്‍സികളും അതുലിന്റെ ശേഖരത്തിലേക്ക് സംഭാവന ചെയ്യാറുണ്ട്. എല്ലാ സീസണിലും എത്തുന്ന വിദേശ സഞ്ചാരികള് നാട്ടിലെ പഴയനാണയങ്ങള് ശേഖരിച്ച് കൊടുക്കാറുമുണ്ട്.\nഅതുലിന്റെ അഭിരുചി അറിയുന്ന സുഹൃത്തുക്കളും ശേഖരത്തിലേക്ക് വിലപ്പെട്ടവ എത്തിക്കും. നാണയങ്ങളുടെയും മറ്റു പ്രദര്‍ശനം ഇടക്കിടെ അതുല് സംഘടിപ്പിക്കാറുണ്ട്. മാസങ്ങള്‍ക്ക് മുമ്പ് പാപനാശത്ത് നടത്തിയ പ്രദര്‍ശനം വിദേശികളുടെ ഉള്‍പ്പെടെ പ്രശംസ നേടി. വര്‍ക്കലയില് ഒരു പുരാതന മ്യൂസിയമാണ് അതുലിന്റെ സ്വപ്‌നം.\nനാണയങ്ങളുടെയും പുരാവസ്തുക്കളുടെയും അപൂര്‍വ ശേഖരവുമായി അതുല് അരവിന്ദ്


ജര്‍മ്മനിയില് ഔഡി എ6 ഉല്‍പ്പാദനം നിര്‍ത്തി - FUTURE KERALA - Daily on Business Economy and Society\nബഹിര്‍ഗമന പരിശോധന ഫലങ്ങളില് തട്ടിപ്പ് നടത്തുന്നതിന് സോഫ്റ്റ്‌വെയര് സ്ഥാപിച്ചതായി സംശയം\nഹാംബര്‍ഗ് : ഔഡി എ6 മോഡലിന്റെ ഉല്‍പ്പാദനം ജര്‍മ്മന് ആഡംബര കാര് നിര്‍മ്മാതാക്കള് നിര്‍ത്തി. കാറിന്റെ ബഹിര്‍ഗമന പരിശോധന ഫലങ്ങളില് കൃത്രിമം നടത്തുന്നതിന് പ്രത്യേക സോഫ്റ്റ്‌വെയര് സ്ഥാപിച്ചതായി സംശയം ഉയര്‍ന്നിരുന്നു. ഇതേതുടര്‍ന്ന് അന്വേഷണം നടക്കുകയാണ്. ഇതിനിടയിലാണ് ജര്‍മ്മന് കമ്പനിയുടെ തീരുമാനം പുറത്തുവന്നത്. അറുപതിനായിരത്തോളം ഔഡി കാറുകളില് നിയമവിരുദ്ധമായി പുതിയ ഉപകരണം സ്ഥാപിച്ചതുമായി ബന്ധപ്പെട്ട് അന്വേഷണം നടത്തിയിരുന്നതായി ജര്‍മ്മന് ഗതാഗത മന്ത്രി പറഞ്ഞു. ഈ കാറുകളില് പകുതിയോളം ഓടുന്നത് ജര്‍മ്മനിയിലെ നിരത്തുകളിലാണ്. ഡീസല്‍ഗേറ്റ് വിവാദത്തില്‍നിന്ന് ഔഡിയുടെ മാതൃ കമ്പനിയായ ഫോക്‌സ്‌വാഗണ് ഇനിയും മുക്തരായിട്ടില്ല. ഇതിനിടയിലാണ് പുതിയ സംഭവവികാസങ്ങള്.\nനിലവിലെ ഔഡി എ6 മോഡലിന്റെ ജീവിതചക്രത്തിലെ അവസാന 2,400 കിലോമീറ്ററില് ആഡ്ബ്ലൂ എന്ന പൊല്ലൂഷന് ക്ലീനിംഗ് ദ്രാവകത്തിന്റെ ഉപയോഗം കുറയ്ക്കുന്നതിനാണ് ഔഡി തെറ്റായ മാര്‍ഗ്ഗം സ്വീകരിച്ചത്. കാറില് സ്ഥാപിച്ച പ്രത്യേക സോഫ്റ്റ്‌വെയറിന് ഇത്തരത്തില് ആഡ്ബ്ലൂ ലിക്വിഡിന്റെ ഉപയോഗം കുറയ്ക്കാന് കഴിയുമെന്ന് ജര്‍മ്മന് വാര്‍ത്ത വാരികയായ ഷ്പീഗല് റിപ്പോര്‍ട്ട് ചെയ്തു. കാറിന് പഴക്കം ചെല്ലുന്തോറും സാധാരണ സര്‍വീസ് സമയങ്ങളില് ഉടമകള്‍ക്ക് ഔഡി എ6 കാറുകളില് ആഡ്ബ്ലൂ വീണ്ടും നിറയ്‌ക്കേണ്ടതായി വരില്ല. ഈ സമയങ്ങളില് കാറിന്റെ എക്‌സ്‌ഹോസ്റ്റ് വഴി പുറത്തുവരുന്ന നൈട്രജന് ഓക്‌സൈഡ് മാരകമാകും. ഡീസല് കാറുകള് കൂടുതലായി വായു മലിനീകരണം നടത്തുന്നതിനാണ് ഇത് ഇടവരുത്തുന്നത്.\nഇത്തരം സോഫ്റ്റ്‌വെയര് സ്ഥാപിച്ച ഔഡി കാറുകള് ജര്‍മ്മന് നിരത്തുകളില്‍നിന്ന് തിരിച്ചുവിളിക്കാനുള്ള സാധ്യത കൂടുതലാണെന്ന് ഷ്പീഗല് റിപ്പോര്‍ട്ട് ചെയ്തു. അതേസമയം സ്വന്തം നാടായ ജര്‍മ്മനിയില് ഔഡി എ6 മോഡലിന്റെ ഉല്‍പ്പാദനം നിര്‍ത്തിവെച്ചു. ജര്‍മ്മനിയിലെ ഫെഡറല് മോട്ടോര് ട്രാന്‍സ്‌പോര്‍ട്ട് അതോറിറ്റിയായ കെബിഎ ഇതേക്കുറിച്ച് അന്വേഷണം ആരംഭിച്ചതായി ഗതാഗത മന്ത്രി അറിയിച്ചു. അറുപതിനായിരത്തോളം വരുന്ന ഔഡി എ6, എ7 മോഡലുകളില് കൃത്രിമ ഉപകരണം സ്ഥാപിച്ചതായാണ് സംശയിക്കുന്നത്. ഇതില് 33,000 കാറുകള് ജര്‍മ്മനിയിലെ നിരത്തുകളില് തലങ്ങും വിലങ്ങും പായുകയാണ്. ജര്‍മ്മന് കാര് വ്യവസായത്തെ ഇതാദ്യമല്ല ആഡ്ബ്ലൂ വിവാദം പിടിച്ചുലയ്ക്കുന്നത്. സമാനമായ ദുഷ്പ്രവൃത്തി ചെയ്തുവെന്ന് ഫെബ്രുവരിയില് സമ്മതിച്ചതിനെതുടര്‍ന്ന് ഡയ്മ്‌ലറും ഫോക്‌സ്‌വാഗണും വാഹനം തിരിച്ചുവിളിക്കല് ഭീഷണി നേരിടുകയാണ്.\nഫെഡറല് മോട്ടോര് ട്രാന്‍സ്‌പോര്‍ട്ട് അതോറിറ്റിയായ കെബിഎ അന്വേഷണം ആരംഭിച്ചതായി ജര്‍മ്മന് ഗതാഗത മന്ത്രി അറിയിച്ചു\n2015 ല് ഫോക്‌സ്‌വാഗണ് നടത്തിയ ഡീസല്‍ഗേറ്റ് തട്ടിപ്പും ഇപ്പോഴത്തെ ആഡ്ബ്ലൂ വിവാദവും തമ്മില് വ്യത്യാസമുണ്ട്. ലോകത്താകമാനം 11 മില്യണ് ഡീസല് കാറുകളില് പ്രത്യേക സോഫ്റ്റ്‌വെയര് സ്ഥാപിച്ചിരുന്നതായാണ് ഫോക്‌സ്‌വാഗണ് സമ്മതിച്ചത്. വാഹനത്തിന്റെ മലിനീകരണ പരിശോധനകള് നടക്കുന്നത് തിരിച്ചറിയാനും അതനുസരിച്ച് മലിനീകരണം കുറയ്ക്കാനും കഴിയുന്നതായിരുന്നു ഈ സോഫ്റ്റ്‌വെയര്. എന്നാല് ലാബിന് പുറത്ത് പൊതു നിരത്തുകളില് അനുവദനീയമായതിനേക്കാള് നാല്‍പ്പത് മടങ്ങ് അധികം വിഷ വാതകങ്ങളാണ് ഈ കാറുകള് പുറന്തള്ളിയിരുന്നത്. സ്വന്തം ബ്രാന്‍ഡിന്റെ പ്രതിച്ഛായ മാത്രമല്ല, ഔഡി, പോര്‍ഷെ, സ്‌കോഡ, സീറ്റ് തുടങ്ങിയ ബ്രാന്‍ഡുകളെയും ഡീസല്‍ഗേറ്റ് വിവാദം ബാധിച്ചു. പിഴയും നഷ്ടപരിഹാരവും മറ്റുമായി 25 ബില്യണ് യൂറോയാണ് ഫോക്‌സ്‌വാഗണ് ഗ്രൂപ്പ് ചെലവഴിച്ചത്. നാട്ടിലും വിദേശത്തും നിയമ നടപടികള് ഇപ്പോഴും നേരിട്ടുകൊണ്ടിരിക്കുന്നു.\nTags:\tAUDI A6 PRODUCTION STOPPED OVER SUSPICIONS OF EMISSION CHEATING SOFTWARE


ഏഞ്ചൽ ഗോമസ് ഒരു പോഗ്ബയാകുമോ? | Fanport | Featured News Malayalam\nMonday, Apr 19, 2021 09:05 PM\nHome Football Premier League ഏഞ്ചൽ ഗോമസ് ഒരു പോഗ്ബയാകുമോ?\nഏഞ്ചൽ ഗോമസ് ഒരു പോഗ്ബയാകുമോ?\nമാഞ്ചസ്റ്റർ യുണൈറ്റഡിന്റെ യുവ താരം ഏഞ്ചൽ ഗോമസ് ക്ലബ് വിട്ട് പോകുമെന്ന് ഏതാണ്ട് ഉറപ്പായിരിക്കുകയാണ് ഒരുപാട് പ്രതീക്ഷകൾ യുണൈറ്റഡിന് ഉണ്ടായിരുന്ന താരമാണ് ഏഞ്ചൽ ഗോമസ്. എന്നാൽ യുണൈറ്റഡ് എത്ര വലിയ കരാർ കൊടുത്തിട്ടും താരം ക്ലബിൽ നിൽക്കാൻ ഒരുക്കമല്ല എന്നാണ് പരിശീലകൻ സോൾഷ്യർ സൂചന നൽകിയത്. കളിക്കാൻ അവസരം കിട്ടാത്തത് തന്നെയാണ് ഗോമസിന്റെ പ്രശ്നം.\nപത്താം നമ്പർ പൊസിഷനിൽ കളിക്കേണ്ട താരമാണ് ഗോമസ്. അല്ലായെങ്കിൽ അറ്റാക്കിംഗ് തേർഡിൽ ഏതെങ്കിലും ഒരു വൈഡ് പൊസിഷൻ. എന്നാൽ മാഞ്ചസ്റ്ററിൽ ഇപ്പോൾ സ്ട്രൈക്കറിന് പിറകിൽ കളിക്കാൻ ബ്രൂണോയും പോഗ്ബയും ഉണ്ട്. വൈഡ് അറ്റാക്കിൽ കളിക്കാനും നിരവധി താരങ്ങൾ. ഇത് തന്റെ അവസരം കുറക്കും എന്ന് ഗോമസ് കണക്കാക്കുന്നു. ഇതാണ് മറ്റു ക്ലബ് തേടി ഗോമസ് പോകാൻ കാരണം.\nഗോമസിന് ആവശ്യത്തിന് അവസരങ്ങൾ യുണൈറ്റഡ് കൊടുത്തിരുന്നു എങ്കിലും അപ്പോഴൊന്നും താരം തിളങ്ങിയില്ല എന്നത് ക്ലബിന് താരത്തിനു മേൾ ഉള്ള പ്രതീക്ഷയും കുറച്ചു. എന്നാൽ ഇപ്പോൾ ഗോമസ് ക്ലബ് വിടുമ്പോൾ അത് യുണൈറ്റഡിന് പഴയ ഒരു ഓർമ്മ നൽകുന്നു. പോഗ്ബ മാഞ്ചസ്റ്റർ യുണൈറ്റഡ് വിട്ട് യുവന്റസിലേക്ക് പോയത്. അന്ന് ഫ്രീ ട്രാൻസ്ഫറിൽ യുവന്റസിൽ എത്തിയ പോഗ്ബയെ ഏതാനും വർഷങ്ങൾ കഴിഞ്ഞ് 90 മില്യൺ യൂറോ നൽകി വാങ്ങേണ്ടി വന്നിരുന്നു മാഞ്ചസ്റ്റർ യുണൈറ്റഡിന്.\nഗോമസിന് എല്ലാ വിധ ആശംസകളും യുണൈറ്റഡ് നേരുമ്പോഴും അത്തരത്തിൽ ഒരു ഭയം യുണൈറ്റഡ് ആരാധകരെ അലട്ടുന്നുണ്ടാകും.\nPrevious articleപേസ് ബൗളര്‍മാരുടെ വിജയത്തില് പ്രധാനം പഴയ പന്ത് മികച്ച രീതിയില് ഉപയോഗിക്കുന്നത്\nNext articleകരിയറിൽ ഗോളുകൾ 700!! മെസ്സി യുഗം


വെന്റിലേറ്ററിലുണ്ട് പാര്‍ട്ടികള്; ഉയിര്‍പ്പെന്ന അത്ഭുതം കാത്ത് -\nവെന്റിലേറ്ററിലുണ്ട് പാര്‍ട്ടികള്; ഉയിര്‍പ്പെന്ന അത്ഭുതം കാത്ത്\nജനാധിപത്യത്തില് ദയാവധമുണ്ടോ? നിശ്ചയമില്ല. സ്വാഭാവിക അന്ത്യത്തിന് വിധേയരാകുന്നവര് ഏറെയുണ്ട്. വ്യക്തികള് മാത്രമല്ല, രാഷ്ട്രീയ പാര്‍ട്ടികളും. അതിന് പോലും അര്‍ഹതയില്ലെന്ന് കാണുന്ന ചില പാര്‍ട്ടികളെ ജനങ്ങള് നിര്‍ദാക്ഷിണ്യം കൈവിട്ടുകളയും. മോബ് ലിഞ്ചിങ് എന്ന് സമാധാനിക്കലേ അതിന് നിര്‍വാഹമുള്ളൂ. ഇത്തരം ആള്‍ക്കൂട്ട തീര്‍പ്പുകള്‍ക്ക് എതിരാണ് എല്ലാവരും എന്നാണ് വെപ്പ്. തെരഞ്ഞെടുപ്പ് ചിലര്‍ക്കെങ്കിലും ഒരുതരം മോബ് ലിഞ്ചിങ്ങാണ്. അതിനുള്ള അരങ്ങൊരുങ്ങലാണ് ഇപ്പോള് നടക്കുന്നതും. ആരെല്ലാം എരിഞ്ഞടങ്ങുമെന്നും അതിജീവിക്കുമെന്നും കണ്ടറിയുകതന്നെ വേണം. രാഷ്ട്രീയഐക്യകേരളത്തിന്റെ ഉത്പത്തികാലം തൊട്ടുള്ളതാണ് ഈ പ്രവണത. എത്രതന്നെ കണ്ടാലും കേട്ടാലും പഠിക്കില്ല. 'തെരഞ്ഞെടുപ്പ് വരും, എല്ലാം ശരിയാകും'. ഇതാണ് വെന്റിലേറ്ററില് കിടക്കുന്ന പാര്‍ട്ടികളുടെ വിശ്വാസം. ജനക്കൂട്ടത്തിന്റെ വിശ്വാസവും അതുതന്നെ. പക്ഷെ എല്ലാം ശരിയാക്കാന് വീണ്ടും ഒരു തെരഞ്ഞെടുപ്പുവരെ കാത്തിരിക്കേണ്ടിവരുമെന്നതാണ് അവസ്ഥ. അതൊരു ചാക്രിക പ്രക്രിയയാണ്.\nഊര്‍ധ്വന് വലിക്കുന്ന പാര്‍ട്ടീസ് എന്നാണ് ഇത്തരക്കാരെ പൊതുവെ പറയാറ്. ഒരു തെരഞ്ഞെടുപ്പ് കടന്നുകിട്ടിയാല് മതി, അഞ്ചുവര്‍ഷത്തേക്ക് ഏതാണ്ട് ജീവന് നിലനിര്‍ത്താം. ആദ്യ നിയമസഭാ തെരഞ്ഞെടുപ്പ് മാത്രമായിരുന്നു ഇതില്‍നിന്ന് വ്യത്യസ്തം. 1957ല് കാര്യപ്പെട്ട പാര്‍ട്ടികള് നാലേ ഉണ്ടായിരുന്നുള്ളൂ. സിപിഐയും കോണ്‍ഗ്രസും പിഎസ്പിയും ആര്‍എസ്പിയും. തനിച്ച് നിന്ന് തന്റേടം കാട്ടി അന്ന് ആര്‍എസ്പി. 28 സീറ്റില് മത്സരിച്ച് വീരോചിതമായി തോറ്റു. പക്ഷെ മൂന്ന് ശതമാനമാളുകള് പകര്‍ന്നുകൊടുത്ത ശ്വാസം അവര്‍ക്ക് അതിജീവനത്തിന്റേതായിരുന്നു. ജയിക്കാന് എന്തിനാണ് സ്വന്തം വേര്, ഇത്തിള്‍ക്കണ്ണിയായാല് പോരേ എന്ന തിരിച്ചറിവ് ആര്‍എസ്പിക്കുണ്ടായതാണ് ആ തെരഞ്ഞെടുപ്പിലെ ഗുണപാഠം. പിഎസ്പി 62 സീറ്റില് മത്സരിച്ച് ഒമ്പതില് ജയിച്ചു. പിന്നീടങ്ങോട്ട് അത്യുജ്വലം ക്ഷയോന്മുഖമായി. 70ലെ തെരഞ്ഞെടുപ്പുവരെ തട്ടിമുട്ടി കൊണ്ടുപോയി, നിത്യവിസ്മൃതിയിലേക്ക് മറഞ്ഞു. ഇങ്ങനെ ഒരു പിഎസ്പി മാത്രമല്ല, ഉണ്ടായി ഇല്ലാതായത്. ബിജെഎസ്, എസ്എസ്പി, സ്വതന്ത്രപാര്‍ട്ടി, കെടിപി, കെഎസ്പി, ഐഎസ്പി, എന്‍ഡിപി, ജനതാപാര്‍ട്ടി, കോണ്‍ഗ്രസ് റാഡിക്കല്‍സ്, നാഷണല് ആര്‍എസ്പി, അഖിലേന്ത്യാ മുസ്ലീം ലീഗ്, ബിഎല്‍ഡി, എഡികെ, എസ്ആര്‍പി, കോണ്‍ഗ്രസ് യു, എസ് യു സി, ഐഎല്‍പി, ജനത ജി, ആര്‍എസ്പി (എസ്), കേരള കോണ്‍ഗ്രസ് സോഷ്യലിസ്റ്റ്, ഐസിഎസ്, ഡിഎല്‍പി, എന്‍ആര്‍എസ്പി, ലോക്ദള്, എഐഐസി(ടി), സമതാപാര്‍ട്ടി എന്നിങ്ങനെ അത്യാവശ്യം വേറെയുമുണ്ട്. (വിട്ടുപോയ കക്ഷികളുടെ ആത്മാക്കള് ക്ഷമിക്കുക, ഓര്‍മ്മക്കുറവുണ്ട്). ചിലത് ചാരംപോലുമില്ലാതെ അടങ്ങി. മറ്റുചിലതുക്കള് ദേഹി ദേഹം വിട്ട് മറ്റൊന്നിലെന്നപോലെ വിലയം പ്രാപിച്ചു.\nഭൂതകാല കക്ഷികളെ ഇങ്ങനെ ഒറ്റവാചകത്തില് മാലകോര്‍ക്കാം. നടപ്പുദിനങ്ങളെ അങ്ങനെ പറ്റുമോ? അത്യാസന്നകിടക്കയിലാണെങ്കിലും ചിലത് അവര് പോലും പ്രതീക്ഷിക്കാത്ത തിരിച്ചുവരവിനുള്ള പുറപ്പാടിലാണ്. രാഹുല്‍ഗാന്ധിയുടെ രഹസ്യ ധ്യാനം പോലെ. ഇത്തവണ അതിജീവനം തേടുന്നവരും അതിനുപോലും അവസരമില്ലാത്തവരുമുണ്ട്. ജെഎസ്എസ്, സിഎംപി-രണ്ട് (സിപിജോ, അര.കെആര്), കേകോകള്- ഏഴ് (പിസിജോ, ടിഎസ്‌ജോ, പിസിതോ, പിള്ളൈ, അനൂപ് ജേ, നെല്ലൂര് ജേ, വിസു), പതിവുപോലെ ഐഎന്‍എല്, ആര്‍എസ്പി (കോവൂരുള്ളതും കോവൂരില്ലാത്തതും), കടന്നപ്പള്ളി കോണ്‍ഗ്രസ്, നടേശസംഘം...ഇങ്ങനെ പോകുന്നു. കൃത്രിമശ്വാസം പോലും വേണ്ടെന്ന് വച്ച് ജമാഅത്ത് വെല്‍ഫെയറും ആശുപത്രിയിലേക്ക് പോലും വരാതെ ആപ്പുകാരും സൈഡ് ബഞ്ചിലുണ്ട്.\nജെഎസ്എസ് എന്ന പാര്‍ട്ടി ഇപ്പോഴുണ്ടോയെന്ന് കെആര് ഗൗരിയമ്മയ്ക്കുപോലും ഉറപ്പില്ല. എകെജി സെന്ററിന്റെ പടി രണ്ടുവട്ടം കയറിയിറങ്ങിയപ്പോള് ഉണ്ടായിരുന്ന ശ്വാസവും പോയി. എല്ലാം ശരിയാവും എന്ന സാന്ത്വന വചനം പോലും കിട്ടിയില്ല അവിടെനിന്ന്. ഇനിയെന്ത് വഴി. കിട്ടാവുന്ന എല്ലാവെരയും ചേര്‍ത്താണ് ഏതാനും മാസം മുമ്പ് ആഘോഷപൂര്‍വ്വം പാര്‍ട്ടിയുടെ ഏക പ്ലീനം വിളിച്ചുചേര്‍ത്ത് സിപിഐഎമ്മാകാന് തീരുമാനിച്ചത്. അത്യാവശ്യം സ്വത്തുവകകൂടി കിട്ടുമെന്നതിനാല് പിണറായിക്കും സന്തോഷമായിരുന്നു. വെള്ളാപ്പള്ളിക്ക് ഉപദേശംകൊടുത്ത രാജന്‍ബാബു ചില്ലറ ലോഹ്യക്കേട് കാണിച്ചപ്പോള് സ്വത്തും കൈവിടുമെന്നായി. എന്നാല് പിന്നെ പടിക്ക് പുറത്തുതന്നെ ആയിക്കോട്ടെയെന്ന് എകെജി സെന്റില്‍നിന്ന് കല്‍പ്പിച്ചു. ഇഎംഎസ് പോലും ഉള്ള സ്വത്തെല്ലാം പാര്‍ട്ടിക്ക് കൊടുത്താണ് വലിയ നേതാവും മുഖ്യമന്ത്രിയും വരെയായത്. ആളും അര്‍ത്ഥവുമില്ലാത്ത പാര്‍ട്ടിയെ തിരസ്‌കരിച്ചതിന് സിപിഐഎമ്മിനെ കുറ്റം പറയാനൊക്കുമോ. ജെഎസ്എസ് ഇനി യെന്തരോയെന്തോ.\nഇതല്ല എംവി രാഘവന്റെ പാര്‍ട്ടിയുടെ സ്ഥിതി. രാഘവന് ജീവിച്ചിരുന്നപ്പോള് സാധിക്കാത്തത് ഈ തെരഞ്ഞെടുപ്പോടെ സാധ്യമാകമെന്നതാണ് അവരുടെ വലിയ ആശ്വാസം. രാഘവന്റെ കാലത്ത് സിഎംപി മൂന്നുനാല് സീറ്റുകളില് മത്സരിച്ചിരുന്നു. നല്ലനിലയില് ജയിക്കാനുള്ള ഒന്നുപോലും കോണ്‍ഗ്രസ് കൊടുത്തില്ല. മാറിമാറി ഇടം കണ്ടെത്തിയാണ് രാഘവന് തന്നെ ജയിച്ചുമന്ത്രിയായത്. അവസാന കാലത്ത് അതും സാധ്യമാകാതായി. കൂടെയുണ്ടായിരുന്ന സിപി ജോണും കെആര് അരവിന്ദാക്ഷനുമെല്ലാം ഒന്നുംകിട്ടാതെ അലഞ്ഞുതിരിഞ്ഞ് നടക്കുന്നതായിരുന്നു രാഘവന്റെ അവസാനകാല രാഷ്ട്രീയ ദുഃഖം. ജീവന് വെടിഞ്ഞാല് പാര്‍ട്ടിക്ക് ഉശിരേകുമെന്നത് ഒരു ചൊല്ലുമാത്രമല്ല. സിഎംപി ഇപ്പോള് അങ്ങനെയാണ്. മറവിരോഗം പിടിപെട്ടപ്പോള് സ്വന്തമായി ഉണ്ടാക്കിയ പാര്‍ട്ടി ഏതെന്ന് ഓര്‍മ്മയില്ലാതെ സിപിഐഎമ്മിന്റെ വഴിയിലേക്ക് നോക്കിയ എംവിആറിന്റെ പിന്മുറക്കാര്‍ക്ക് ഇപ്പോള് വലുതാണ് പ്രതീക്ഷകള്, രാഘവനുണ്ടായ കാലത്തേക്കാള്. കോണ്‍ഗ്രസിനോടും സിപിഐഎമ്മിനോടും ചേര്‍ന്നുനിന്നതിനാല് രണ്ടിടത്തുമുണ്ട് തണല്. ഒന്ന് ഉത്സാഹിച്ചാല് സിപി ജോണിന് യുഡിഎഫ് പക്ഷത്തുനിന്ന് ഇത്തവണ സഭയിലേക്കെത്താം. ബംപര് ലോട്ടറി അടിച്ചത് കെആര് അരവിന്ദാക്ഷനാണ്. ചവറ വെറും ചവറല്ല അരവിന്ദാക്ഷന്. പാര്‍ട്ടിയുടെ പേര് മാത്രമേ അരവിന്ദാക്ഷന് വിട്ടുകൊടുത്തിട്ടുള്ളൂ. സ്ഥാനാര്‍ത്ഥിയെ തന്നെ സിപിഐഎം കണ്ടുപിടിച്ചുകൊടുത്തു. ഇത്രയും ഉദാരത മറ്റാര് കാണിക്കും. തെരഞ്ഞെടുപ്പുകാല ചെലവും കഴിഞ്ഞ് എന്തെങ്കിലും മിച്ചം കാണും. 'എല്ലാം ശരിയായാല്' അതിലേറെ മെച്ചം. രാഘവന്റെ യഥാര്‍ത്ഥ ചിരി വിടരുന്നത് എംവി നികേഷ് കുമാറിന്റെ മുഖത്താണ്. അച്ഛന്റെ ശേഷപാര്‍ട്ടിയില് രണ്ടിലും പെടാതെ തനിത്തങ്കം സ്വതന്ത്ര സിപിഐഎം. ഹൊ! എംവിആറിന്റെ പിന്‍തലമുറയ്ക്ക് എംഎല്‍എമാര് മൂന്ന്!\nകേരള കോണ്‍ഗ്രസിലാണ് പുഷ്‌കലകാലം. ഫ്രാന്‍സിസ് ജോര്‍ജിന് എകെജി സെന്ററില്‍നിന്ന് ശ്വാസവായുക്കുഴല് നീട്ടിയിട്ടുണ്ട്. അതിലൊരുസൂക്ഷ്മാംശം സെക്യൂലര് ജോണിന് കിട്ടും. പറഞ്ഞു ചീറ്റിക്കപ്പെട്ട ജോര്‍ജ്ജ് എന്ന പിസി ജോര്‍ജ് സ്വന്തം ചെലവില് കണ്ടെത്തണം ജീവവായു. സ്പീക്കറുടെ കാസ്റ്റിങ് വോട്ടില് ഒരു മന്ത്രിസഭ നിന്ന കാലമുണ്ടായിരുന്നു കേരളത്തില്. സ്വന്തം നിലയില് വിജിഗീഷുവാകുന്ന ജോര്‍ജിന്റെ ഒറ്റ നമ്പറില് ഭരണം നിശ്ചയിക്കുന്ന കാര്യം വന്നാലോ. ആലോചിക്കരുത്. ചിലപ്പോള് ഉള്‍പ്പുളകം വന്നുപോകും. വി സു അഥവാ സുരേന്ദ്രന്‍പിള്ള ജെഡിയുവിലേക്കുള്ള വണ്ടിക്കാശ് കൊടുത്തു കഴിഞ്ഞു. ഇനി അവര് നോക്കിക്കോളും. പിസി തോമസ് ഭാജാപയുടെ കൂടെയാണെങ്കിലും എതാണ്ട് ചായ്പ്പില് തന്നെയാണ് ഇരിപ്പ്. ഘര്‍വാപ്‌സി വെറും വാക്കുമാത്രം. പിസിതോയുടെ കാര്യത്തില് അത്ര ഗൗരവത്തിലില്ല. ജേക്കബിന്റെ ചങ്കും കരളും കൊണ്ടാണ് നെല്ലൂര് പടിവിട്ടിറങ്ങിയത്. സ്വന്തമായി അതിജീവിച്ചില്ലെങ്കിലും അനൂപിനെ വീഴ്ത്താനുള്ള ഉശിരെങ്കിലും കാട്ടിയാലേ നിലനില്‍പ്പുള്ളൂ. രണ്ടുപേരും അതിജീവിച്ചില്ലെങ്കില് ജേക്കബ് ഒരു ഓര്‍മ്മമാത്രമായി തീരും.\nഐഎന്‍എല് ഉണ്ടായ കാലം മുതല് ഇങ്ങനെ തന്നെയാണ്. പിഎംഎ സലാം ഉടലോടെ ലീഗിലേക്ക് പോയിട്ടും പിടിച്ചുനിന്നു. ഇത്തവണ എല്ലാം ശരിയായാല് മുന്നണിയിലിരിപ്പിടം കിട്ടുമെന്നാണ് പ്രതീക്ഷ. കടന്നപ്പള്ളി കോണ്‍ഗ്രസിന് അതിമോഹമൊന്നും കാണില്ല. ഇത്രയും കാലമായില്ലേ, ശിഷ്ടകാലം കൂടി കഴിഞ്ഞുകൂടാം എന്നുമാത്രം. ചവറ മുതല് ചവറ വരെ നീണ്ടുകിടന്ന കിസിഞ്ചര് പാര്‍ട്ടി ഒത്തൊരുമയോടെ വലുതാവുകയാണ്. കുഞ്ഞുമോന് പകരം മറ്റൊരു കോവൂരിനെ തന്നെ കണ്ടെത്തിക്കഴിഞ്ഞു. യുഡിഎഫിലെത്തിയ എഎ അസീസിനോട് മസ്ലീം ലീഗുകാര്‍ക്ക് വല്ലാത്ത പ്രണയമാണ്. ജില്ലയില് മറ്റൊരു സീറ്റ് തരാമെന്ന് ലീഗിനോട് പറഞ്ഞെങ്കിലും ലീഗിന് താല്‍പര്യമില്ല. പാര്‍ട്ടിക്ക് വേറെ സീറ്റ് കിട്ടിയാല് ഇരവിപുരത്തെ പ്രവര്‍ത്തകരെല്ലാം പ്രചാരണത്തിന് ആ മണ്ഡലത്തിലേക്ക പോയേക്കും. അതുകൊണ്ടെങ്ങാന് അസീസിന് ബുദ്ധിമുട്ട് വന്നാലോ. ലീഗ് ഒരിക്കലും ചിന്തിക്കുക പോലുമില്ല അത്. ചവറയില് തദ്ദേശ തെരഞ്ഞെടുപ്പ് ഫലം ഓര്‍ക്കാതെ പ്രചാരണത്തിനിറങ്ങുന്നതിലാണ് ഷിബു ബേബി ജോണിന്റെ താല്‍പര്യം!


ഫാഷനുമുണ്ട് ഡയറ്റിങ്ങ് | Fashion Dieting | Save Money | Save Earth | Sustainable Fashion | LifeStyle |\nഷോപ്പിങ് ഭ്രമം ഉണ്ടോ?, ഫാഷനുമുണ്ട് ഡയറ്റിങ്!\nടി.എസ്.ദിവ്യ September 23, 2019 10:23 AM IST\nചെലവു ചുരുക്കൽ എന്ന ഒറ്റ ലക്ഷ്യമല്ല ഇതിനു പിന്നിൽ\nകർശനമായി പിന്തുടരേണ്ടത്5ചിട്ടകൾ\nപുതിയ ഡയറ്റിങ് രീതി ചർച്ച ചെയ്യുകയാണു ലോകം– ഫാഷൻ ഡയറ്റിങ് ! വിഷയം ആഹാരമല്ല. പഴ്സിന്റെ കനം കുറയുകയും അലമാരയിൽ പുതിയ വസ്ത്രങ്ങൾ വയ്ക്കാൻ ഇടമില്ലാതാവുകയും ചെയ്താൽ ഉറപ്പിക്കാം, ഫാഷൻ ഡയറ്റിങ്ങിനു സമയമായി. മാന്ദ്യകാലത്തു മുണ്ടുമുറുക്കിയുടുക്കാനുള്ള ന്യൂജെൻ ശ്രമങ്ങളാണ് സ്വയം ഷോപ്പിങ് മൊറട്ടോറിയം പ്രഖ്യാപിക്കുന്ന ഫാഷൻ ഡയറ്റിങ്. എന്നാൽ ചെലവു ചുരുക്കൽ എന്ന ഒറ്റ ലക്ഷ്യമല്ല ഇതിനു പിന്നിൽ.\nഏറ്റവും പുതിയ ട്രെൻഡനുസരിച്ച് വസ്ത്രം വാങ്ങിക്കൂട്ടുന്ന ഫാസ്റ്റ് ഫാഷനിലൂടെയുണ്ടാകുന്ന മലിനീകരണം, ഉപയോഗിക്കാതെ ഉപേക്ഷിക്കുന്ന വസ്ത്രങ്ങൾ മാലിന്യമാകുമ്പോഴുള്ള പാരിസ്ഥിതിക പ്രത്യാഘാതം എന്നിവയെക്കുറിച്ച് കൂടുതൽ പേർ ചിന്തിച്ചു തുടങ്ങിയിരിക്കുന്നു. ഉൽപാദനത്തിന്റെ വേഗം കുറച്ച് സുസ്ഥിര ഫാഷൻ (സസ്റ്റെനബിൾ) മാർഗങ്ങളിലേക്ക് തിരിയണമെന്ന ആവശ്യം നേരിടുകയാണ് ഫാഷൻ ലോകവും.\nഈ ഘട്ടത്തിലാണ് ഫാഷൻ ഡയറ്റിങ് ആശയം ഉരുത്തിരിയുന്നത്. ഷോപ്പിങ് ഭ്രമവും ‘ഓഫർ’ എന്നു കേട്ടാൽ ആവശ്യമില്ലാത്തതുപോലും വാങ്ങിക്കൂട്ടുന്ന പതിവും ഒഴിവാക്കുക എന്നതാണ് ഡയറ്റിങ്ങിന്റെ നേട്ടം.\nഫാഷൻ ഡയറ്റിങ്ങിൽ കർശനമായി പിന്തുടരേണ്ട5ചിട്ടകൾ ഇതാ:\n39000 രൂപയുടെ ബെൽറ്റ്, ബാച്ചിലർ പാർട്ടി ആഘോഷിക്കാൻ സ്റ്റൈലൻ ലുക്കിൽ സാനിയ\nതിങ്ങിനിറഞ്ഞ അലമാരയിലെ വസ്ത്രങ്ങൾ ഏതൊക്കെയെന്നു പരിശോധിക്കുകയാണ് ആദ്യഘട്ടം. വാങ്ങിവച്ചിട്ടും ധരിക്കാൻ മറന്ന ചില വസ്ത്രങ്ങൾ സർപ്രൈസ് ആയേക്കും. കയ്യിലുള്ള ജീൻസിന്റെ അതേ ഷേഡിലുള്ള മറ്റൊന്നു വീണ്ടും വാങ്ങാനുള്ള സാധ്യതയൊഴിവാകും. ഒരേ സ്റ്റൈലിലുളള വസ്ത്രങ്ങൾ ആവർത്തിക്കുന്നതും മനസ്സിലാക്കാം. നിങ്ങളുടെ വസ്ത്രശേഖരത്തിൽ ഇല്ലാത്തതെന്ത് എന്നു മനസിലാക്കാനും ഇതുപകരിക്കും.\nഏതെങ്കിലും ഒരു വസ്ത്രം വാങ്ങണമെന്ന് അതിയായ ആഗ്രഹം തോന്നിയാൽ ഉടനടി ചെയ്യരുത്. അടുത്ത ദിവസത്തേക്ക് ഷോപ്പിങ് മാറ്റിവയ്ക്കുക. അതിനു േവണ്ടി ചെലവാക്കുന്ന തുക മറ്റെന്തെങ്കിലും അടിയന്തര കാര്യത്തിനായി ഉപയോഗിക്കാനാകുമോ എന്നു ചിന്തിക്കുക. ഒന്നോ രണ്ടോ ദിവസത്തിനു ശേഷവും അതേ ആഗ്രഹം നിലനിൽക്കുന്നുണ്ടെങ്കിൽ അതു വാങ്ങാം. അതേസമയം നടത്താനിരുന്ന മറ്റെന്തെങ്കിലും ചെലവുകൾ ഇതിനു വേണ്ടി ഒഴിവാക്കുക. ഇതുവഴി ഭാവി പർച്ചേസിങ്ങിൽ കൃത്യമായ ധാരണ കൊണ്ടുവരാനാകും.\nഇന്നത്തെ കാലത്ത് ബ്രാൻഡുകളും ഔട്‌ലൈറ്റുകളും റോഡരികിലും ഷോപ്പിങ് മാളുകളിലും മാത്രമല്ല, കയ്യിലുള്ള മൊബൈൽ ഫോണിലാണ്. ഇൻസ്റ്റാഗ്രം ഫീഡുകളായും മെയിൽ ഇൻബോക്സിലെ നോട്ടിഫിക്കേഷനായും ഷോപ്പിങ്ങിനുളള ക്ഷണമെത്തും. ഷോപ്പിങ് മെയിലുകൾ അൺസബ്സ്ക്രൈബ് ചെയ്യാം. നിങ്ങൾക്കു ‘വേണ്ടതെന്തൊക്കെ– ആഗ്രഹമുള്ളതെന്തൊക്കെ’ എന്നൊരു ലിസ്റ്റ് സൂക്ഷിക്കാനായാൽ ഓൺലൈൻ പ്രലോഭനങ്ങളിൽ സമചിത്തത പുലർത്താനാകും.\nക്രെഡിറ്റ് കാർഡ് ഒഴിവാക്കുകയെന്നതു ഫാഷൻ ഡയറ്റിന്റെ അടിസ്ഥാനമാണ്. കാർഡും ഇ വോലറ്റും ഒഴിവാക്കി പണം നൽകി സാധനങ്ങൾ വാങ്ങുക. കാർഡ് വഴിയുള്ള ഇടപാടുകളിൽ ചെലവാക്കുന്ന പണത്തിന്റെ ഫീൽ പൂർണമായും ലഭിക്കില്ല. മാസാവസാനങ്ങളിൽ ഓൺലൈൻ സ്റ്റേറ്റ്മെന്റ് നോക്കി അനാവശ്യമായ പർച്ചേസ് എന്തൊക്കെയായിരുന്നുവെന്നു പരിശോധിക്കുക.\nചെറുപ്പകാലത്ത് സുഹൃത്തിന്റെയോ കസിന്റെയോ വസ്ത്രങ്ങൾ മാറി ഉപയോഗിച്ചിരുന്നതിന്റെ ഓർമകളിലേക്കു തിരിച്ചുപോകാം. അവരുടെ വസ്ത്രം ചോദിച്ചുവാങ്ങാം, നിങ്ങളുടെ വസ്ത്രങ്ങൾ നൽകുകയുമാവാം. ഇങ്ങനെ വാർഡ്റോബ് ഷെയറിങ് നടക്കുമ്പോൾ ഉപയോഗിച്ചുശീലിച്ച വസ്ത്രങ്ങൾക്കു പുതിയൊരു സാധ്യത ലഭിക്കുന്നു. പഴയ വസ്ത്രങ്ങൾക്കു മെയ്ക് ഓവർ നൽകാം. മാക്സി ഡ്രസ് പുതിയൊരു സ്കർട്ട് ആക്കാം, സാരിയിൽ നിന്ന് അനാർക്കലി ഒരുക്കാം. ക്രിയേറ്റിവിറ്റിക്കു പുതുസാധ്യതകൾ തേടുന്ന ഫാഷനിസ്റ്റയാകുന്നതിന്റെ സന്തോഷം അനുഭവിക്കുകയുമാവാം.


ഗോഡ്സെ പരാമർശം; കമൽഹാസനു മുൻകൂർ ജാമ്യം - themediasyndicate\nഇതൊരു മുസ്ലിം ഭൂരിപക്ഷ മേഖല ആയതുകൊണ്ടല്ല ഞാൻ ഇങ്ങനെ പറയുന്നത്. ഗാന്ധിജിയുടെ പ്രതിമ ഇവിടെ ഉള്ളതുകൊണ്ടാണ്. സ്വതന്ത്ര ഇന്ത്യയുടെ ആദ്യ ഭീകരവാദിയെന്നത് ഒരു ഹിന്ദുവാണ്. പേര് നാഥുറാം ഗോഡ്സെയെന്ന് കമൽ പറഞ്ഞു. വിവിധ മതവിശ്വാസങ്ങൾ സഹവർത്തിത്വത്തോടെ കഴിയുന്ന ഇന്ത്യയാണു താൻ ആഗ്രഹിക്കുന്നതെന്നും അദ്ദേഹം കൂട്ടിച്ചേർത്തു. പരാമർശം വാർത്തകളിൽ ഇടംപിടിച്ചതോടെ പ്രതിഷേധവുമായി ഹിന്ദുസംഘടനകൾ രംഗത്തെത്തിയത്.\nTags: ഗോഡ്സെ പരാമർശം; കമൽഹാസനു മുൻകൂർ ജാമ്യം\nഎഎസ്‌ഐയുടെ ആത്മഹത്യ; എസ്ഐയെ സ്ഥലംമാറ്റി


അമ്മയുടെ മടിയിലിരുന്ന് അച്ഛന്റെ അവസാന സിനിമയുടെ ട്രെയിലർ പുറത്ത് വിട്ട് ജൂനിയർ ചീരു; വൈറലായി ദൃശ്യങ്ങൾ\nFeb 19, 2021, 06:29 pm IST\nആരാധകരെ ഒന്നടങ്കം കണ്ണീരിലാഴ്ത്തിയ വാർത്തയാണ് നടി മേഘ്‌നാ രാജീവിന്റെ ഭർത്താവും കന്നട നടനുമായ ചിരഞ്ജീവി സർജയുടെ വിയോഗം. കടിഞ്ഞൂൽ കൺമണിക്കായുള്ള കാത്തിരിപ്പിനിടെയായിരുന്നു ഹൃദയാഘാതത്തിന്റെ രൂപത്തിൽ മരണം ചിരഞ്ജീവി സർജയെ തട്ടിയെടുക്കുന്നത്.\nഭർത്താവിന്റെ മരണത്തോടെ തകർന്നു പോയ മേഘ്‌നയ്ക്ക് കുഞ്ഞിന്റെ ജനനത്തോടെയാണ് ജീവിതത്തിന്റെ പുതിയ പ്രതീക്ഷകൾ കൈവന്നത്. പിന്നീട് കുഞ്ഞിന്റെ ചിത്രം കാണാനുള്ള കാത്തിരിപ്പിലായിരുന്നു ആരാധകർ. പ്രണയദിനത്തിലാണ് മേഘ്‌ന കുഞ്ഞിന്റെ മുഖം ആദ്യമായി ആരാധകരെ കാണിച്ചത്. പങ്കുവെച്ച് നിമിഷങ്ങൾക്കകം തന്നെ കുഞ്ഞിന്റെ ചിത്രം വൈറലായിരുന്നു.\nഇപ്പോൾ സാമൂഹ്യ മാദ്ധ്യമങ്ങളിൽ വീണ്ടും തരംഗമായിരിക്കുകയാണ് കുഞ്ഞിന്റെ ദൃശ്യങ്ങൾ. അച്ഛൻ അവസാനമായി അഭിനയിച്ച ചിത്രത്തിന്റെ ട്രെയിലർ പുറത്തിറക്കുന്ന ജൂനിയർ ചീരുവിന്റെ ചിത്രങ്ങളാണ് സാമൂഹ്യ മാദ്ധ്യമങ്ങളിലെ പുതിയ ചർച്ചാ വിഷയം. മേഘനാ രാജിന്റെ മടിയിലിരുന്ന് കുഞ്ഞു വിരലുകൾ കൊണ്ട് ട്രെയിലർ ഷെയർ ചെയ്യുന്ന ജൂനിയർ ചീരുവിനെയാണ് ദൃശ്യങ്ങളിൽ കാണാൻ കഴിയുന്നത്.\nകെ രാമനാരായണൻ സംവിധാനം ചെയ്യുന്ന രാജമാർത്താണ്ഡ എന്ന ചിത്രത്തിന്റെ ട്രെയിലറാണ് മേഘനാ രാജും മകനും ചേർന്ന് പുറത്തിറക്കിയത്. രാമനാരായണൻ തന്നെ രാജാമാർത്താണ്ഡയുടെ തിരക്കഥ എഴുതിയിരിക്കുന്നതും. അർജുൻ ജന്യയാണ് ചിത്രത്തിന്റെ സംഗീത സംവിധായകൻ. ചിത്രത്തിന്റെ ട്രെയിലറിന് മികച്ച പ്രതികരണമാണ് ലഭിച്ചിരിക്കുന്നത്. ആരാധകരെ ചിത്രം നിരാശപ്പെടുത്തില്ലെന്നാണ് ട്രെയിലറിൽ നിന്നും വ്യക്തമാകുന്നത്.


News | അയർലന്റിലെ സ്‌കൂളുകൾ ഓഗസ്റ്റ് 31ന് തുറക്കും; സ്‌കൂളുകൾ പാലിക്കേണ്ടത് കർശന നിർദ്ദേശങ്ങൾ; പദ്ധതികൾ തയ്യാറാക്കി വിദ്യാഭ്യാസ വകുപ്പ് - MarunadanMalayalee.com\nJuly 29, 202003:22 PM IST Permalink\nഡബ്ലിൻ: കർശന നിർദ്ദേശങ്ങൾ പാലിച്ചുകൊണ്ട് ഓഗസ്റ്റ് 31ന് അയർലന്റിലെ സ്‌കൂളുകൾ തുറക്കും. ഇതിനുള്ള പദ്ധതികൾ തയ്യാറാക്കിയതായി വിദ്യാഭ്യാസ വകുപ്പുമന്ത്രി നോർമ്മാ ഫോളി അറിയിച്ചു.\nകർശനമായ ആരോഗ്യ മാർഗനിർദ്ദേശങ്ങൾ പാലിച്ചാണ് സ്‌കൂളുകൾ തുറക്കുക. വിദ്യാർത്ഥികൾ, അദ്ധ്യാപകർ ഉൾപ്പെടെ വിദ്യാഭ്യാസ സ്ഥാപനങ്ങളുമായി ബന്ധപ്പെട്ടു നിൽക്കുന്ന എല്ലാവരും സാമൂഹിക അകലം പാലിക്കണം. ഇത് ഉറപ്പുവരുത്തുന്നതിനായി കൂടുതൽ പദ്ധതികൾ നടപ്പിലാക്കുന്നതാണ്.\nമൂന്നാം ക്ലാസ്സിന് താഴെയുള്ള കുട്ടികൾക്ക് സാമൂഹിക അകലം പാലിക്കേണ്ട ആവശ്യകതയില്ല. പ്രൈമറി സ്‌കൂൾ കുട്ടികൾക്കായി പോഡ് ബബിളുകൾ സജ്ജീകരിക്കും. രണ്ടാം ക്ലാസ്സ് വിദ്യാർത്ഥികൾ തമ്മിൽ ഒരു മീറ്റർ അകലം പാലിക്കണം.\nജിം, ലൈബ്രറികൾ, മ്യൂസിക് റൂമുകൾ, സയൻസ് റൂമുകൾ; കൂടാതെ അടുത്തുള്ള കമ്മ്യൂണിറ്റി, പാരിഷ് ഹാളുകൾ എന്നിവ ക്ലാസ്സ് മുറികളായി ഉപയോഗിക്കും. സ്‌കൂളുകളിൽ കൂടുതൽ അദ്ധ്യാപകരെ നിയമിക്കുകയും വിപുലമായ ക്ലീനിങ് സൗകര്യങ്ങൾ ഏർപ്പെടുത്തുകയും ചെയ്യും. പേഴ്സണൽ പ്രൊട്ടക്റ്റീവ് എക്വിപ്‌മെന്റ്കൾ ഉപയോഗത്തിൽ കൊണ്ടു വരുമെന്നും മന്ത്രി പറഞ്ഞു.\n200 മില്യൺ യൂറോയുടെ പദ്ധതികളാണ് വിദ്യാഭ്യാസ മേഖലയുടെ ഉന്നമനത്തിനായി സർക്കാർ നടപ്പിലാക്കുന്നത്.\nസർക്കാർ ശമ്പളത്തിലെ ഞെട്ടിക്കുന്ന കണക്കുകൾ\nയു കെ മുഴുവൻ നിരോധനാജ്ഞക്ക് തുല്യം


Sudinam Online | Malayalam news website from Kannur News Paper Sudinam Kannur മത്സ്യമേഖലയെ കുളംതോണ്ടുന്നവര് – Sudinam Online | Malayalam news website from Kannur News Paper Sudinam Kannur.\nമത്സ്യക്കുഞ്ഞുങ്ങളെ വളം നിര്‍മാണത്തിന് ഉപയോഗിക്കുന്നത് മത്സ്യമേഖലയില് സമീപ ഭാവിയില് തന്നെ ദൂരവ്യാപകമായ പ്രത്യാഘാതങ്ങള് ഉളവാക്കുമെന്ന കാര്യത്തില് സംശയമില്ല. ട്രഷ് ഫിഷ് എന്ന പേരിലറിയപ്പെടുന്ന ചെറിയ മത്സ്യക്കുഞ്ഞുങ്ങളെയും കടല്‍ജീവികളേയും ഫിഷറീസ് വകുപ്പ് ഉദ്യോഗസ്ഥരുടെ ഒത്താശയോടെ തൂത്തുവാരുന്നതാണ് ഈമേഖലയിലെ ഇപ്പോഴത്തെ പ്രതിസന്ധി. ഈ പ്രവണത പരമ്പരാഗത മത്സ്യതൊഴിലാളികളെ കുത്തുപാളയെടുപ്പിക്കുമെന്ന് മാത്രമല്ല ചെറിയ മത്സ്യങ്ങളും കടല്‍ജീവികളും പൂര്‍ണമായും അപ്രത്യക്ഷമാകുന്നതിനുമിടയാക്കും. വിവിധതരം വളങ്ങള് നിര്‍മിക്കാനാണ് മത്സ്യവേട്ട ശക്തമാക്കുന്നത്. ചെറുമത്സ്യങ്ങളുടേയും വിവിധതരം കടല്‍ജീവികളുടേയും ആവാസകേന്ദ്രമാണ് കടലിന്റെ അടിത്തട്ട്. മത്സ്യക്കുഞ്ഞുങ്ങള്, കടല് … Continue reading "മത്സ്യമേഖലയെ കുളംതോണ്ടുന്നവര്"\nPublished On:Apr 28, 2014 | 1:40 pm\nമത്സ്യക്കുഞ്ഞുങ്ങളെ വളം നിര്‍മാണത്തിന് ഉപയോഗിക്കുന്നത് മത്സ്യമേഖലയില് സമീപ ഭാവിയില് തന്നെ ദൂരവ്യാപകമായ പ്രത്യാഘാതങ്ങള് ഉളവാക്കുമെന്ന കാര്യത്തില് സംശയമില്ല. ട്രഷ് ഫിഷ് എന്ന പേരിലറിയപ്പെടുന്ന ചെറിയ മത്സ്യക്കുഞ്ഞുങ്ങളെയും കടല്‍ജീവികളേയും ഫിഷറീസ് വകുപ്പ് ഉദ്യോഗസ്ഥരുടെ ഒത്താശയോടെ തൂത്തുവാരുന്നതാണ് ഈമേഖലയിലെ ഇപ്പോഴത്തെ പ്രതിസന്ധി. ഈ പ്രവണത പരമ്പരാഗത മത്സ്യതൊഴിലാളികളെ കുത്തുപാളയെടുപ്പിക്കുമെന്ന് മാത്രമല്ല ചെറിയ മത്സ്യങ്ങളും കടല്‍ജീവികളും പൂര്‍ണമായും അപ്രത്യക്ഷമാകുന്നതിനുമിടയാക്കും.\nവിവിധതരം വളങ്ങള് നിര്‍മിക്കാനാണ് മത്സ്യവേട്ട ശക്തമാക്കുന്നത്. ചെറുമത്സ്യങ്ങളുടേയും വിവിധതരം കടല്‍ജീവികളുടേയും ആവാസകേന്ദ്രമാണ് കടലിന്റെ അടിത്തട്ട്. മത്സ്യക്കുഞ്ഞുങ്ങള്, കടല് മത്സ്യങ്ങള്, ഞണ്ട്, കൊഞ്ച് കൂടാതെ ശംഖുകളും ചിപ്പികളും കടല്‍പുഴുക്കളും കടല് ജീവികളുമെല്ലാം പരമ്പരാഗത മത്സ്യത്തൊഴിലാളികള് വലയെറിയുമ്പോള് അതില്‍കുടുങ്ങുന്നത് സ്വാഭാവികം. എന്നാല് ഇത്തരം ജീവികളെ അപ്പോള് തന്നെ കടലിലെറിയുകയും ചെയ്യും. അതുകൊണ്ടുള്ള ഗുണം വളരെ വലുതാണ്. മത്സ്യങ്ങളുടെ ഉല്‍പ്പാദന വര്‍ധനവിന് വഴിവെക്കുന്ന ഇത്തരം രീതികളെ പാടെ നിരാകരിക്കുകയാണ് പുതിയ നീക്കത്തിലൂടെ ഫിഷറീസ് ഉദ്യോഗസ്ഥര് ചെയ്തുകൊണ്ടിരിക്കുന്നത്.\nചില തുറമുഖങ്ങളില് ഇപ്പോള് കൂടുതല് കൊണ്ടുവരുന്നത് മത്സ്യക്കുഞ്ഞുങ്ങളെയും ട്രഷ്ഫിഷ് ഇനത്തില്‍പെട്ടവയെയുമാണ്. ഫിഷറീസ് ഉദ്യോഗസ്ഥരുടെ ഒത്താശയോടെ കോരിയെടുക്കുന്ന ഈ ഇനത്തില്‍പെട്ടവയെ അപ്പാടെ വളംനിര്‍മാണ ഫാക്ടറികളിലേക്കാണ് കയറ്റിയയക്കുന്നത്. തിരുവനന്തപുരം, കൊല്ലം ഹാര്‍ബറികളില്‍നിന്നുമാത്രമായി നിത്യേന ടണ് കണക്കിന് മത്സ്യസമ്പത്താണ് വളം നിര്‍മാണ ഫാക്ടറികളിലേക്ക് ഒഴുകിക്കൊണ്ടിരിക്കുന്നത്. ഇത് അധികൃതര്‍ക്കുമറിയാം. ഇതിനെതിരെ ഒരു ചെറുവിരലനക്കാന്‍പോലും ബന്ധപ്പെട്ടവര് തയാറാകാത്തത് ഈമേഖലയില് ആശങ്കകളും പടര്‍ത്തി. കോടികളുടെ മത്സ്യസമ്പത്താണ് തമിഴ്‌നാടിലെ വളം നിര്‍മാണഫാക്ടറികളിലെത്തിക്കൊണ്ടിരിക്കുന്നത്.\nമത്സ്യ ഇനങ്ങളും കടല്‍ജീവികളും കുറ്റിയറ്റുപോകുമെന്ന് മാത്രമല്ല പരമ്പരാഗത മത്സ്യതൊഴിലാളികളുടെ ജീവിതവും അങ്ങേയറ്റം പരിതാപകരമായി മാറുകയാണ്. കടംവാങ്ങിയും പലിശക്ക് പണമെടുത്തും പ്രതീക്ഷയോടെ കടലിലിറങ്ങിയ വള്ളങ്ങളുടെ ഉടമകള് മത്സ്യം കിട്ടാതായതോടെ ലക്ഷങ്ങളുടെ കടക്കെണിയിലുമായി. ആയിരക്കണക്കിന് രൂപയുടെ ഇന്ധനം നിറച്ച് കടലിലേക്കിറങ്ങുന്ന വള്ളങ്ങള് അരിച്ചുപെറുക്കിയിട്ടും പൊടിമീന് പോലും കിട്ടാതെ കരയിലേക്ക് കയറ്റിവെക്കുന്ന വള്ളങ്ങളുടെ എണ്ണം ആലപ്പുഴപോലുള്ള തീരപ്രദേശങ്ങളില് വര്‍ധിച്ചുവരികയാണ്. മത്സ്യതൊഴിലാളികള് മാത്രമല്ല ഇതോടെ പട്ടിണിയിലായത്. ഈമേഖലയെ ആശ്രയിച്ച് കഴിയുന്ന അനുബന്ധമേഖലയിലുള്ളവരും വറുതിയുടെ നടുവിലാണ്.\nമത്സ്യങ്ങള്‍ക്ക് ദൗര്‍ലഭ്യം നേരിട്ട് തുടങ്ങിയതോടെ ഇറക്കുമതി മത്സ്യങ്ങളാണ് ഇപ്പോള് വിപണി കീഴടക്കിക്കൊണ്ടിരിക്കുന്നത്. മാഹി ഉള്‍പ്പെടെയുള്ള സ്ഥലങ്ങളില് നിന്ന് ഇന്‍സുലേറ്റഡ് ലോറിയില് മത്സ്യം കേരളത്തിന്റെ പലഭാഗങ്ങളിലും എത്തിച്ചുകൊണ്ടിരിക്കുകയാണ്. ഇതിലൂടെ മൊത്തവ്യാപാരികള് വാരിക്കൂട്ടുന്ന ലാഭം എത്രയെന്ന് പോലും തിട്ടപ്പെടുത്താന് കഴിയില്ല. നേരത്തെ തുച്ഛമായ വിലക്ക് ലഭിച്ചിരുന്ന മത്സ്യം ഇപ്പോള് വിലയുടെ കാര്യത്തില് സര്‍വകാല റിക്കാര്‍ഡ് ഭേദിച്ചിരിക്കുകയാണ്. കയറ്റി വരുന്ന മത്സ്യം കേടാകാതിരിക്കാന് പലതരം രാസവസ്തുക്കള് കലര്‍ത്തുന്നതും വന്‍വിപത്ത് തന്നെയാണ്.\nമത്സ്യമേഖലയില് ഇത്രയേറെ രൂക്ഷമായ പ്രതിസന്ധിയുണ്ടായിട്ടും ബന്ധപ്പെട്ട വകുപ്പോ സര്‍ക്കാറോ ഇടപെടുന്നില്ല. ജനങ്ങളെ ചൂഷണം ചെയ്ത് വന്‍ലാഭം കൊയ്യാനുള്ള മേഖലയായി ഇന്ന് മത്സ്യ വിപണി മാറി. അതിനിടയിലാണ് മത്സ്യസമ്പത്തിന്റെ വംശനാശത്തിന് തന്നെ ഇടയാക്കുന്ന പ്രവണതകള് ഉത്തരവാദപ്പെട്ടവരുടെ ഭാഗത്തുനിന്നുമുണ്ടാകുന്നത്. വളം നിര്‍മാണത്തിന് മറ്റ് മാര്‍ഗങ്ങള് തേടുകയാണുവേണ്ടത്. ചെറുവിലക്ക് യഥേഷ്ടം ലഭിക്കുന്ന മത്സ്യ ഇനങ്ങളുടെ കുറ്റിനാശം വരുത്തിയും അപൂര്‍വ ഇനം കടല് ജീവികളെ വംശഹത്യ നടത്തിയും വളം നിര്‍മാണ ഫാക്ടറികള് തടിച്ച് കൊഴുക്കണമെന്ന് ആരും പറയുകയില്ല. അങ്ങിനയല്ലെന്ന തോന്നലാണ് ബന്ധപ്പെട്ട വകുപ്പിലെ ചിലര്‍ക്കുള്ളതെങ്കില് അവരെ നേര്‍വഴിയിലൂടെ നടത്തിക്കുകയാണ് സര്‍ക്കാര് ചെയ്യേണ്ടത്.\nസര്‍ക്കാരിന്റെ ആയിരം ദിനാഘോഷസമ്മാനം\nറോഡപകടങ്ങളിലെ മരണ നിരക്ക് കുറക്കാന് ബോധവല്‍കരണം\nനഗരത്തില് വന് കഞ്ചാവ് വേട്ട; നാല് യുവാക്കള് അറസ്റ്റില്\nമുഖ്യമന്ത്രിയുടെ പരിപാടി അലങ്കോലപ്പെടുത്തുമെന്ന് ഭീഷണി മുഴക്കിയ യുവാവ് അറസ്റ്റില്\nവിവാഹാഭ്യര്‍ഥന നിരസിച്ചു, തമിഴ്നാട്ടില് അധ്യാപികയെ ക്ലാസ്സ് മുറിയിലിട്ട് വെട്ടിക്കൊന്നു\nപെരിയ ഇരട്ടക്കൊല; ക്രൈംബ്രാഞ്ച് അന്വേഷണം കേസ് അട്ടിമറിക്കാന്: ചെന്നിത്തല\nലാവ്‌ലിന്; അന്തിമവാദം ഏപ്രിലിലെന്ന് സുപ്രീം കോടതി\nപെരിയ ഇരട്ടക്കൊല ഹീനമെന്ന് മുഖ്യമന്ത്രി


കറകളഞ്ഞ വ്യക്തിത്വം, ധീരനായ രാഷ്ട്രശില്‍പി; ഇ ശ്രീധരന് വിജയാശംസകളുമായി മോഹന്‍ലാല് - ഇ വാർത്ത | evartha\nകറകളഞ്ഞ വ്യക്തിത്വം, ധീരനായ രാഷ്ട്രശില്‍പി; ഇ ശ്രീധരന് വിജയാശംസകളുമായി മോഹന്‍ലാല്\nനിയമസഭാ തെരഞ്ഞെടുപ്പില് പാലക്കാട് നിന്നും മത്സരിക്കുന്ന ബിജെപി സ്ഥാനാര്‍ത്ഥിയായ ഇ ശ്രീധരന് വിജയാശംസ നേര്‍ന്ന് സിനിമ നടന് മോഹന് ലാല്. വീഡിയോ സന്ദേശത്തിലൂടെയാണ് മോഹന്‍ലാല് ഇ. ശ്രീധരന് വിജയാശംസ നേര്‍ന്നത്. രാജ്യത്തിന്റെപ്രധാന നഗരങ്ങളില് മെട്രോ റെയില് നിര്‍മ്മാണത്തിന് നേതൃത്വം കൊടുത്ത ധീരനായ രാഷ്ട്രശില്‍പിയാണ് ശ്രീധരനെന്നും അദ്ദേഹത്തിന്റെ സേവനം ഇനിയും നമുക്ക് ആവശ്യമുണ്ടെന്നും മോഹന്‍ലാല് വീഡിയോ സന്ദേശത്തില് പറഞ്ഞു.\nവീഡിയോ സന്ദേശത്തിന്റെ പൂര്‍ണ്ണരൂപം വായിക്കാം:\nഓരോ ഭാരതീയരും അഭിമാനിക്കാന് ഇവിടെ നമുക്ക് ഒരു വ്യക്തിത്വമുണ്ട്, ഇ ശ്രീധരന് സര്. കൊടുങ്കാറ്റില് തകര്‍ന്ന പാമ്പന് പാലം 46 ദിവസങ്ങള് കൊണ്ട് പുനര്‍നിര്‍മ്മിച്ച ഇച്ഛാശക്തിയുടെ ഉടമ. അസാധ്യമെന്ന് ലോകം കരുതിയ കൊങ്കണ് റെയില്‍വേ കരിങ്കല് തുരങ്കങ്ങളിലൂടെ യാഥാര്‍ഥ്യമാക്കിയ ധീഷണശാലി.\nഡല്‍ഹിയും കൊച്ചിയും അടക്കമുള്ള ഇന്ത്യയുടെ പ്രധാന നഗരങ്ങളില് മെട്രോ റെയില് നിര്‍മ്മാണത്തിന് നേതൃത്വം കൊടുത്ത ധീരനായ രാഷ്ട്രശില്‍പി. ഏല്‍പ്പിച്ച ജോലി സമയത്തിനു മുന്‍പേ പൂര്‍ത്തിയാക്കി ബാക്ക വന്ന തുക സര്‍ക്കാരിനെ തിരികെ ഏല്‍പ്പിക്കുന്ന കറകളഞ്ഞ വ്യക്തിത്വം. ഭാരതം പത്മവിഭൂഷണ് നല്‍കി ആദരിച്ച നമ്മുടെ സ്വന്തം മെട്രോമാന് ശ്രീ ഇ ശ്രീധരന് സര്.\nവികസനത്തിന്റെ പുതിയ പാതകളിലൂടെ നാടിനെ നയിക്കാന് അദ്ദേഹത്തിന്റെ സേവനങ്ങള് ഇനിയും നമുക്ക് ആവശ്യമുണ്ട്. ശ്രീധരന് സാറിന് എന്റെ എല്ലാവിധ വിജയ ആശംസകളും.\nTopics: E Sreedharan mohanlal video Wishes


പൊതുമാപ്പ് കാലാവധി അവസാനിച്ചു; സൗദിയില് ബുധനാഴച്ച മുതല് പരിശോധന - India News 24\nപൊതുമാപ്പ് കാലാവധി അവസാനിച്ചു; സൗദിയില് ബുധനാഴച്ച മുതല് പരിശോധന\nറിയാദ്: സൗദി അറേബ്യയില് പൊതുമാപ്പ് കാലാവധി അവസാനിച്ചതോടെ രാജ്യത്ത് അനധികൃതമായി തങ്ങുന്ന വിദേശികളെ പിടികൂടാനുള്ള പരിശോധനകള് ബുധനാഴ്ച്ച മുതല് തുടങ്ങും. ഇഖാമ, തൊഴില് നിമയലംഘകര്, ഹജ്ജ് ഉംറ വിസയിലെത്തി കാലാവധി അവസാനിച്ചും കഴിയുന്നവര് എന്നിങ്ങനെയുള്ളവരെ പിടികൂടി നാടുകടത്തുന്നതിനാണ് പരിശോധന ശക്തമാക്കുന്നതെന്ന് ആഭ്യന്തര മന്ത്രാലയം അറിയിച്ചു.\nസൗദി ഭരണാധികാരി സല്‍മാന് രാജാവ് പ്രഖ്യാപിച്ച പൊതുമാപ്പ് കാലാവധി ഇന്നലെയാണ് അവസാനിച്ചത്. കഴിഞ്ഞ മാര്‍ച്ച് 29ന് പൊതുമാപ്പ് അനുവദിച്ചിരുന്നു. ഇതിന്റെ കാലാവധി പിന്നീട് നീട്ടിനല്‍കുകയും ചെയ്തു. ഇതിന് പുറമെയാണ് കഴിഞ്ഞ മാസം വീണ്ടും പൊതുമാപ്പ് പ്രഖ്യാപിച്ചത്.\nഭക്തിനിര്‍ഭരമായ മനസ്സോടെ ഇന്ന് ചെറിയപെരുന്നാള് കൊണ്ടാടുന്നു


മരണത്തിന് മുന്നിൽ ധൈര്യത്തോടെ കിടക്കാൻ ശ്രമിച്ചികൊണ്ടവൾ പുഞ്ചിരിക്കുമ്പോൾ അവളുടെ ഭയത്തെ... - പ്രണയകഥകൾ\n“ദേവാ… എന്റെ കയ്യിലൊന്ന് മുറുക്കെ പിടിക്കോ? “\nരാധുവിന്റെ വിറയാർന്ന ചോദ്യം എന്റെ നെഞ്ചിൽ നീറ്റലായിരുന്നു. ഈ കിടപ്പ് ഇനി എത്ര നാൾ എന്നറിയില്ല… അവൾക്കുമറിയാം തന്റെ ജീവിതത്തിനും മരണത്തിനുമിടക്കുള്ള മണിക്കൂറുകൾ എണ്ണപ്പെട്ടുകഴിഞ്ഞെന്ന്. കണ്ണുകൾ നിറയാതിരിക്കാൻ അവൾ ശ്രമിക്കുകയാണെന്ന് അറിയാം. പക്ഷേ, അവളുടെ അനുവാദത്തിനു കാത്തു നിൽക്കാതെ മിഴി പെയ്യുന്നുണ്ടായിരുന്നു. മരണത്തിന് മുന്നിൽ ധൈര്യത്തോടെ കിടക്കാൻ ശ്രമിച്ചികൊണ്ടവൾ പുഞ്ചിരിക്കുമ്പോൾ അവളുടെ ഭയത്തെ ഉൾകൊണ്ട ശരീരം വിറയ്ക്കുന്നുണ്ടായിരുന്നു.\n” ദേവാ…. ഞാൻ മരിച്ചാൽ നീ കരയോ? “\n” ദേവാ… നിനക്ക് ഓർമ്മയുണ്ടോ നമ്മുടെ ആ പ്രണയകാലം. “\nഎന്റെ പുഞ്ചിരിയിലപ്പോൾ ഒരു വിഷാദചുവയുണ്ടായിരുന്നു\nഅത് മനസ്സിലാക്കിയാവണം അല്പനേരം അവളും മൗനം പൂണ്ടത്.\n“രാധൂ, നീ ഉറങ്ങിയോ? “\n” ദേവാ… എനിക്കൊരു ആഗ്രഹമുണ്ട്.. ഈ കിടപ്പിനി എത്രനാൾ എന്നറിയാതെ മരണത്തെ കണ്ട് കിടക്കുന്നവളുടെ ആഗ്രഹം. “\nഅവളുടെ വാക്കുകളിലെ തിളക്കവും പ്രതീക്ഷയും കണ്ട് ഞാൻ അവളുടെ മുഖത്തേക്ക് നോക്കുമ്പോൾ അവൾ വിഷാദമേറ്റ നിറം മങ്ങിയ ചിരിയാൽ പറയുന്നുണ്ടായിരുന്നു ” എനിക്ക് ഒരിക്കൽ കൂടി ആ ലോകത്തേക്ക് പോണം ദേവാ… ഞാനും നീയും വാക്കുകൾക്ക് വീർപ്പുമുട്ടിയ നമ്മുടെ പ്രണയവും നിറഞ്ഞുനിൽക്കുന്ന നമ്മുടെ ആ ക്യാമ്പസ്സിൽ. ഇടനാഴികളിൽ ഒരിക്കൽ കൂടി നിൽക്കണം എനിക്ക്, നീ പറയാൻ കൊതിച്ചപ്പോഴെല്ലാം മുഖം തരാതിരുന്ന നിന്റ പ്രണയനിശ്വാസത്തിനു ചെവിയോർത്ത്. ! അരികിൽ നിന്റ നിഴൽചേർന്നു നിൽക്കണം.. ഒരു പൂക്കാലം നമുക്കായ് സമ്മാനിച്ച വാകമരത്തിന്റ തണൽപറ്റി നിന്റെ പ്രണയത്തെ ഒരു ചുംബനം കൊണ്ട് വരച്ചിടണം….എന്നെ….. എന്നെ കൊണ്ടുപോവോ ദേവാ…. ഞാൻ ഉറങ്ങുംമുന്നേ നമ്മുടെ ഓർമ്മകൾക്കൊപ്പം ഒരിക്കൽ കൂടി സഞ്ചരിക്കാൻ. ! “\n” ദേവാ…. എന്റെ ഈ അവസ്ഥയാണ് നിന്നെ പിന്തിരിപ്പിക്കുന്നതെങ്കിൽ പ്ലീസ്….എനിക്ക് വേണ്ടി നിനക്ക് തരാൻ കഴിയുന്ന ഏറ്റവും നല്ല നിമിഷം ചിലപ്പോൾ അതാകാം…. ചിലപ്പോൾ പിന്നെ….. “\n” ഞാൻ കൊണ്ടുപോകാം രാധൂ ” എന്നവളുടെ കൈ പിടിച്ച് ഉറപ്പ് നൽകി എന്റെ നിറഞ്ഞ കണ്ണുകൾ അവൾ കാണാതിരിക്കാൻ ഞാൻ വേഗം അവിടെ നിന്നും എഴുനേറ്റ് പുറത്തേക്ക് നടന്നു. എന്റെ ആ പോക്ക് നോക്കി അവൾ കിടന്നിട്ടുണ്ടാകണം..ഞാൻ പുറത്തേക്കിറങ്ങുമ്പോൾ അകത്തേക്ക് വന്ന നഴ്സിനോടവൾ ഇപ്പോൾ പറയുന്നുണ്ടാകും വേദനയുടെ മൂര്ധന്യാവസ്ഥയെ കുറിച്ച്. ഒരു ഇന്ജെക്ഷനിൽ എല്ലാം മറന്ന് ഒന്ന് ഉറങ്ങാൻ കൊതിച്ചവൾ….\nഎന്റെ ഓർമ്മകൾ പതിയെ പിറകോട്ടു സഞ്ചരിച്ചുതുടങ്ങിയിരുന്നു.\nആരോടും മിണ്ടാതെ ഒതുങ്ങിയ ആ പെണ്ണിലേക്ക്.\nഅന്ന് അവളെ ആദ്യമായി കാണുമ്പോൾ ആ മുഖത്തൊരു ചിരിയുണ്ടായിരുന്നു.\nതെളിച്ചമില്ലെങ്കിലും അഴകുള്ള പുഞ്ചിരി. അന്ന് മുതൽ അവളെ മാത്രം ശ്രദ്ധിച്ചുതുടങ്ങിയ നാളുകൾ. ഒന്ന് സംസാരിക്കാൻ കൊതിക്കുമ്പോഴെല്ലാം അവളുടെ മൗനം വല്ലാതെ വിഷമിപ്പിച്ചു. ഇടനാഴികൾ അവൾളുടെ പാദസ്വരകിലുക്കങ്ങൾക്ക് കാതോർത്തു !. തണലുകൾക്കൊപ്പം അവളിലേക്ക് ചേക്കാറാൻ കൊതിച്ചു.. ! അവൾക്ക്മാത്രമായൊരു ചില്ല ഹൃദയത്തിന്റ കോണിൽ കാത്തുവച്ചു. പക്ഷേ, മനസ്സിൽ അവളോട് തോന്നിയ ഇഷ്ട്ടം മാത്രം വാക്കുകളുടെ ഒഴുക്കില്ലായ്മയിൽ അകന്നുനിന്നു.\nഅങ്ങനെ രണ്ട് വർഷങ്ങൾ. അന്ന് എല്ലാവരും പിരിയുന്ന ആ ദിവസം. കരഞ്ഞും കെട്ടിപ്പിടിച്ചും കാണാം എന്ന വാക്കിൽ സ്നേഹത്തെ വരച്ചിടുമ്പോൾ ഞാൻ മാത്രം അവളെ തിരയുകയായിരുന്നു. അവളും യാത്രപറയുന്നുണ്ട്, എല്ലാവരോടും…\nപലപ്പോഴും ഇടനാഴികളിൽ വെച്ച് അവൾ കൈമാറിയ പുഞ്ചിരി പോലും ഇന്നെനിക്ക് അന്യമായോ എന്ന് തോന്നി. എന്നിൽ നിന്നും ഒഴിഞ്ഞമാറാൻ ശ്രമിക്കുമ്പോലെ അവൾ പലപ്പോഴും കണ്ണുകൾ പിൻവലിക്കുമ്പോൾ ഞാൻ തകർന്നുപോകുകയായിരുന്നു.\n” രാധൂ….. “\nപിറകിൽ നിന്നുള്ള എന്റെ വിളി കേട്ട് പെട്ടന്ന് അവൾ നിൽക്കുമ്പോൾ പറയാൻ കൊതിച്ച വാക്കുകൾ ചങ്കിൽ കിടന്ന് പിടയ്ക്കുന്നുണ്ടായിരുന്നു. അവൾക്കരികിലേക്ക് ഓടിയെത്തുമ്പോൾ ഞാൻ കിതയ്ക്കുന്നുണ്ടായിരുന്നു.\n” രാധൂ….. എനിക്കൊരു കാര്യം… “\n” ദേവാ…. എനിക്കറിയാം ദേവൻ പറയാൻ പോകുന്നത്. ദേവൻ പറയാതെ തന്നെ ഞാൻ മനസ്സിലാക്കിയിട്ടുണ്ട് ദേവന്റെ മനസ്സിൽ എനിക്കുള്ള ……..\nപക്ഷേ, ഒരിക്കലും ദേവന്റെ ഇഷ്ട്ടത്തെ അതെ ഇഷ്ട്ടത്തോടെ ചേർത്തുപിടിക്കാൻ എനിക്ക് കഴിയില്ല.. മരണത്തിലേക്ക് യാത്രയാകുന്ന ഒരുവൾ. എന്ന് വേണമെങ്കിലും ആഴങ്ങളിലേക്ക് ഒടുങ്ങിപോകാവുന്ന പാഴ് വഞ്ചിയിലേക്ക് മറ്റൊരാളെ കൂടി….. മോഹിപ്പിക്കാൻ എളുപ്പമാണ് ദേവാ.. പക്ഷേ, നഷ്ടപ്പെടുമെന്ന് ഉറപ്പുള്ള ഒന്നിനെ മോഹിക്കരുത്. “\n” രാധൂ….. ഞാൻ….. ഒരിക്കലും നഷ്ടപ്പെടുത്താൻ വേണ്ടിയല്ല ഞാൻ…. ഇനി അങ്ങനെ ഒരു ദിവസം നമുക്കിടയിൽ വരുമ്പോൾ ആ യാത്ര നമുക്ക് ഒരുമിച്ച് ആവാം.. നിനക്കൊപ്പം ആ യാത്രയിലും ഞാൻ…. “\n” വിഡ്ഢിത്തം പറയല്ലേ ദേവ… ഇന്നലെ കണ്ട എന്നോടൊപ്പം മരണത്തിലേക്ക് വരാമെന്നു എത്ര ലാഘവത്തോടെ ആണ് നീ പറഞ്ഞത്. അപ്പൊ ഇത്ര കാലം നിന്ന് വളർത്തിവലുതാക്കിയവരോട് നിനക്ക് ഒരു കടപ്പാടുമില്ലേ? മരണം മുന്നിൽ നിൽക്കുമ്പോൾ ജീവിക്കാൻ കൊതിക്കുന്ന ഞാൻ…ജീവിക്കാൻ ഭാഗ്യം കിട്ടിയവൻ വെറുതെ മരണത്തെ കുറിച്ച് ചിന്തിക്കുന്നു. “\n“ദേവാ … നിന്നെ ഞാൻ നിരുത്സാഹപ്പെടുത്തുകയല്ല..നിന്റ പ്രണയത്തെ വലിച്ചെറിയുകയും അല്ല. പക്ഷേ, സ്നേഹിച്ചൊരുനാൾ വിഷമിപ്പിക്കാൻ വയ്യാത്തോണ്ടാ… ഞാൻ പോവാ… ഇനി കാണുമോ എന്ന് അറിയില്ല…ഒരിക്കലും മറക്കില്ല നിന്നെ…. ദൈവം എനിക്ക് നൽകിയ വിധിയിൽ നിന്നും എന്നെങ്കിലും എനിക്ക് കുതറിമാറാൻ കഴിഞ്ഞാൽ, തിരിച്ചൊരു വരവുണ്ടെങ്കിൽ, അന്നും ദേവന്റെ മനസ്സിൽ എന്നോടുള്ള ഇഷ്ട്ടം ഇതുപോലെ ഉണ്ടെങ്കിൽ ഞാൻ വരും. നിന്റ പ്രണയത്തോടൊപ്പം സഞ്ചരിക്കാൻ .. നിന്റേത് മാത്രമാകാൻ “\nഅന്നവൾ അവസാനമായി പറഞ്ഞ വാക്ക് അതായിരുന്നു.\nപെട്ടന്നൊരു നാൾ അവളുടെ കത്ത് എന്നെ തേടി വന്നപ്പോൾ എന്നോ നഷ്ട്ടപ്പെട്ട പ്രണയത്തെ കൊതിച്ചുകൊണ്ട് ഓടിവന്നപ്പോഴും…..\nആ രാത്രി എനിക്ക് ഉറങ്ങാൻ കഴിയുന്നില്ലായിരുന്നു.\nനാളെ അവൾക്കൊപ്പം അവളുടെ മാത്രമായി ക്യാമ്പസ്മരങ്ങൾക്ക് ചോട്ടിൽ കൈകോർത്തിരിക്കുന്നത് സ്വപ്നം കണ്ട്….അവളോടൊപ്പം ഇടനാഴികളിൽ തോളോട് തോൾ ചേരാൻ….. ! അവൾക്ക് മാത്രമായി കരുതിവെച്ചോരു ചുംബനം നൽകാൻ….ചിലപ്പോൾ പിന്നെ കഴിഞ്ഞില്ലെങ്കിൽ……\nഎപ്പഴോ ഉറങ്ങിപ്പോയ ആ സ്വപ്നരാത്രി പുലരിയെ തലോടുമ്പോൾ ഞാൻ കുളിച്ചൊരുങ്ങി വേഗം ഇറങ്ങി. ഹോസ്പിറ്റലിന്റ വരാന്തയിലേക്ക് കയറുമ്പോൾ മനസ്സ് എന്തിനോക്കെയോ കൊതിക്കുംപോലെ.. വല്ലാത്തൊരു സന്തോഷം..\nഅവളോടോപ്പക്ക് എന്നോ കൊതിച്ച ആ യാത്ര യാഥാർഥ്യമാകാൻ പോകുന്നതിന്റെ വെപ്രാളം.\nപതിയെ അവളുടെ റൂമിലേക്ക് കയറുമ്പോൾ റൂമിൽ ഡോക്ടർ ഉണ്ടായിരുന്നു.\nചെക്കിങ്ടൈം ആയിരിക്കുമെന്ന് കരുതി പുറത്ത് വെയിറ്റ് ചെയ്തു. ഡോക്ടറും നഴ്സും തമ്മിൽ എന്തൊക്കെയോ പറയുന്നുണ്ട്. എന്തെങ്കിലും കുറവ് ഉണ്ടാകുമോ അവൾക്ക്. ഇനി ഡോക്ടറുടെ അനുവാദം വാങ്ങി വേണം അവളെയും കൂട്ടി പോകാൻ…ഈ അവസ്ഥയിൽ ഡോക്ടർ സമ്മതിക്കുമോ… !ഇല്ലെങ്കിൽ അവളുടെ ആഗ്രഹത്തിന് വേണ്ടി ഡോക്ടരുടെ വാക്കുകളെ….മനസ്സിൽ ഒരുപാട് ചിന്തകളിങ്ങനെ കുഴഞ്ഞുമറിയുമ്പോൾ പുറത്തേക്ക് വരുന്ന ഡോക്ടർ എന്നെ കണ്ട് ഒരു നിമിഷം നിന്നു.\n” ഡോക്ടർ…. അവൾക്ക് എന്തേലും കുറവ്….അവൾക്ക് ഒരു ആഗ്രഹം ഉണ്ട്.. ഞാൻ അത് സാധിച്ചുകൊടുക്കാമെന്ന് ഏറ്റുപോയി.. ചിലപ്പോൾ പിന്നീട് അതിന് കഴിഞ്ഞില്ലെങ്കിൽ…. ഡോക്ടറുടെ സമ്മതം ഉണ്ടങ്കിലേ.. പ്ലീസ്… “\nഞാൻ ഡോക്ടർക്ക് മുന്നിൽ വികാരാധീനനാകുമ്പോൾ എന്റെ തോളിൽ കൈ വെച്ച് ഡോക്ടർ വിഷമത്തോടെ പറയുന്നുണ്ടായിരുന്നു ” സോറി ദേവ്… അവൾ.. “\nഞാൻ ഒരു ഞെട്ടലോടെ ഡോക്ടറെ നോക്കി. പിന്നെ വേഗം അവൾക്കരികിലേക്ക് നടന്നു. ” ഇല്ല… അവൾ ഉറങ്ങുകയാണ്. ഇന്നലെ അവൾ പറഞ്ഞതല്ലേ ഒന്ന് ഉറങ്ങാൻ കഴിഞ്ഞിരുന്നെങ്കിൽ എന്ന്.. അപ്പൊ അവളുടെ ആഗ്രഹം… ! “\nഞാൻ അവളുടെ കയ്യിൽ മുറുക്കെ പിടിച്ചു. അവൾ ചിരിക്കുന്നുണ്ടോ … ഉണ്ട്..അവളുടെ ചുണ്ടിൽ ഒരു ചിരിയുണ്ട്.\n” രാധൂ.. പോണ്ടേ നമുക്ക്.. ആ ക്യാമ്പസ്സിൽ.. നമുക്കായ് വിരിഞ്ഞ പൂക്കൾ വാടുംമുന്നേ…..നമുക്കായി കാത്തുവെച്ച തണൽ മങ്ങുംമുന്നേ…ഇടനാഴികളിൽ ഇരുട്ട് വീഴുംമുന്നേ….നമുക്ക് പോണ്ടേ നമ്മുടെ ആ പ്രണയകാലത്തേക്ക്… !!ഒരിക്കലെങ്കിലും നിനക്ക് പറയാമായിരുന്നില്ലേ എന്നോട്.. ഇഷ്ട്ടാണ്ന്ന്…ഒരിക്കലെങ്കിലും…രാധൂ…. “\nഞാൻ പിന്നെയും അവളെ വിളിച്ചുകൊണ്ടെ ഇരുന്നു..ആരൊക്കെയോ നാലുപുറം ഉണ്ടായിരുന്നു. അതൊന്നും ഞാൻ ശ്രദ്ധിച്ചില്ല..എനിക്ക് മുന്നിൽ അവൾ മാത്രം ആയിരുന്നു..\nഅവൾ ചിരിക്കുന്നുണ്ട്.. ഉറക്കത്തിലും…അല്ലെങ്കിലും എന്റെ ചുംബനം അവൾ ഏറെ കൊതിച്ചതല്ലേ…എന്റെ ചുംബനമേറ്റവൾ ഉറങ്ങട്ടെ…\nഞാൻ ഒന്നുകൂടി അവളുടെ കയ്യിൽ മുറുക്കെ പിടിച്ചു. ഞാൻ ഉണ്ട് കൂടെ എന്നവൾക്ക് ഉറപ്പ് നൽകുംപോലെ….\nഉത്കണ്ഠയോടെ യുള്ള അവൻറെ ചോദ്യം കേട്ടതും ഡോക്ടർ ഒരു നിമിഷം കൂടി അവനെ സൂക്ഷ്മതയോടെ…


താര ലോബിയെ ഇനി പിണക്കേണ്ടെന്ന് മാതൃഭൂമി; വിമര്‍ശനാത്മക റിവ്യുവും സ്റ്റാര് റേറ്റിങ്ങും നിര്‍ത്തി, കീഴടങ്ങിയത് മോഹന്‍ലാലിന്റെ ഭീഷണിക്ക് മുന്നില് - The Newsrupt\nതാര ലോബിയെ ഇനി പിണക്കേണ്ടെന്ന് മാതൃഭൂമി; വിമര്‍ശനാത്മക റിവ്യുവും സ്റ്റാര് റേറ്റിങ്ങും നിര്‍ത്തി, കീഴടങ്ങിയത് മോഹന്‍ലാലിന്റെ ഭീഷണിക്ക് മുന്നില്\nPosted 20 Jan 2019 at 1:28 PM\nനിലപാട് പരസ്യവരുമാനത്തെ ആശ്രയിച്ചല്ല എന്ന് തോന്നിപ്പിക്കും വിധം ഇതുവരെ നീങ്ങിയ ശേഷമാണ് മാതൃഭൂമിയുടെ പിന്മാറ്റം. ഒന്നരവര്‍ഷത്തോളമായി സിനിമാ പരസ്യവരുമാനം നിലച്ചതിലൂടെ ഉണ്ടായ നഷ്ടവും ഈ തീരുമാനമെടുക്കുന്നതിന് കാരണമായി.   \nസഹപ്രവര്‍ത്തകയെ ക്വട്ടേഷന് നല്‍കി ബലാത്സംഗം ചെയ്ത സംഭവത്തിന്റെ തുടര്‍ച്ചയായി സിനിമാ മേഖലയിലെ താരലോബിയുമായി ഇടഞ്ഞ മാതൃഭൂമി നിലപാട് മയപ്പെടുത്തുന്നു. ഇനിമുതല് 'സൂപ്പര്' താരങ്ങളേയും അവര്‍ക്ക് പിന്നില് പ്രവര്‍ത്തിക്കുന്ന സിനിമാ വ്യവസായത്തിലെ വന്‍കിടക്കാരേയും പിണക്കേണ്ടതില്ലെന്നാണ് മാനേജ്‌മെന്റ് തീരുമാനം. ഇതിന്റെ ആദ്യപടിയായി സിനിമകള്‍ക്ക് നല്‍കിവരുന്ന സ്റ്റാര് റേറ്റിങ്ങും പോയിന്റ് നല്‍കലും നിര്‍ത്തി. വിമര്‍ശനാത്മക സമീപനത്തില്‍നിന്ന് മാറ്റി സിനിമാ റിവ്യൂകള് മയപ്പെടുത്തി മൃദുവാക്കാനും ആരംഭിച്ചിട്ടുണ്ട്.\nകഴിഞ്ഞ ദിവസം ഇറങ്ങിയ ചിത്രഭൂമിയിലെ സിനിമാ നിരൂപണത്തിലാണ് സ്റ്റാര് റേറ്റിങ് എടുത്തുകളഞ്ഞത്. ഇതിന് തൊട്ടുമുമ്പുള്ള ആഴ്ചകളില് തന്നെ റിവ്യൂവിന്റെ സ്വഭാവത്തില് മാറ്റം വരുത്തിത്തുടങ്ങിയിരുന്നു. സിനിമയുടെ പോരായ്മകള് കടുത്തഭാഷയില് ചൂണ്ടിക്കാട്ടിയ നിരൂപണങ്ങള് എഴുതിയ പലരും ഏതാനും ആഴ്ചകളായി റിവ്യൂ ചെയ്യുന്നില്ല. പകരം പുതിയ ആളുകളുടെ ആസ്വാദന കുറിപ്പുകളാണ് നല്‍കുന്നത്.\nനടിയെ ആക്രമിച്ച കേസില് പ്രതിയായ നടന് ദിലീപിനെതിരെ നിലപാടെടുത്തപ്പോഴാണ് സിനിമാ ലോകത്തെ പ്രമുഖര് മാതൃഭൂമിക്കെതിരെ രംഗത്തെത്തിയത്. ഇതിന്റെ ഭാഗമായി പത്രത്തിന് നല്‍കിവന്ന സിനിമാ പരസ്യങ്ങള് നിര്‍ത്തി. ലൊക്കേഷനുകളില് മാതൃഭൂമിന്യൂസ് ചാനലിനും മറ്റ് പ്രസിദ്ധീകരങ്ങള്‍ക്കുമുള്ള പ്രവേശനത്തിന് നിയന്ത്രണം ഏര്‍പ്പെടുത്തി. വന്‍കിട താരങ്ങള് അഭിമുഖം നല്‍കില്ലെന്നും തീരുമാനിച്ചു. മാതൃഭൂമി സ്ഥാപനങ്ങളോട് പരമാവധി സഹകരിക്കാതിരിക്കാനും സഹപ്രവര്‍ത്തകര്‍ക്ക് ആഹ്വാനം നല്‍കി.\nസിനിമാമേഖലയില് നിന്നുണ്ടായ ഈ നിസ്സഹരണത്തേത്തുടര്‍ന്നാണ് മാതൃഭൂമി നിശിതമായ വിമര്‍ശനങ്ങള് ഉള്‍ക്കൊള്ളുന്ന നിരൂപണങ്ങള് പത്രത്തില് പ്രസിദ്ധീകരിച്ചു തുടങ്ങിയത്. ഇതുകൂടാതെ മുഖപ്രസംഗങ്ങളിലൂടെയും ആക്ഷേപഹാസ്യലേഖനങ്ങളിലൂടെയും കാര്‍ട്ടൂണുകളിലൂടെയും സിനിമയിലെ ലോബിയോട് അതിശക്തമായി തന്നെ ഏറ്റുമുട്ടി. താരസംഘടനയായ 'അമ്മ'യുടെ പ്രസിഡന്റും 'സൂപ്പര് താരവുമായ' നടന് മോഹന്‍ലാലിനെ നേരിട്ട് വിമര്‍ശിക്കുന്ന നിലയിലേക്കും ഈ നേരിടല് എത്തിയിരുന്നു.\nഅടുത്തിടെ കന്യാസ്ത്രീകളുടെ സമരവുമായി ബന്ധപ്പെട്ട ചോദ്യമുന്നയിച്ച മാതൃഭൂമി റിപ്പോര്‍ട്ടറോട് മോഹന്‍ലാല് അധിക്ഷേപകരമായി പ്രതികരിച്ചത് വാര്‍ത്തയായിരുന്നു. പിന്നീട് മാതൃഭൂമി മാധ്യമപ്രവര്‍ത്തകനോട് മോഹന്‍ലാല് ക്ഷമ ചോദിക്കുകയും ചെയ്തു. ഒന്നര വര്‍ഷത്തിലേറെയായി നടക്കുന്ന ഈ പ്രതിരോധത്തില്‍നിന്നാണ് മാതൃഭൂമി ഇപ്പോള് പിന്‍വാങ്ങുന്നത്.\nമോഹന്‍ലാല് നായകനായി ഏറ്റവും ഒടുവില് പുറത്തിറങ്ങിയ 'ഒടിയന്' സിനിമയിലെ പോരായ്മകളും പിഴവുകളും ചൂണ്ടിക്കാണിക്കുന്നതായിരുന്നു ചിത്രഭൂമിയില് വന്ന റിവ്യൂ. 'തള്ളിവീഴ്ത്തിയ ഒടിയന്' എന്നായിരുന്നു നിരൂപണത്തിന്റെ തലക്കെട്ട്. ഒടിയന് നല്‍കിയ റേറ്റിങ് അഞ്ചില് രണ്ട് മാത്രമായിരുന്നു. പത്രത്തിന് പുറമേ മാതൃഭൂമി ഓണ്‍ലൈനിലും ഒടിയന് നിരൂപണം വായിക്കപ്പെട്ടു. ഇതോടെ സമീപനം മാറ്റുന്നതിന് മാതൃഭൂമിക്ക് മേല് നടന് മോഹന്‍ലാന് നേരിട്ടും മറ്റുള്ളവര് മുഖനേയും കടുത്ത സമ്മര്‍ദ്ദം പ്രയോഗിച്ചതായാണ് വിവരം. ഈ ഭീഷണിക്ക് വഴങ്ങിയാണ് ഒത്തുതീര്‍പ്പിലേക്ക് പോകാന് മാതൃഭൂമി തീരുമാനിച്ചത്. ഒന്നരവര്‍ഷത്തോളമായി സിനിമാ പരസ്യവരുമാനം നിലച്ചതിലൂടെ ഉണ്ടായ നഷ്ടവും ഈ തീരുമാനമെടുക്കുന്നതിന് കാരണമായി. പരസ്യവരുമാനത്തെ ആശ്രയിച്ചല്ല നിലപാടെന്ന് തോന്നിപ്പിക്കും വിധം ഇതുവരെ നീങ്ങിയ ശേഷമാണ് മാതൃഭൂമിയുടെ ഇപ്പോഴത്തെ പിന്‍മാറ്റമെന്നതാണ് ശ്രദ്ധേയം.\nമാതൃഭൂമി ചലച്ചിത്ര വാര്‍ത്താറിപ്പോര്‍ട്ടിങ്ങ് രീതിയില് പെട്ടെന്നുണ്ടായ നയമാറ്റത്തേക്കുറിച്ച് വ്യക്തമായ വിശദീകരണം നല്‍കാന് മാതൃഭൂമി വിസമ്മതിച്ചു. നിരൂപണത്തിന് ഒപ്പം നല്‍കുന്ന റേറ്റിങ് എടുത്തുകളഞ്ഞകാര്യം ശ്രദ്ധയില്‍പ്പെട്ടിട്ടില്ല എന്നാണ് മാതൃഭൂമി എക്സിക്യൂട്ടീവ് എഡിറ്റര് പിഐ രാജീവ് ന്യൂസ്‌റപ്റ്റിനോട് പറഞ്ഞത്.\nറേറ്റിങ്ങ് ഒഴിവാക്കാന് ഔദ്യോഗികമായി നിര്‍ദേശങ്ങളൊന്നും നല്‍കിയിട്ടില്ല. നിരൂപണങ്ങള് എഴുതുന്നത് ഒരു പാനലാണ്. അവര് മാറി മാറിയാണ് എഴുതുന്നത്. ചിത്രഭൂമിയുടെ ചുമതലയുള്ളവരാണ് ഇതേക്കുറിച്ച് പറയേണ്ടത്.\nചിത്രഭൂമിയുടെ ചുമതലയുള്ള മുതിര്‍ന്ന മാധ്യമപ്രവര്‍ത്തകന് കെ വിശ്വനാഥും വിശദീകരണത്തില് നിന്ന് ഒഴിഞ്ഞുമാറി. താന് അല്ല ചിത്രഭൂമിയുടെ എഡിറ്റര് എന്നും തനിക്ക് ഉത്തരവാദിത്തങ്ങളൊന്നും ഇല്ലെന്നുമാണ് വിശ്വനാഥിന്റെ പ്രതികരണം.\nമോഹന്‍ലാലിന്റേയും മമ്മൂട്ടിയുടേയും ബിഗ് ബജറ്റ് ചിത്രങ്ങള് അണിയറയില് തയ്യാറെടുക്കുന്നുണ്ട്. മോഹന്‍ലാലിനെ നായകനാക്കിയും വന് താരനിരയെ ഉള്‍പെടുത്തിയും പൃഥ്വിരാജ് സംവിധാനം ചെയ്ചയുന്ന ലൂസിഫര്, പ്രിയദര്‍ശന് സംവിധാനം ചെയ്യുന്ന മരയ്ക്കാര് അറബിക്കടലിന്റെ സിംഹം എന്നിവയ്ക്ക് വന് മുതല്‍മുടക്കാണുള്ളത്. ആശിര്‍വാദ് സിനിമാസിന്റെ ബാനറില് രണ്ട് ചിത്രങ്ങളും നിര്‍മിക്കുന്നതും ആന്റണി പെരുമ്പാവൂരാണ്. ഇവ രണ്ടും പുറത്തിറങ്ങുന്നതിന് മുമ്പേ നിലപാട് മയപ്പെടുത്താനായിരുന്നു മാതൃഭൂമിക്ക് മേലുള്ള സമ്മര്‍ദം. ഇതനുസരിച്ചാണ് നിരൂപണത്തിന്റെ സ്വഭാവത്തില് മാതൃഭൂമി ഉടന് തന്നെ സമൂലമാറ്റങ്ങള് വരുത്തിയത്.\nരണ്ടാഴ്ചമുമ്പ് പുറത്തിറങ്ങിയ ആസിഫ് അലി നായകനായ വിജയ് സൂപ്പറും പൗര്‍ണമിയും എന്ന ചിത്രത്തിന് സ്റ്റാര് റേറ്റിങ് നല്‍കിയിരുന്നു. കഴിഞ്ഞ ദിവസം റിലീസ് ചെയ്ത മിഖായേല്, പ്രാണ, നീയും ഞാനും എന്നീ ചിത്രങ്ങള്‍ക്ക് റേറ്റിങ്ങ് ഒഴിവാക്കിയും മൃദുസമീപനത്തോടെയുമാണ് നിരൂപണം പ്രസിദ്ധീകരിച്ചിരിക്കുന്നത്.\nFilm ReviewMohanlalActress Attack CaseAMMAOdiyanMathrubhumiChithrabhumi


മൃതദേഹത്തിന് കൂട്ടിരുന്ന പാർട്ടി പിന്നീട് അതിന്റെ ഫോളോ അപ്പ് ഒന്നും നടത്തിയില്ല; സിദ്ധാർത്ഥ് ഭരതൻ..!! – Online Malayali\nമൃതദേഹത്തിന് കൂട്ടിരുന്ന പാർട്ടി പിന്നീട് അതിന്റെ ഫോളോ അപ്പ് ഒന്നും നടത്തിയില്ല; സിദ്ധാർത്ഥ് ഭരതൻ..!!\nBy News Desk On Mar 25, 2022\nമലയാള സിനിമക്ക് ഒരിക്കലും മറക്കാൻ കഴിയാത്ത ഒരു അതുല്യ കലാകാരി ആയിരുന്നു കെപിഎസി ലളിത. വിയോഗവാർത്തയിൽ സിനിമ ലോകവും പ്രേക്ഷകരും ഒരുപോലെ നടുങ്ങിയിരുന്നു.\nകെപിഎസി ലളിതയുടെയും ഭാരതന്റെയും മകൻ ആണ് സിദ്ധാർഥ് ഭരതൻ. അച്ഛന്റെയും അമ്മയുടെയും പേരിൽ മാത്രം ഇന്നും അറിയപ്പെടുന്ന ആൾ കൂടി ആണ് സിദ്ധാർഥ്. ആഗ്രഹിച്ച മേഖലയിലേക്ക് എത്തിപ്പെടാൻ കഴിയാതെ പോയ ആൾ കൂടി ആണ് സിദ്ധാർഥ്.\nഅമ്മയുടെ വിയോഗത്തിൽ തളർന്ന സിദ്ധാർഥ് ഇപ്പോൾ തന്റെ പുത്തൻ സംവിധാന ചിത്രത്തിന്റെ പണിപ്പുരയിൽ ആണ്. ഇപ്പോൾ ഇന്ത്യൻ എക്പ്രസിന് നൽകിയ അഭിമുഖത്തിൽ അമ്മയുടെ അവസാന നാളുകളെ കുറിച്ച് സിദ്ധാർഥ് മനസ്സ് തുറന്നത്. ഇനിയുള്ള തന്റെ ജീവിതത്തിൽ ട്വിസ്റ്റുകൾ ഒന്നുമില്ല.\nഅമ്മയുടെ ചിത കത്തി തീർന്ന് ആളുകൾ എല്ലാം പോയ ശേഷം ഞാൻ ഒറ്റയ്ക്കിരുന്ന് കരഞ്ഞു.. എന്റെ വീട്ടിൽ.. മൃതദേഹത്തിന്റെ കൂടെയിരുന്ന പാർട്ടി പിന്നെ അതിന്റെ ഫോളോ അപ്പ് ഒന്നും നടത്തിയിട്ടില്ല എന്നും സിദ്ധാർഥ് ഭരതൻ പറയുന്നു.\nഅതുപോലെ അവസാന നാളുകളിൽ തനിക്കൊപ്പം ഫ്ലാറ്റിൽ കഴിയവെയുള്ള അമ്മയുടെ ചിത്രങ്ങള് സോഷ്യൽ മീഡിയയിലൂടെ ലീക്കായിരുന്നു. ക്ലോസ് റിലേറ്റിവിൽ നിന്നാണ് ആ ചിത്രം ലീക്കായതെന്നും ഇവരിൽ നിന്നാണ്2സുഹൃത്തുക്കളിലേക്ക് ഫോട്ടോ എത്തിയതെന്നും പിന്നീട് അത് മാധ്യമങ്ങൾക്ക് ലഭിക്കുകയായിരുന്നുവെന്നും സിദ്ധാർത്ഥ് പറയുന്നു.\nഅമ്മയുടെ അവയവ മാറ്റവുമായി ബന്ധപ്പെട്ട് പങ്കുവച്ച കുറുപ്പിനെ തുടർന്ന് തന്റെ സഹോദരി ശ്രീക്കുട്ടി നേരിട്ടത് കടുത്ത തെറിയും ചീത്തവിളിയും ആയിരുന്നു. ഒടുവിൽ ഫോൺ നമ്പർ മാറ്റേണ്ടി വന്നുവെന്നും അവളിതെല്ലാം എങ്ങനെ സഹിക്കുമെന്നും സിദ്ധാർഥ് ചോദിക്കുന്നു.\nഭീഷ്മയുടെ കളക്ഷൻ റെക്കോർഡ് ഇല്ലാതെയാക്കാൻ ഒരു ടെലെഗ്രാമിനും കഴിഞ്ഞില്ല; അതിന്റെ കരണമടക്കം പറഞ്ഞു അനൂപ് മേനോൻ..!!\nഅന്ന് ഡാൻസ് കളിച്ചപ്പോൾ കൂടെ ഗുരുവായൂരപ്പനും ഡാൻസ് കളിക്കുന്നതായി തോന്നി; ആ സംഭവം പറഞ്ഞു നവ്യ നായർ..!!


വാഹന രജിസ്ട്രേഷൻ , ഇനി കിയോസ്ക്.വഴി\nവാഹന രജിസ്ട്രേഷൻ പുതുക്കുന്നതിനുള്ള മൊബൈൽ ആപ്ലിക്കേഷ.ൻ 2016ലാണ് റോയൽ ഒമാൻ പൊലീസ് അവതരിപ്പിച്ചത്. രജിസ്ട്രേഷൻ കാലാ.വധി കഴിയുന്നതിന് മുമ്പുള്ള 30 ദിവസ കാലയളവിൽ ഇൗ ആപ്ലിക്കേഷൻ\nവ ഴി രജിസ്ട്രേഷൻ പുതുക്കാവുന്നതാണ്. പിഴയും ഈ ആപ്ലിക്കേഷൻ വഴി അടക്കാം. ഇപ്പോൾ പുതിയ സംവിധാനംകൂടി നിലവിൽ വരുന്നത് സ്വകാര്യ വാഹന ഉടമകൾക്ക് തങ്ങളുടെ വാഹനങ്ങളുടെ രജി.സ്ട്രേഷൻ കാർഡുകൾ (മുൽക്കിയ) വൈകാതെ കിയോസ്കുകളിൽനിന്ന് ല.ഭിക്കും. ഒമാൻ ടെല്ലുമായി ചേർന്നാണ് റോയൽ ഒമാൻ പൊലീസ് സ്വയം പ്രവ...ർത്തിപ്പിക്കാവുന്ന കിയോസ്കുകൾ സ്ഥാപിക്കുക. വൈകാതെ വിവിധ മാളുകളിലടക്കം ഇത്തരം കിയോസ്കുകൾ സ്ഥാപിക്കുമെന്ന് ഒമാൻടെൽ അധി.കൃതരെ ഉദ്ധരിച്ച് പ്രാദേശിക പത്രം റിപ്പോർട്ട് ചെയ്തു.\nഓണസദ്യയിലൂടെ സീറോമലബാർ സോസൈറ്റി അംഗങ്ങളുടെ കൈപ്പുണ്യത്തിന്റെ മികവ് അറിഞ്ഞ് ആയിരങ്ങൾ.


ലോക് ഡൗണ് വറുതിയില് ആശ്വാസമായി ഭക്ഷ്യകിറ്റുകള്; ജില്ലയില് നല്‍കിയത് മുപ്പത് ലക്ഷത്തിലേറെ സൗജന്യ കിറ്റുകള് - കണ്ണൂരാൻ വാർത്ത\nHome Unlabelled ലോക് ഡൗണ് വറുതിയില് ആശ്വാസമായി ഭക്ഷ്യകിറ്റുകള്; ജില്ലയില് നല്‍കിയത് മുപ്പത് ലക്ഷത്തിലേറെ സൗജന്യ കിറ്റുകള്\nലോക് ഡൗണ് വറുതിയില് ആശ്വാസമായി ഭക്ഷ്യകിറ്റുകള്; ജില്ലയില് നല്‍കിയത് മുപ്പത് ലക്ഷത്തിലേറെ സൗജന്യ കിറ്റുകള്\nകണ്ണൂർ: കൊവിഡ് മഹാമാരിയും ലോക്ഡൗണും സൃഷ്ടിച്ച പ്രതിസന്ധിയകറ്റാന് സര്‍ക്കാര് മുന്നിട്ടിറങ്ങിയപ്പോള് ജില്ലയില് മാത്രം വിതരണം ചെയ്തത് 3241909 ഭക്ഷ്യകിറ്റുകള്. കൊവിഡ് രോഗബാധയില് ജനജീവിതം സ്തംഭിച്ചപ്പോള് ആരും പട്ടിണി കിടക്കരുതെന്ന നിര്‍ബന്ധമായിരുന്നു സര്‍ക്കാരിന്. പൊതുവിതരണ വകുപ്പും ജീവനക്കാരും ഉത്സാഹിച്ചതോടെ സര്‍ക്കാറിന്റെ നിര്‍ബന്ധം യാഥാര്‍ഥ്യമായി.\nജില്ലയില് 35651 എഎവൈ (മഞ്ഞ), 169460 പിഎച്ച്എച്ച് (പിങ്ക്), 211021 എന്‍പിഎന്‍എസ് (നീല), 220736 എന്‍പിഎസ് (വെള്ള) വിഭാഗങ്ങളിലായി മൊത്തം 636868 റേഷന് കാര്‍ഡുകളാണുള്ളത്. ആകെ 2735169 പേരാണ് റേഷന് ആനുകൂല്യത്തിന് അര്‍ഹര്‍തയുള്ളവര്. കണ്ണൂര്, തളിപ്പറമ്പ്, തലശ്ശേരി, ഇരിട്ടി താലൂക്ക് സപ്ലൈ ഓഫീസുകള്‍ക്ക് കീഴിലായി കഴിഞ്ഞ ഏപ്രില് മുതല് ഡിസംബര് വരെ 3241909 കിറ്റുകളാണ് നല്‍കിയത്. ലോക്ഡൗണ് ഘട്ടത്തില് കൊവിഡ് സ്പെഷ്യല് കിറ്റ് സന്നദ്ധ പ്രവര്‍ത്തകരുടെ സഹായത്തോടെ മുഴുവന് വീടുകളിലും എത്തിച്ചു. റേഷന് കാര്‍ഡില്ലാത്ത രണ്ടായിരത്തോളം പേര്‍ക്കും ഭക്ഷ്യകിറ്റ് ലഭ്യമാക്കി. എല്ലാ റേഷന് കാര്‍ഡുടമകള്‍ക്കും 15 കി ഗ്രാം അരിയും നല്‍കി.


നെഞ്ചോരം നീ മാത്രം : ഭാഗം 19 | Metro Journal Online\nബോർഡ് മീറ്റിങ്ങിന് ശ്രീ മംഗലതുനിന്നും മാണിക്യ മംഗലതുനിന്നും എല്ലാവരും ഉണ്ടായിരുന്നു….. മഹിക്ക് ഇതിലൊന്നും തീര താൽപര്യമില്ലായിരുന്നു എങ്കിലും ദേവദത്തന്റെ നിർബന്ധത്തിന്റെ പേരിലാണ് ഇത്തവണ വന്നത്…. വക്കീല് വന്നതോടെ ചർച്ച ആരംഭിച്ചു…. സ്വത്തുക്കൾ ഭാഗം വെക്കുന്നതിന്റെ കാര്യങ്ങൾ ആയിരുന്നു അവിടുത്തെ ചർച്ച…. മാണിക്യ മംഗലത്തെ സർവ്വത്തിനും ഏക അവകാശി കല്യാണിയമ്മ ആയിരുന്നു…. ആ കുടുംബത്തിന്റെ പാരമ്പര്യമനുസരിച്ച് സ്ത്രീകൾക്കാണ് അവകാശം കൈമാറുന്നത്…. കൊച്ചു മക്കളിൽ ഒരാൾ പോലും പെൺകുട്ടികൾ ഇല്ല…\nഇപ്പോഴത്തെ അവസ്ഥയിൽ ആർക്ക് കൈമാറണമെന്നതിൽ ആശയക്കുഴപ്പത്തിലായി… എല്ലാവരുടെയും അവരവരുടെ അഭിപ്രായം പറയാൻ ദേവദാത്തൻ പറഞ്ഞു….ശാരദാമ്മേ അടുത്ത അവകാശിയായി തെരഞ്ഞെടുക്കാമെന്ന നിർദ്ദേശം രാജേന്ദ്രൻ വെച്ചു….. മഹിയും വിശാഖും വിഹാനും അതിനെ പിന്തുണയ്ക്കുകയും ചെയ്തു…. പക്ഷേ അത് ദേവരാജന് ഇഷ്ടായില്ല… ഹരിയും ഉണ്ണിയും അതിനോട് ശക്തമായി എതിർപ്പ് പ്രകടിപ്പിച്ചു… പക്ഷേ ദേവദത്തന്റെ തീരുമാനം അന്തിമമായിരുന്നു…. നല്ലൊരു ദിവസം നോക്കിയിട്ട് ശാരദയുടെ പേരിൽ രജിസ്റ്റർ ചെയ്യാം എന്ന് തീരുമാനിച്ച് എല്ലാവരും പിരിഞ്ഞു…..\nഹരി തന്റെ ക്യാബിനിലേക്ക് പോയി…. ഉച്ചയ്ക്ക് ശേഷം ഹരിക്ക് ഒരു എമർജൻസി കേസ് വന്നു.. അവൻ അതിന്റെ തിരക്കിൽപ്പെട്ട് രാത്രി ഏറെ വൈകിയാണ് വീട്ടിലെത്തിയത്…. വീട്ടിൽ എല്ലാവരും ഉറങ്ങി കഴിഞ്ഞിരുന്നു… ഹരി വീടിന്റെ സ്പെയർ കീ ഉപയോഗിച്ച് വാതിൽ തുറന്ന് അകത്തുകയറി… അവന് അഞ്ജലിയെ നന്നായി മിസ്സ് ചെയ്യാൻ തുടങ്ങി…. രാത്രി താൻ എത്ര വൈകിയാലും അവൾ തന്റെ വരവും നോക്കി കാത്തിരിക്കുമായിരുന്നു…. ഓരോന്നാലോചിച്ച് അവൻ ഹോളിലേക്ക് എത്തിയതും ആരോ ലൈറ്റ് ഇട്ടു… ഹരി അതിയായ സന്തോഷത്തോടെ അഞ്ജലി എന്ന് വിളിക്കാൻ തുടങ്ങിയതും കീർത്തിയെ അവന്റെ ശ്രദ്ധയിൽപ്പെട്ടു….. നീയെന്താ ഉറങ്ങിയില്ലേ കീർത്തി….\nസമയം ഒരുപാട് ആയല്ലോ… ഇനി ഹോസ്പിറ്റലിൽ എമർജൻസിയും വല്ലതും ഉണ്ടോ…? അതൊന്നുമില്ല ഏട്ടാ…. അഞ്ജു എന്നെ വിളിയോട് വിളി ആയിരുന്നു ഇത്രയും നേരം… അഞ്ജുവോ….? അവൾക്ക് എന്ത് പറ്റി…, ഹരി ഉത്കണ്ഠയോടെ ചോദിച്ചു… ഒന്നും പറ്റിയില്ല…. ഹരി ഏട്ടൻ വരുമ്പോൾ ആഹാരം വിളമ്പി തരാൻ എന്നെ ഏൽപ്പിച്ചയിരുന്നു… അതാ ഞാൻ വന്നേ… എങ്കിൽ നീ പോയി കിടന്നോ ഞാൻ കഴിച്ചിട്ട വന്നേ…. ഹരി ഒരു ചിരിയോടെ കീർത്തിയോട് പറഞ്ഞു… കീർത്തി കോട്ടുവായും ഇട്ട് ഹരിക്ക് ഒരു ഗുഡ് നൈറ്റ് പറഞ്ഞു അവളുടെ മുറിയിലേക്ക് പോയി… ഹരി മുറിയിലേക്ക് ചെന്ന ഉടനെ അഞ്ജലി വിളിച്ചു…\nഅവൾ ഒറ്റ ബെല്ലിനു തന്നെ ഫോൺ എടുത്തു… ആഹാ… നീ ഇതുവരെ ഉറങ്ങിയില്ലേ… മണി 11 ആയല്ലോ….? ശ്രീയേട്ടൻ എന്തായാലും ഉറങ്ങുന്നതിനു മുൻപ് എന്നെ വിളിക്കും എന്ന് എനിക്കറിയാം അതാ കാത്തിരുന്നേ…. കീർത്തി ചേച്ചി ആഹാരം എടുത് തന്നില്ലേ ശ്രീ ഏട്ടന്…. നീ ഇല്ലാത്തതുകൊണ്ട് ഞാൻ ഹോസ്പിറ്റലിൽ നിന്ന് ഇറങ്ങി കഴിച്ചിട്ട ഇങ്ങോട്ട് വന്നേ…. മോൾ എന്തെടി ഉറങ്ങിയോ…. ഇന്ന് നേരത്തെ ഉറങ്ങി… കുട്ടികളുമായിട്ട് ഒരുപാട് കളിച്ചു അവൾ നന്നായി ക്ഷീണിച്ചിരിന്നു… കിടന്ന ഉടനെ ഉറങ്ങി… എങ്കിൽ നീ കിടന്നോ… നാളെതോട്ടം കഴിഞ്ഞ നീയും മോളും ഇങ്ങ് വരില്ലേ…..\nഅപ്പൊ ശ്രീയേട്ടൻ വരുന്നില്ലേ…. ബോർഡ് മീറ്റിംഗ് കഴിഞ്ഞ വരാം എന്നല്ലേ പറഞ്ഞിരുന്നത്…. പിന്നെന്താ….? ഇല്ലഡാ…. നാളെ കുറച്ച് തിരക്കുണ്ട്…. ഇപ്പോ എന്റെ മോള് പോയി കിടന്നുറങ്ങ്… മ്മ്മ്…. അഞ്ജു മനസ്സില്ലാമനസ്സോടെ ഒന്നു മൂളി ഫോൺ വെച്ചു… ഹരി ഫോൺ ടേബിളിൽ വെച്ചിട്ട് കുളിക്കാൻ ബാത്റൂമിലേക്ക് പോയി….. അല്പം കഴിഞ്ഞ് ഹരി കുളിച്ച് ഇറങ്ങി…. ഫോണെടുക്കാൻ ടേബിൾ നോക്കിയപ്പോൾ അഞ്ജുവിന്റെ ഡയറി ഇരിക്കുന്നത് അവന്റെ ശ്രദ്ധയിൽപ്പെട്ടു….. ഹരിക്ക് അത് വായിക്കാൻ ഉള്ളിൽ ഒരു കൗതുകം തോന്നി…. പക്ഷേ അവളുടെ സമ്മതമില്ലാതെ വായിക്കുന്നത് മോശമല്ലേ….?\nഎന്ത് മോശം അവൾ എന്റെ അല്ലേ… അപ്പോൾ ഞാൻ ഇതൊന്ന് വായിച്ചു എന്നും കരുതി ഒന്നും ഉണ്ടാകാൻ പോകുന്നില്ല… അവൻ ആ ഡയറിയും എടുത്ത് ബെഡിലേക്ക് കിടന്നു…. ആ ഡയറിയിലെ വർഷം ശ്രദ്ധിച്ച് ഹരി ഒന്ന് ഞെട്ടി.. ഇത്രയും പഴയ ഡയറി ഇവൾക്ക് എങ്ങിനെ കിട്ടി… ഈ പെണ്ണ് അന്ന് ജനിച്ചിട്ട് കൂടി കാണില്ലല്ലോ…. ഇനി ഇത് അവളുടെ ഡയറി അല്ലേ…. ഹാ… എന്തെങ്കിലുമാവട്ടെ വായിച്ചു നോക്കാം….. ( ഇതിന് മുമ്പ് ഒരു പാർട്ടിൽ അഞ്ജു ഈ ഡയറി വായിച്ചതാണ്… പലർക്കും ഓർമ്മ ഇല്ലെന്നു തോന്നുന്നു അതുകൊണ്ട് ഡയറി ഒന്നുകൂടി ഹരിയെ കൊണ്ട് വായിപ്പിക്കാൻ ഞാൻ…)\nഹരി ആദ്യത്തെ പേജ് മറിച്ചു… കിച്ചു ഏട്ടന്റെ സ്വന്തം ജാനി… മനോഹരമായി എഴുതിയിരിക്കുന്ന ആ വരികളിൽ ഹരി ഒന്ന് കൈ ഓടിച്ചു… അപ്പോ ഈ ഡയറി ജാനിമ്മയുടെ ആണോ… ആരാ ഈ കിച്ചു… ശിവ അച്ഛൻ ആയിരിക്കോമോ….? വായിച്ചു തുടങ്ങിയപ്പോൾ ഹരിക്ക് എന്തോ ഒരു ആവേശം തോന്നി… അതിമനോഹരമായ ചെറുകവിതകൾ ആയിരുന്നു അതിൽ… വായിച്ചു പകുതിയോളം എത്തിയപ്പോൾ പിന്നീടുള്ള പേജുകൾ ശൂന്യമായിരുന്നു… ഹരിക്ക് നിരാശ തോന്നി… ഹരി വെറുതെ ഓടിച്ച് പേജുകൾ മറിച്ചു… ഇടയ്ക്കായി ഒരു ഫോട്ടോയിലും മയിൽപീലിലും അവന്റെ ശ്രദ്ധ പെട്ടു…. ഹരി ഒരു ഞെട്ടലോടെ ആ ഫോട്ടോ കൈയിലെടുത്തു…. മഹിമാമ്മൻ….\nഅപ്പോ ഈ കിച്ചു ഏട്ടന് ആരാ…. മഹിമമ്മേ ആണോ… പക്ഷേ ഇന്നുവരെ മമ്മേ ആരും അങ്ങനെ വിളിച്ചു കേട്ടിട്ടില്ലല്ലോ… ഹരി ആകെ ആശയക്കുഴപ്പത്തിലായി…. അപ്പൊ ജാനിയമ്മ സ്നേഹിച്ചത് മഹിമമ്മേ ആയിരുന്നോ…? ജാനകിയമ്മ ആരുടയോ കൂടെ ഒളിച്ചോടിപ്പോയി എന്ന് അല്ലെ അപ്പൂപ്പൻ പറഞ്ഞിട്ടുള്ളത്…. ജാനകിയമ്മ സ്നേഹിച്ചത് മഹിമമ്മേ ആണെങ്കിൽ ശിവ അച്ഛൻ എങ്ങനെ ഇടയ്ക്ക് വന്നു… ഹരിക്ക് ആലോചിച്ചിട്ടും ഒരു എത്തും പിടിയും കിട്ടുന്നില്ലയിരുന്നു…. അവൻ വീണ്ടും ഡയറിയുടെ പേജുകൾ മറിച്ചു… കിച്ചു ഏട്ടൻ എന്നോട് ക്ഷമിക്കണം… കിച്ചു ഏട്ടന്റെ നല്ലതിനുവേണ്ടി ജാനി ഈ പടിയിറങ്ങുവ..\nകിച്ചു ഏട്ടൻ തിരിച്ചു വരുമ്പോൾ എന്നോട് ദേഷ്യം തോന്നുമായിരിക്കും പക്ഷേ എന്റെ മുന്നിൽ വേറെ വഴിയില്ല…. അതിൽ പല അക്ഷരങ്ങളും കണ്ണുനീർത്തുള്ളി കൊണ്ട് മാഞ്ഞിരിക്കുന്നു… ഹരിക്ക് ഒരു വിങ്ങൽ മനസ്സിൽ അനുഭവപ്പെട്ടു… ഇത്ര വേദന സഹിച്ച് എന്തിനായിരിക്കും ജാനിയമ്മ തറവാട്ടിൽ നിന്നും ഇറങ്ങിയത്…. ഹരി അടുത്ത പേജ് എടുത്തു വായിച്ചു… കിച്ചുവേട്ട…..കിച്ചുവെട്ടന്റെ ജീവന്റെ തുടിപ്പ് ഇന്ന് എന്നോടൊപ്പമുണ്ട്…. നമ്മുടെ മോള്…. കിച്ചു ഏട്ടാ നമുക്കൊരു മോളാണ് പിറന്നത്… കിച്ചു ഏട്ടൻ തന്നെ ജയിച്ചു…. കിച്ചുവെട്ടന്റെ ചിരിയാണ് അവൾക്കും…..\nഞാൻ ആ നുണക്കുഴി കാട്ടിയുള്ള ചിരിയിൽ എല്ലാ വേദനയും മറക്കുവ….കിച്ചുവേട്ടന്റെ ആഗ്രഹം പോലെ ഞാൻ അവൾക്ക് അഞ്ജലി എന്ന് തന്നെയ പേരിട്ടത്… കിച്ചുവേട്ട.. നമ്മുടെ മോള് ഇന്ന് എന്നെ അമ്മേ എന്നു വിളിച്ചു…. ഹരി ഓരോ വഴിയും ശ്രദ്ധാപൂർവ്വം വായിച്ചു അവന്റെ കൺകോണിൽ നീർ തിളക്കം ഉണ്ടായി… ഇന്ന് നമ്മുടെ മോള് അച്ഛാ എന്ന് വിളിച്ചു…. പക്ഷേ അത് എന്റെ കിച്ചു ഏട്ടനെ അല്ലല്ലോ…. ഒത്തിരി സങ്കടം തോന്നി എനിക്ക്….. മോൾക്ക് അറിയാറാവട്ടെ ഞാൻ എല്ലാം പറഞ്ഞു കൊടുക്കുന്നുണ്ട്…. എന്റെ കിച്ചു ഏട്ടനെ പോലെ ഒരു അച്ഛൻ ഈ ലോകത്ത് വേറെ ഉണ്ടാകില്ല…. ഹരി ഒരു തകർച്ചയോടെ അത് വായിച്ചു… അഞ്ജു ശിവ അച്ഛന്റെ മകൾ അല്ലയോ….\nഈ ഡയറി അവൾ വായിച്ചിട്ടുണ്ടെങ്കിൽ അവൾക്കു അറിയാമല്ലോ ഈ സത്യങ്ങളെല്ലാം…. വീണ്ടും ഹരി ഡയറിലേക്ക് ശ്രദ്ധ തിരിച്ചു കിച്ചു ഏട്ടാ എനിക്ക് പേടി തോന്നുന്നു…. നമ്മുടെ കുഞ്ഞിനെ ഏട്ടനെ ഏൽപ്പിക്കാതെ എനിക്ക് ഈ ലോകത്തോട് വിട പറയേണ്ടി വരുമോ….. പിന്നെ അങ്ങോട്ടുള്ള പേജുകൾ ഒന്നും തന്നെ ഉണ്ടായിരുന്നില്ല…… ഹരി ഒരു നടുക്കത്തോടെ ആ ഡയറി മടക്കി വെച്ചു…. ഈ കിച്ചു മഹിമമ്മേ തന്നെയാണോ…? ഇതെങ്ങനെ ഒന്ന് അറിയും…. ജാനിമ്മ എങ്ങനെയാണ് ശിവ അച്ഛന്റെ അടുത്ത എത്തിയത്…? ജാനിമ്മ ശിവ അച്ഛനെ സ്നേഹിച്ച് ഒളിച്ചോടിങ്കിൽ പിന്നെങ്ങനെ അഞ്ജു മറ്റൊരാളുടെ കുഞ്ഞക്കും…\nഇവരൊക്കെ ഞങ്ങളിൽ നിന്ന് എന്തൊക്കെയോ മറിച്ച് പിടിക്കുന്നുണ്ട്…. അമ്മയോട് ചോദിച്ചാലോ…? വേണ്ട… ഹരി ആ ഡയറിയും ഫോട്ടോയും അടുത്ത കിടക്കയിലെക്ക് ഇട്ടു… ഫോട്ടോയുടെ മറുവശത്ത് എന്തോ എഴുതിയേക്കുന്നത് ഹരിയുടെ ശ്രദ്ധയിൽപ്പെട്ടു…. അവന്റെ ആദ്യത്തെ സംശയത്തിന് ഉത്തരം കിട്ടിയിരുന്നു… ജാനമ്മയുടെ കിച്ചു മഹിമമ്മേ തന്നെ…. ഹരി ഒന്നുംകൂടി ആ അത് വായിച്ചു.. ജാനിയുടെ സ്വന്തം കിച്ചു ഏട്ടൻ….. അവൻ എന്തൊക്കെയോ മനസ്സിൽ ഉറപ്പിച്ച കിടന്നു… ഇതിനുള്ള ഉത്തരം മഹിമാമ്മേയാണ് എനിക്ക് തരേണ്ടത്….. നാളെ തന്നെ മഹിമമ്മേ കാണണം സത്യങ്ങൾ എന്താണെന്ന് അറിയണം….\nകിച്ചു മമ്മേ ആണെങ്കിൽ ഇനിയെങ്കിലും ആ മനുഷ്യന് നീതി കിട്ടണം… ഇത്രകാലം തന്റെ പ്രണയത്തിനു വേണ്ടി ജീവിച്ച ആ മനുഷ്യൻ ഇനി ഒറ്റയ്ക്ക് അല്ലെ ജീവിക്കേണ്ടേ തന്റെ ചോരയോടൊപ്പം ആയിരിക്കണം….. ഹരിക്ക് കിടന്നിട്ട് ഉറക്കം വരുന്നില്ല… ക്ലോക്കിൽ സമയം നോക്കിയപ്പോൾ രണ്ടര മണി കഴിഞ്ഞിരുന്നു…. ഹരി ആ ഡയറിയും കാറിന്റെ താക്കോലും എടുത്ത് പുറത്തേക്ക് നടന്നു… ഹരിക്കുള്ളിൽ പല ഉത്തരം കിട്ടാത്ത ചോദ്യങ്ങളും രൂപപ്പെട്ടു…. മഹിമമ്മ അഞ്ജലിയെ കാണുമ്പോൾ ആ കണ്ണുകളിൽ തിളങ്ങുന്നത് പലപ്പോഴായി ഹരി ശ്രദ്ധിച്ചിരുന്നു….\nമഹിമമ്മേക്ക് ജാനിമ്മയോട് അങ്ങനെ ഒരു ഇഷ്ടം ഉണ്ടാരുന്നോ….? അവർ തമ്മിൽ സംസാരിക്കുന്നത് പോലും തന്റെ ഓർമ്മയിൽ ഇല്ല… വേനലവധിക്കാലത്ത് തറവാട്ടിൽ നിൽക്കുമ്പോൾ എല്ലാം കൂട്ട് ജാനിമ്മയായിരുന്നു…. എനിക്കും ഉണ്ണിക്കും വിശാഖിനും വിഹാനും മാത്രമല്ല… ആ നാട്ടിലുള്ള മിക്ക കുട്ടികൾക്കും ജാനിമ്മ തന്നെയായിരുന്നു കൂട്ടുകാരി… വയസ്സ് 18 കഴിഞ്ഞിട്ടും ഞങ്ങളുമായി പാടത്തും വരമ്പത്തും ഒക്കെ കളിക്കുന്നതിൽ ജാനിമ്മേ അടിക്കാൻ വടിയുമായി പാടത്തൂടെ ഓടിവരുന്ന ജാനിമ്മടെ അമ്മയുടെ മുഖം ഇന്നും ഈ മനസിൽ ഉണ്ട്…. ആദ്യമൊക്കെ ഞാൻ എല്ലാവരും വിളിക്കുന്നത് കേട്ട് ജാനി ചേച്ചി എന്നായിരുന്നു വിളിക്കുന്നെ…\nപക്ഷേ ഒരു ദിവസം എന്നെ പറഞ്ഞു തിരുത്തി ജാനിമ്മേ എന്ന് വിളിക്കാൻ പറഞ്ഞു… ആദ്യമൊന്നും വിളിക്കാൻ ഞാൻ കൂട്ടാക്കിയില്ല എന്നോട് പിണങ്ങി മാറി ഇരുന്നപ്പോഴാണ് ഞാൻ വിളിക്കാൻ തുടങ്ങിയത്…. ഹരി ഓരോന്നും ആലോചിച്ച് വണ്ടി ചെന്നുനിന്നത് മാണിക്യമംഗലത്തിന്റെ മുറ്റത്തയിരുന്നു… രണ്ടുമണിക്കൂറാതെ നീണ്ട യാത്രയ്ക്കൊടുവിൽ ഹരി ഡയറി കാറിൽ തന്നെ വെച്ച് പുറത്തേക്കിറങ്ങി… പുലർച്ചെ നാലര ആയതേയുള്ളൂ… വീട്ടുമുറ്റത്ത് കാറിന്റെ ശബ്ദം കേട്ട് കല്യാണിയമ്മ വാതിൽ തുറന്നു… അതിരാവിലെ ഹരിയെ മുറ്റത്ത് കണ്ടതും അവർ ഒന്നു ശങ്കിച്ചു… എന്താ ഹരികുട്ടാ ഈ നേരത്ത്…?\nഎന്തേലും പ്രശ്നം ഉണ്ടോ മോനെ… കല്യാണിയമ്മ ആതിയോടെ ചോദിച്ചു… ഒന്നുമില്ല അമ്മാമ്മേ…. എനിക്ക് മഹിമമ്മേ ഒന്ന് കാണണം… ഇവിടെയില്ലേ ആള്…? ഉണ്ട്….. ഉറക്കത്തിൽ ആകും… ഞാൻ ഒന്ന് കണ്ടിട്ട് വരാം അമ്മമ്മേ…. ഹരി മുറിയുടെ വാതിൽ മുട്ടി പുറത്ത് കാത്തു നിന്നു… മഹി ഉറക്കച്ചടവോടെ വാതിൽ തുറന്ന് പുറത്തു നിൽക്കുന്ന ആളെ കണ്ടു മഹി ഒന്ന് ഞെട്ടി… അയാൾ സമയം നോക്കി… എന്താ ഹരികുട്ടാ ഈ നേരത്ത്..? മമ്മേ എനിക്ക് കുറച്ചു സംസാരിക്കാനുണ്ട്… പോയി ഫ്രഷ് ആയിട്ടു വാ… ഞാൻ കുളത്തിന്റെ അവിടെ കാണും…. അതും പറഞ്ഞ് ഹരി തിരിഞ്ഞു നടന്നു…. മഹി ഹരിയെ നോക്കി ഒരു നിമിഷം അവിടെ തന്നെ നിന്നു… അയാൾ വേഗം പോയി മുഖം കഴുകി വൃത്തിയായി താഴേക്ക് ചെന്നു….\nകല്യാണിമ്മയുടെ കയ്യിൽ നിന്നും രണ്ട് കട്ടനും വാങ്ങി കുളത്തിന്റെ അടുത്തേക്ക് നടന്നു… എന്താ ഹരികുട്ടാ നിനക്ക് സംസാരിക്കാനുള്ളത് എന്തെങ്കിലും അത്യാവശ്യം ആണോ…? ഹരി മറുപടി ഒന്നും പറയാതെ പോക്കറ്റിൽ നിന്നും ഫോട്ടോയെടുത്ത് മഹിക്ക് മുന്നിലേക്ക് നീട്ടി… മഹി ഹരിയെയും ഫോട്ടോയിലേക്കും മാറി മാറി നോക്കി… നിനക്ക് ഈ ഫോട്ടോ എവിടുന്ന് കിട്ടി…. ഇത് ഞാൻ എംബിബിഎസ് കഴിഞ്ഞ സമയത്ത് എടുത്ത ഫോട്ടോയാ…. എനിക്ക് എവിടുന്നാ ഇത് കിട്ടിയേ എന്നുള്ളതോക്കെ പറയാം… ആദ്യം മമ്മേ പറയ് ഈ ഫോട്ടോ മമ്മേ ആർക്കെങ്കിലും കൊടുത്തിട്ടുണ്ടോ..?\nഹരിയുടെ ആ ചോദ്യം മഹിയെ ഒന്നു ഞെട്ടിച്ചു…. അയാൾ ഒന്നും പറയാതെ തലകുനിച്ചു നിന്നു…. ജാനു…. അയാൾ ഇടറുന്ന ശബ്ദത്തോടെ പറഞ്ഞു നിർത്തി…. നിങ്ങൾ തമ്മിൽ ഇഷ്ടത്തിലായിരുന്നോ… ഹരി ആവേശത്തോടെ ചോദിച്ചു…. മഹി മറുപടിയായി ഒന്ന് മൂളുക മാത്രം ചെയ്തു… ഹരി ഒരു തകർച്ചയോടെ നിലത്തേക്ക് ഇരുന്നു…. എന്താ… ഹരികുട്ടാ എന്താ നീ ഇങ്ങനെ ചോദിക്കാൻ കാരണം… ഇതൊക്കെ നീ എവിടുന്നാ അറിഞ്ഞേ… ആരാ പറഞ്ഞേ…. മമ്മേ എനിക്ക് നിങ്ങളുടെ ജീവിതം അറിയണം… അത് കഴിഞ്ഞിട്ട് ഞാൻ പറയാം ഇതിനുള്ള മറുപടി… മഹി ഒരു ദീർഘനിശ്വാസം എടുത്തു…. ജാനുന്റെ അച്ഛനപ്പൂപ്പന്മാരായി മാണിക്യ മംഗലത്തെ കാര്യസ്തൻ പണി നോക്കുന്നത്..\nഅച്ഛന്റെ വിശ്വസ്തനും വലംകൈയുമായിരുന്നു മാധവേട്ടൻ… ഏട്ടന്റെ ഒരേയൊരു മകളായിരുന്നു ജാനകി എന്ന് എന്റെ ജാനു….. കിലുക്കാംപെട്ടി പോലെ എല്ലാവരോടും സംസാരിച്ചു നടക്കുന്ന അവൾ എന്റെ മുമ്പിൽ മിണ്ടാപൂച്ചയാണ്…. ഞാൻ എട്ടിൽ പഠിക്കുമ്പോൾ അവൾ രണ്ടിലോ മൂന്നിലോ ആയിരുന്നു…. അറിവില്ലാത്ത പ്രായത്തിൽ എനിക്ക് എന്നോ അവളോട് ഒരു ഇഷ്ടം തോന്നി തുടങ്ങി… പക്ഷേ അത് ഞാൻ പുറത്തു കാണിച്ചില്ല തക്കം കിട്ടുമ്പോഴെല്ലാം കണ്ണുരുട്ടി ഞാൻ അവളെ പേടിപ്പിക്കുമായിരുന്നു… എല്ലാവരോടും കലപില കൂട്ടുന്ന അവൾ എന്നോട് മിണ്ടാത്തതിൽ എനിക്ക് ദേഷ്യവും വിഷമം ഒക്കെ തോന്നിയിരുന്നു….\nഅവൾ വയസ്സറിയിച്ച കാലത്ത് ഏഴ് ദിവസം അവളെ കാണാതായപ്പോഴാണ് ശരിക്കും അവളോടുള്ള എന്റെ ഇഷ്ടം എനിക്ക് മനസ്സിലായത്…. അന്ന് ഞാൻ പ്രീഡിഗ്രിക്ക് ചേർന്നതേയുള്ളൂ… കുറച്ചു ദിവസം കഴിഞ്ഞായിരുന്നു നിന്റെ അമ്മയുടെ കല്യാണം…. പിന്നീട് ഞാനവളെ കാണുന്നത് നിന്റെ അമ്മയുടെ കല്യാണത്തിനാണ്…. ഒരു കിലുക്കാംപെട്ടി പെണ്ണിൽ നിന്നും അവൾ ഒരുപാട് പക്വത വെച്ചതായി എനിക്ക് തോന്നി…. കുറേ ദിവസം കാണാഞ്ഞിട്ട് ആണോ എന്തോ…അവളുടെ സൗന്ദര്യം അല്ലാതെ കൂടിയതുപോലെ എനിക്ക് തോന്നി അവളുടെ ചുണ്ടിനു മുകളിലുള്ള മറുക് പോലും എന്നെ വല്ലാതെ ആകർഷിച്ചു….\nഅവളെ കാണുന്തോറും എന്റെ മനസ്സ് പിടഞ്ഞുകൊണ്ടിരുന്നു…. അന്ന് ആദ്യമായിട്ടാ അവൾ ദാവണി ഉടുത് ഞാൻ കാണുന്നത്… മനസ്സ് കൈ വിട്ട സമയത്ത് ഞാൻ അവളെയും കൊണ്ട് ദാ ഇവിടെ വന്നു നിന്ന്… അവളുടെ മുഖത്ത് നിന്ന് കണ്ണെടുക്കാൻ തോന്നില്ല എനിക്ക്… അത്രയ്ക്കു സുന്ദരിയായിരുന്നു അവള് ദാവണിയിൽ…. എപ്പോഴോ തോന്നിയ ആവേശത്തിൽ ഞാൻ അവളെ ഒന്ന് ചുംബിച്ചു… എന്നെ ഞെട്ടിച്ചുകൊണ്ട് ആ പൊട്ടിപ്പെണ്ണ് ഉറക്കെ വാവിട്ട് കരയാൻ തുടങ്ങി…. പെട്ടെന്ന് ഞാൻ അവളുടെ വാ പൊത്തി പിടിച്ചു…. കണ്ണ് എല്ലാം നിറഞ്ഞൊഴുകുന്ന എന്റെ പെണ്ണിനെ കണ്ടപ്പോൾ എനിക്ക് ഞാൻ ചെയ്ത തെറ്റിന്റെ ആഴം മനസ്സിലായത്…. ഞാൻ അവളോട് എന്റെ ഇഷ്ടം തുറന്നു പറഞ്ഞു…. അവൾ ഞാൻ പറഞ്ഞതൊന്നും ശ്രദ്ധിക്കാതെ വേറെ ഏതു ചിന്തിച്ചു കൂട്ടുകയായിരുന്നു… എനിക്ക് ദേഷ്യം തോന്നി കാര്യം അവളോട് തിരക്കിയപ്പോഴാണ് ഞാൻ ആകെ പകച്ചു നിന്നു പോയത്…. മഹി ചിരിച്ചുകൊണ്ട് പറഞ്ഞു നിർത്തി…\nതുടരും…. ( തിരുത്തിയിട്ടില്ല) (കുറച്ചുസമയത്തേക്ക് ഹരിയെയും അഞ്ജുവിനെയും ഞാൻ side ആകുവാ… മഹിയുടെയും ജാനിയുടെയും ജീവിതം അവർ ജീവിച്ച് തന്നെ പറയുന്നതല്ലേ നല്ലത്….. അതല്ലേ അതിന്റെ ഒരു ഇത്… അപ്പോ എങ്ങനെയാ…. നാളെ അവരുടെ പ്രണയം നമുക്കറിയാം…. ) ഇനി ഈ കഥ ഇത്തിരി വേഗത്തിൽ പോകും… ❤അൻസില അൻസി ❤\nനെഞ്ചോരം നീ മാത്രം : ഭാഗം 18\n← നാഗമാണിക്യം: ഭാഗം 20\nമഹാരാഷ്ട്രയിൽ വാഹനാപകടത്തിൽ അഞ്ച് മലയാളികൾ മരിച്ചു; എട്ട് പേർക്ക് പരുക്ക് →


മൾട്ടി ലെവൽ മാർക്കറ്റിങ്ങിന്റെ പേരിൽ തട്ടിപ്പ്; മൂന്ന് പേർ അറസ്റ്റിൽ\nHomeKerala മൾട്ടി ലെവൽ മാർക്കറ്റിങ്ങിന്റെ പേരിൽ തട്ടിപ്പ്; മൂന്ന് പേർ അറസ്റ്റിൽ\nകണ്ണൂരില് ക്യൂനെറ്റ് മള്‍ട്ടി ലെവല് മാര്‍ക്കറ്റിങ്ങിന്റെ പേരില് തട്ടിപ്പ് നടത്തിയ മൂന്ന് പേർ അറസ്റ്റില്. തൃശ്ശൂര് വെങ്കിടങ്ങ് സ്വദേശികളായ എന്.കെ. സിറാജുദ്ദീന് (31), ഭാര്യ പി. സിത്താര മുസ്തഫ (22) എരുമപ്പെട്ടി സ്വദേശി വി.എ. ആഷിഫ് റഹ്‌മാന് (29) എന്നിവരാണ് അറസ്റ്റിലായത്. ഇവരുടെ കൂട്ടുപ്രതി എറണാകുളം പറവൂര് സ്വദേശി കെ.കെ. അഫ്‌സലിനായി (30) പോലീസ് അന്വേഷണം ഊര്‍ജിതമാക്കി.\nചാലാട് സ്വദേശി ടി.കെ. മുഹമ്മദ് നിഹാലിന്റെ പരാതിയിലാണ് കേസ്. ബിസിനസില് പങ്കാളിയാക്കാമെന്നും മാസം തോറും ലാഭവിഹിതം നല്‍കാമെന്നും പറഞ്ഞ് വിശ്വസിപ്പിച്ച് ലക്ഷങ്ങള് നിഹാലില് നിന്നും തട്ടിയെടുക്കുകയായിരുന്നു.\n1,75,000 രൂപ ബിസിനസില് നിക്ഷേപിച്ചാല് ആഴ്ചയില് 15000 രൂപ ലഭിക്കുമെന്നായിരുന്നു പ്രതികള് വാഗ്ദാനം ചെയ്തത്. ഇതില് വിശ്വസിച്ച നിഹാല് സെപ്റ്റംബര് 10ന് പ്രതികള് നല്‍കിയ അക്കൗണ്ടിലേക്ക് പണം നിക്ഷേപിച്ചു. എന്നാല്, മാസങ്ങള് കഴിഞ്ഞിട്ടും ലാഭവിഹിതം കിട്ടിയില്ല. പിന്നീട് ലാഭവിഹിതം ആവശ്യപെട്ട് പ്രതികളെ കുറേ തവണ വിളിച്ചിരുന്നെങ്കിലും പണം നല്‍കാന് തയ്യാറായില്ല. ഇതേ തുടര്‍ന്നാണ് നിഹാല് കണ്ണൂര് ടൗണ് പോലിസില് പരാതി നല്‍കിയത്.


മെഡിക്കല് കോളേജ്; ഇതും പാഴ്‌വാക്കാവരുത് – Utharadesam\nഏതാനും ദിവസം മുമ്പ് ഉക്കിനടുക്കയിലെ മെഡിക്കല് കോളേജ് ആരോഗ്യമന്ത്രി വീണാ ജോര്‍ജ് സന്ദര്‍ശിക്കുകയുണ്ടായി. ആറുമാസത്തിനകം ഇവിടെ കിടത്തി ചികിത്സ തുടങ്ങുമെന്നാണ് മന്ത്രി പ്രസ്താവിച്ചത്. മെഡിക്കല് കോളേജ് ആസ്പത്രി കെട്ടിടത്തിന്റെ താഴത്തെ നില പൂര്‍ത്തിയാക്കിയിട്ടാവും കിടത്തി ചികിത്സ തുടങ്ങുക. ഡിസംബര് ആദ്യം തന്നെ ഒ.പി വിഭാഗം തുടങ്ങുമെന്നും മന്ത്രി ഉറപ്പ് നല്‍കിയിട്ടുണ്ട്. മെഡിക്കല് കോളേജ് പ്രശ്‌നത്തില് മന്ത്രിമാരുടെയും മുഖ്യമന്ത്രിമാരുടെയുമൊക്കെ ഉറപ്പ് മുമ്പ് പല തവണ കേട്ടവരാണ് കാസര്‍കോട്ടുകാര്. മന്ത്രി വീണാ ജോര്‍ജിന്റെ ഉറപ്പും ആ രീതിയിലാവാതിരിക്കട്ടെ എന്ന് നമുക്ക് പ്രത്യാശിക്കാം. ആസ്പത്രി ബ്ലോക്കിന്റെ നിര്‍മ്മാണത്തിന് 95 കോടി രൂപയാണ് നീക്കി വെച്ചിട്ടുള്ളത്. അതിന്റെ വൈദ്യുതീകരണം, ഹോസ്റ്റല്, ക്വാര്‍ട്ടേഴ്‌സ് തുടങ്ങിയ അനുബന്ധ ജോലികള്‍ക്കായി കിഫ്ബിയില് നിന്ന് 160 കോടി രൂപ അനുവദിച്ചിട്ടുണ്ട്. 2023-24 അധ്യയന വര്‍ഷത്തില് മെഡിക്കല് വിദ്യാഭ്യാസം ആരംഭിക്കണമെന്ന തരത്തില് പ്രവര്‍ത്തനം മുന്നോട്ട് കൊണ്ടുപോകാനാണത്രെ സര്‍ക്കാര് ഉദ്ദേശിക്കുന്നത്. നേരത്തെ കോവിഡ് ചികിത്സ നടത്തിയ കെട്ടിടത്തിലാണ് ഒ.പി ആരംഭിക്കുന്നത്. ഡോക്ടര്‍മാരും ജീവനക്കാരുമുള്ളതിനാല് ജനറല് ഒ.പി എത്രയും വേഗം തുടങ്ങാന് കഴിയുമെന്നാണ് മന്ത്രി പ്രത്യാശിക്കുന്നത്. ഇതിനൊപ്പം മെഡിക്കല് കോളേജിന്റേതായ സൗകര്യങ്ങള് ക്രമീകരിച്ച് മറ്റ് സംവിധാനങ്ങള് ഒരുക്കുകയും വേണം. 2013 നവംബര് 30ന് അന്നത്തെ മുഖ്യമന്ത്രി ഉമ്മന്‍ചാണ്ടി തറക്കല്ലിട്ട മെഡിക്കല് കോളേജ് 10 വര്‍ഷമാകാറായിട്ടും യാഥാര്‍ത്ഥ്യത്തിലേക്ക് എത്തിയിട്ടില്ല. ഇതേ സമയത്ത് തറക്കല്ലിട്ട മഞ്ചേരിയിലേതടക്കമുള്ള മെഡിക്കല് കോളേജുകള് പ്രവര്‍ത്തിച്ചു തുടങ്ങിയിട്ട് തന്നെ വര്‍ഷങ്ങള് പലതു കഴിഞ്ഞു. കാസര്‍കോട് ജില്ലയില് നിന്നുള്ള രോഗികളെ ഇപ്പോള് പരിയാരം മെഡിക്കല് കോളേജിലേക്കോ മംഗളൂരു ആസ്പത്രികളിലേക്കോ ആണ് കൊണ്ടു പോകുന്നത്. കോവിഡ് കാലത്ത് കര്‍ണ്ണാടക അതിര്‍ത്തിയടച്ചപ്പോള് കാസര്‍കോട് ജില്ലയിലുള്ളവര്‍ക്ക് മംഗളൂരുവില് ചികിത്സ നിഷേധിക്കുകയായിരുന്നു. ഈ അവസ്ഥ ഇനിയെങ്കിലും മാറണം. ജില്ലയില് ഒറ്റ സൂപ്പര് സ്‌പെഷ്യാലിറ്റി ആസ്പത്രിയും ഇല്ലെന്നതാണ് യാഥാര്‍ത്ഥ്യം. ജില്ലാ ആസ്പത്രിയിലോ ജനറല് ആസ്പത്രിയിലോ സൂപ്പര് സ്‌പെഷ്യാലിറ്റി സൗകര്യമില്ല. ജില്ലാ ആസ്പത്രിയിലും കാസര്‍കോട്ടെ ജനറല് ആസ്പത്രിയിലും കുറേ കെട്ടിടങ്ങല് ഉണ്ടെങ്കിലും അതൊന്നും രോഗികളുടെ ചികിത്സക്ക് ഉതകുന്നില്ല. ഡോക്ടര്‍മാരുടെയും നേഴ്‌സുമാരുടെയും ഒഴിവുകള് നികത്തുന്നില്ല. മെഡിക്കല് കോളേജ് നീണ്ടു പോകുന്നതിനിടെ തന്നെ ജില്ലയില് നിന്ന് എയിംസിനു വേണ്ടിയുള്ള മുറവിളിയും ഉയരുന്നുണ്ട്. അതൊന്നും അധികൃതര് അറിയുന്നില്ലെന്ന് മാത്രമല്ല, അതിനെതിരെ മുഖം തിരിക്കുകയുമാണ്. കേരളത്തിന് എയിംസ് ലഭിച്ചാല് തന്നെ അത് കാസര്‍കോട്ടുണ്ടാവാനിടയില്ലെന്നാണ് കഴിഞ്ഞ ദിവസം മുഖ്യമന്ത്രി തന്നെ പ്രസ്താവിച്ചത്. ജില്ലാ ആസ്പത്രിയിലും ജനറല് ആസ്പത്രിയിലും സൗകര്യങ്ങള് മെച്ചപ്പെടുത്തണമെന്ന മുറവിളി ആരും കേള്‍ക്കുന്നേ ഇല്ല. വൃക്ക രോഗ ചികിത്സാ യൂണിറ്റ്, ന്യൂറോളജി വിഭാഗം, കണ്ണ് മാറ്റിവെക്കല് ശസ്ത്രക്രിയാ യൂണിറ്റ് തുടങ്ങിയവയൊക്കെ അകലെയാണ്. ജില്ലയിലെ താലൂക്ക് ആസ്പത്രികളില് അനസ്‌തേഷ്യാവിഭാഗമില്ല. സംസ്ഥാനത്തെ മറ്റൊരു ജില്ലയിലും ഇതുപോലൊരു ദുരവസ്ഥ ഉണ്ടാകില്ല. അനസ്‌തേഷ്യാ വിഭാഗമില്ലാത്തതിനാല് ശസ്ത്രക്രിയകളൊന്നും നടക്കുന്നില്ല. ബേഡകത്തെയും പൂടുങ്കല്ലിലെയും താലൂക്ക് ആസ്പത്രികളില് ഡയാലിസിസ് യൂണിറ്റ് അനുവദിച്ചിട്ട് ഒരു വര്‍ഷത്തിലേറെയായി. ഇതുവരെ പ്രവര്‍ത്തനം തുടങ്ങിയിട്ടില്ല. കാസര്‍കോടിന്റെയും കാഞ്ഞങ്ങാടിന്റെയും മലയോരമേഖലകളിലുള്ളവരുടെ ആശ്രയ കേന്ദ്രമാണ് ബേഡകത്തെയും പൂടുംങ്കല്ലിലെയും താലൂക്ക് ആസ്പത്രികള്. ജില്ലയില് സൂപ്പര് സ്‌പെഷ്യാലിറ്റി ആസ്പത്രികള് തുടങ്ങുമെന്ന് പലരും പറഞ്ഞിട്ടുണ്ടെങ്കിലും ഒന്നും യാഥാര്‍ത്ഥ്യത്തിലേക്ക് വരുന്നില്ല. എന്തായാലും മെഡിക്കല് കോളേജിന്റെ പേരില് ഇനിയും ജനങ്ങളെ കുരങ്ങ് കളിപ്പിക്കരുത്.\nകൊപ്പല് അബ്ദുല്ലയെ ഓര്‍ക്കുമ്പോള്...


Terrorism related malayalam film - Malayalam Filmibeat\nമലയാളം സിനിമയിലും തീവ്രവാദം, ഹിറ്റാക്കിയത് ഇങ്ങനെ!\n| Updated: Monday, September 26, 2016, 10:57 [IST]\nപട്ടാളക്കാരുടെ കഥ പറഞ്ഞ ഒത്തിരി ചിത്രങ്ങള് മലയാള സിനിമയില് ഉണ്ടായിട്ടുണ്ട്. ദേശ സ്‌നേഹം തുറന്ന് കാട്ടുന്ന പട്ടാളക്കാരുടെ പച്ചയായ ജീവിതത്തെ കുറിച്ച് പറഞ്ഞ ഒത്തിരി ചിത്രങ്ങള്. അതുപോലെ തന്നെ തീവ്രവാദത്തിന്റെ കഥകള് പറഞ്ഞ ചിത്രവും മലയാളത്തിലുണ്ട്.\nഡോ. ബിജുവിന്റെ വീട്ടിലേക്കുള്ള വഴി, അമല് നീരദിന്റെ ത്രില്ലര് ചിത്രം അന്‍വര് തുടങ്ങിയവ തീവ്രവാദത്തിന്റെ കഥ പറഞ്ഞ ചിത്രങ്ങളാണ്. വീട്ടിലേക്കുള്ള വഴി എന്ന ചിത്രത്തിന് 2010ലെ മികച്ച ചിത്രത്തിനുള്ള ദേശീയ പുരസ്‌കാരം നേടിയിരുന്നു. തുടര്‍ന്ന് വായിക്കൂ... തീവ്രവാദവുമായി ബന്ധപ്പെട്ട് കഥ പറയുന്ന മലയാള ചിത്രങ്ങള്.\nപൃഥ്വിരാജിനെ നായകനാക്കി ഡോ. ബിജു സംവിധാനം ചെയ്ത ചിത്രമാണ് വീട്ടിലേക്കുള്ള വഴി. ഡല്‍ഹിയിലെ ബോംബ് സ്‌ഫോടനത്തില് വച്ച് ഭാര്യയെയും മകനെയും നഷ്ടപ്പെടുന്ന ഡോക്ടര്(പൃഥ്വിരാജ്) സ്‌ഫോടനത്തിന്റെ മുഖ്യധാരയായ താരിഖിനെ അന്വേഷിച്ചിറങ്ങുന്നതാണ് ചിത്രം. 2010ലെ മികച്ച ചിത്രത്തിനുള്ള ദേശീയ പുരസ്‌കാരം വീട്ടിലേക്കുള്ള വഴിയെ തേടിയെത്തിയിരുന്നു.\n2010ല് തന്നെ തീവ്രവാദവുമായി ബന്ധപ്പെട്ട് ഒരുക്കിയ മറ്റൊരു ചിത്രമാണ് അന്‍വര്. പൃഥ്വിരാജിനെ നായകനാക്കി അമല് നീരദ് സംവിധാനം ചെയ്ത ത്രില്ലര് ചിത്രം. മംമ്ത മോഹന്‍ദാസ്, ലാല്, പ്രകാശ് രാജ് എന്നിവര് കേന്ദ്ര കഥാപാത്രങ്ങളെ അവതരിപ്പിച്ച ചിത്രം മികച്ച വിജയം നേടി.\nപ്രശാന്ത് മാമ്പുള്ളി സംവിധാനം ചെയ്ത ചിത്രമാണ് ഭഗവാന്. മോഹന്‍ലാല്, ലക്ഷ്മി ഗോപാലസ്വാമി, ഡാനിയേല് ബാലാജി എന്നിവരാണ് ചിത്രത്തിലെ മറ്റ് കഥാപാത്രങ്ങളെ അവതരിപ്പിച്ച ചിത്രം പറഞ്ഞത് തീവ്രവാദവുമായി ബന്ധപ്പെട്ട കഥയായിരുന്നു. ആറ് വ്യത്യസ്ത ലൊക്കേഷനുകളില് ഒരേ സമയത്താണ് ചിത്രത്തിന്റെ ഷൂട്ടിങ് നടന്നത്.\n2006ല് മോഹന്‍ലാലിനെ കേന്ദ്ര കഥാപാത്രമാക്കി മേജര്‍രവി സംവിധാനം ചെയ്ത ചിത്രമാണ് കീര്‍ത്തിചക്ര. ജമ്മു കാശ്മീരിലെ തീവ്രവാദികളുമായി ഇന്ത്യന് സൈന്യം നടത്തുന്ന പോരാട്ടമായിരുന്നു ചിത്രം. തമിഴ് നടന് ജീവയും ചിത്രത്തില് ഒരു പ്രധാന വേഷം കൈകാര്യം ചെയ്തിരുന്നു.\nമേജര് രവിയുടെ സംവിധാനത്തില് 2010ല് പുറത്തിറങ്ങിയ ചിത്രമാണ് കാണ്ഡഹാര്. മോഹന്‍ലാലാണ് ചിത്രത്തിലെ നായകന്. അമിതാഭ് ബച്ചന് ആദ്യമായി അഭിനയിച്ച മലയാള ചിത്രമായിരുന്നു. 1999ലെ ഇന്ത്യന് എയര്‍ലൈന്‍സ് വിമാന റാഞ്ചലുമായി ബന്ധപ്പെട്ടതാണ് ചിത്രം.\nലാലേട്ടന്റെ പുത്തന് പുതിയ ഫോട്ടോസിനായി ക്ലിക്ക് ചെയ്യൂ...\nRead more about: malayalam film malayalam movie news malayalam cinema mohanlal prithviraj major ravi terrorism മലയാളം സിനിമ മോഹന്‍ലാല് പൃഥ്വിരാജ് മേജര് രവി തീവ്രവാദം\nTerrorism related malayalam film.


Malayalam Writer and Publisher Krishnadas, MD of Green Books Passes Away\nഗൾഫ് ജീവിതക്കാഴ്ചകളിലേക്ക് വെളിച്ചം വീശിയ ‘ദുബായ്പ്പുഴ’ എന്ന കൃതിയുടെ രചയിതാവും ‘ആടുജീവിതം’ എന്ന നോവലിന്റെ പ്രസാധകനുമായിരുന്നു അദ്ദേഹം.\nUpdated: August 1, 2021 8:39:41 pm\nഗൾഫ് ജീവിതത്തിലെ കണ്ടതും കാണാത്തതുമായ യാഥാർത്ഥ്യങ്ങളുടെ കാഴ്ചകളും അതിലെ ഭാവനയുടെ വ്യത്യസ്തമായ ലോകവും അവതരിപ്പിച്ച സാഹിത്യകാരനും പ്രസാധകനുമായ കൃഷ്ണദാസ് നിര്യാതനായി. 70 വയസായിരുന്നു. തൃശൂർ അയ്യന്തോളിലെ വസതിയിലായിരുന്നു അന്ത്യം. രോഗബാധയെത്തുടർന്ന് തൃശൂർ അമല ആശുപത്രിയിൽ ചികിത്സയിലായിരുന്നു.\nരണ്ട് ദശകത്തിനുള്ളിൽ മലയാളത്തിൽ പ്രസിദ്ധീകരിച്ച് ഏറ്റവും കൂടുതൽ വിറ്റഴിഞ്ഞതും ചർച്ച ചെയ്യപ്പെട്ടതുമായ ബെന്യാമിന്റെ ‘ആടുജീവിതം” എന്ന നോവൽ പ്രസിദ്ധീകരിച്ചത് കൃഷ്ണദാസിന്റെ ഉടമസ്ഥതയിലുള്ള ഗ്രീൻ ബുക്സായിരുന്നു.\nകൃഷ്ണദാസ് എഴുതിയ ‘ദുബായ്പ്പുഴ ‘എന്ന ഏറെ ശ്രദ്ധേയമായ രചനയും പ്രവാസജീവിതത്തിലേക്ക് വെളിച്ചം വീശുന്നതായിരുന്നു. പത്തേമാരിയിൽ കയറി നാടുവിട്ട മലയാളികളുടെ കഥപറയുന്ന കൃതിയാണ് ദുബായ് പുഴ, പ്രശസ്തി നേടിക്കൊടുത്ത നോവലായ ഇരുട്ടിൽ ഉറങ്ങാതിരിക്കുന്നു, കടലിരമ്പങ്ങൾ, മരുഭൂമിയുടെ ജാലകങ്ങൾ എന്നിവയാണ് കൃഷ്ണദാസിൻറെ കൃതികൾ.\nആർ വത്സൻ എന്നാണ് യഥാർത്ഥ പേരെങ്കിലും കൃഷ്ണദാസ് എന്ന തൂലികാ നാമത്തിലാണ് അറിയിപ്പെട്ടിരുന്നത്. എഴുത്തുകാരൻ, പ്രസാധകൻ എന്നതിന് പുറമെ പത്രപ്രവർത്തകൻ എന്ന നിലയിലും പ്രശസ്തനായിരുന്നു.\nജീവിതത്തിലെ മാത്രമല്ല, എഴുത്തിലെയും മറുലോകങ്ങളിലേക്ക് സഞ്ചരിച്ച പ്രസാധകൻ കൂടിയായിരുന്നു കൃഷ്ണദാസ്. മലയാളത്തിന് പുറത്തുള്ള സാഹിത്യകൃതികളെ മലയാളിക്ക് പരിചയപ്പെടുത്തുന്നതിൽ നിർണായക പങ്ക് വഹിച്ചു. ഈ നൂറ്റാണ്ടിന്റെ തുടക്കം മുതൽ വിദേശസാഹിത്യ സൃഷ്ടികളെ മലയാളികളുടെ മുന്നിൽ അവതരിപ്പിക്കാൻ അദ്ദേഹം ശ്രദ്ധ ചെലുത്തിയിരുന്നു.\nമലയാള സാഹിത്യത്തിൽ നിന്നുള്ള രചനകൾക്കൊപ്പമോ അതിനേക്കാൾ കൂടുതലോ വിദേശ രചനകൾ പരിഭാഷപ്പെടുത്തി എത്തിക്കുന്നതിൽ അദ്ദേഹം കൂടുതൽ ഊന്നൽ നൽകിയിരുന്നു. പ്രസാധന രംഗത്തെ വെല്ലുവിളികൾ മാത്രമല്ല. പ്രവാസ ജീവിതം നൽകിയ അനുഭവങ്ങളും അതിന് കാരണമായിട്ടുണ്ട്.\n1951-ൽ തൃശ്ശൂർ ജില്ലയിലെ ഏങ്ങണ്ടിയൂരിൽ ജനനിച്ച അദ്ദേഹം പഠനത്തിനു ശേഷം എഴുപതുകളുടെ തുടക്കത്തിൽ ഗൾഫ്നാടുകളിലേക്ക് ചേക്കേറി. ഗൾഫിൽ കുടിയേറിയ ആദ്യകാല പ്രവാസികളിൽ കൃഷ്ണദാസും ഉണ്ടായിരുന്നു. യുഎഇയിലെ ആദ്യകാല ദിനപ്പത്രമായ റോയിറ്റേഴ്സ് ബുള്ളറ്റിനിൽ പ്രവർത്തിച്ച അദ്ദേഹം തുടർന്ന് അബുദാബിയിലെ വിദേശ ബാങ്കായ ഹോങ്കോങ് ബാങ്കിൽ ദീർഘകാലം ഉദ്യോഗസ്ഥനായിരുന്നു.\nഅക്കാലത്ത് ദേശാഭിമാനി പത്രത്തിൻറെ മിഡിൽ ഈസ്റ്റ് കോളമെഴുത്തുകാരനായി ഗൾഫിലെ ജീവിതത്തെക്കുറിച്ച് ധാരാളം എഴുതി. അബുദാബിയിൽ ജോലി ചെയ്യുന്ന മലയാളികളുടെ സംഘടനയായ അബുദാബി ശക്തി തീയേറ്റേഴ്സിൻറെ മുഖ്യ സംഘാടകനായിരുന്നു. ഗൾഫ് യുദ്ധകാലത്ത് യുദ്ധലേഖകനായും പ്രവർത്തിച്ചിട്ടുണ്ട്. 1998-ൽ ഹോങ്കോങ് ബാങ്കിൽ നിന്നും വിരമിച്ച ശേഷം നാട്ടിലേക്ക് മടങ്ങി. നാട്ടിൽ തിരിച്ചെത്തിയ ശേഷമാണ് 2004ൽ കുറച്ചു സുഹൃത്തുക്കളുമായി ചേർന്ന് തൃശ്ശൂർ കേന്ദ്രമാക്കി ഗ്രീൻ ബുക്ക്സ് തുടങ്ങിയത്.\nWeb Title: Malayalam writer and publisher krishnadas md of green books passes away


വീർപ്പാട് ആദിവാസി കോളനിയിലെ യുവാവിനെ ആക്രമിച്ചതായി പരാതി;പോലീസ് കേസ്സെടുത്തു - കണ്ണൂരാൻ വാർത്ത\nHome Unlabelled വീർപ്പാട് ആദിവാസി കോളനിയിലെ യുവാവിനെ ആക്രമിച്ചതായി പരാതി;പോലീസ് കേസ്സെടുത്തു\nവീർപ്പാട് ആദിവാസി കോളനിയിലെ യുവാവിനെ ആക്രമിച്ചതായി പരാതി;പോലീസ് കേസ്സെടുത്തു\nഇരിട്ടി: ആദിവാസി യുവാവിന് മർദ്ദനമേറ്റതായി പരാതി. ആറളം പഞ്ചായത്തിലെ വീർപ്പാട് ആദിവാസി കോളനിയിലെ ബെന്നി ( 38)യേയാണ് മർദിച്ചതെന്നാണ് പരാതി. മണിമരുതുംചാൽ സ്വദേശിയായ ഷിജിൽ മർദിച്ചു എന്നാണ് ബെന്നി ആരോപിക്കുന്നത്. ബെന്നി വാണിയപ്പാറയിൽ റബർ ടാപ്പിംഗ് തൊഴിലാളിയാണ് .\nഇരുവരും തമ്മിലുള്ള തർക്കമാണ് പ്രശ്നത്തിന് കാരണമെന്നാണ് സൂചന. ജോലി സ്ഥലത്ത് ബെന്നി താമസിക്കുന്ന ഷെഡിലെത്തി കഴിഞ്ഞ ശനിയാഴ്ച രാത്രി 11 മണിയോടെയാണ് ബെന്നിയെ മർദിച്ചതെന്നാണ് ആരോപണം. ആക്രമിക്കരുതെന്ന് അപേക്ഷിച്ചിട്ടും മര്ദിക്കുകയായിരുന്നുവെന്ന് ബെന്നി പറയുന്നു. തൊഴിലുടമയുടെയും വാർഡ് മെമ്പറുടെയും ഡി വൈ എഫ് ഐ പ്രാദേശിക നേതാക്കളുടെയും സഹായത്തോടെ ബെന്നിയെ പിന്നീട് ഇരിട്ടി താലൂക്ക് ആശുപത്രിയിൽ എത്തിക്കുകയായിരുന്നു.\nസംഭവം വിവാദമായതോടെ ഒത്തുതീർപ്പിന് ശ്രമം നടന്നെങ്കിലും മർദിച്ചവർക്കെതിരായ പരാതിയിൽ ബെന്നി ഉറച്ചു നിൽക്കുകയായിരുന്നു. ഇതേതുടർന്ന് ബെന്നിയുടെ പരാതിയിന്മേൽ കരിക്കോട്ടക്കരി പോലീസ് കേസ് രജിസ്റ്റർ ചെയ്തിട്ടുണ്ട്.